
Producerea acestui manual a fost posibilă datorită suportului generos din par- 
tea poporului american prin intermediul Agenţiei Statelor Unite pentru Dezvoltare 
Internaţională (USAID) în cadrul Programului de Consolidare a Instituţiilor Statului 
de Drept (ROLISP). Conţinutul acestui manual ține de responsabilitatea autorilor şi 
nu reflectă în mod necesar viziunea ROLISP USAID sau a Guvernului Statelor Unite. 


PROLOG 


Formatorii reprezintă fondul de aur al Institutului Naţional al Justiţiei. Rolul 
acestora în cadrul instituției noastre este de a realiza formarea inițială și continuă a 
judecătorilor, procurorilor şi altor categorii de persoane care contribuie la înfăptuirea 
Justiției, utilizând metode interactive şi moderne de formare a adulţilor. Anume pen- 
tru a consolida şi spori eficienţa în realizarea obiectivelor sale, Institutul Naţional al 
Justiţiei susţine procesul de perfecţionare a competenţelor pedagogice ale formatorilor 
prin organizarea permanentă a unor activități de formare formatori, inclusiv în dome- 
niul aplicării în practică a noilor metodologii şi tehnologii de formare. 

Specialiştii în comunicare au subliniat întotdeauna faptul că nu este suficient să 
prezinți anumite lucruri interesante, mai e nevoie să faci această prezentare într-o ma- 
nieră relevantă. Autorii prezentului manual - Otilia Ştefania Păcurari, dr., prof., forma- 
tor la Institutul Naţional al Magistraturii (România), Valeria Şterbeţ, dr., formator la 
Institutul Naţional al Justiţiei, judecător în demisie, și Adriana Eşanu, dr., conf. univ., 
formator la Institutul Naţional al Justiţiei — au avut scopul să prezinte formatorilor un 
suport metodologic, ca fiecare dintre ei să-şi poată elabora şi structura reuşit materi- 
alul pe care trebuie să-l prezinte audienților, precum şi să selecteze cele mai potrivite 
modalități de prezentare. Este vorba de o nouă metodologie de formare a adulților, 
care urmează să fie utilizată de formatori în cadrul activităţilor de formare inițială și 
continuă și care este un pas nou făcut pe calea de reformare a Institutului Naţional al 
Justiţiei. 

Prezentul manual urmărește scopul dezvoltării aptitudinilor didactice ale forma- 
torilor, fiind structurat astfel încît să acopere diversitatea aspectelor ce au importanță 
la proiectarea și elaborarea unui suport de curs modern. La baza manualului se află 
particularitățile educației adulților, cunoscută ca „andragogie”, fiind urmărit scopul 
de a antrena adultul în formare în funcţie de rolurile lui sociale, profesionale şi de 
responsabilități, luând ca bază experienţa anterioară profundă şi vastă a acestuia. Toc- 
mai din considerentul că adulții au o experienţă foarte bogată (pozitivă şi negativă), 
la elaborarea programelor de formare urmează a fi luate în considerare caracteristicile 
lor particulare. Participanţii trebuie călăuziţi în procesul de formare, ca să nu fie nişte 
ascultători pasivi care colecţionează informaţii și le memorează doar pentru o perioadă 
scurtă de timp. În acest sens, manualul recomandă câteva practici privind modul în 
care formatorii, făcându-şi prezentările mai interactive, pot spori gradul de asimilare 
a cunoştinţelor. 

Institutul Naţional al Justiţiei aduce sincere mulțumiri Programului USAID de 
Consolidare a Instituţiilor Statului de Drept (ROLISP) pentru suportul acordat la ela- 
borarea şi editarea manualului pe care l-aţi deschis — Manualul formatorului — precum 
şi autorilor acestuia: Otilia Ştefania Păcurari, Valeria Şterbeţ şi Adriana Eşanu. 


Anastasia PASCARI, 
Director executiv al Institutului Naţional al Justiţiei 


PREFAŢĂ 


Implementarea obiectivelor generale de reformare a sectorului justiţiei, precum 
şi a celor de reformare a activităţii INJ, descrise în Strategia de reformă a sectorului 
justiţiei pentru anii 2011-2016, constituie elementul de bază al Strategiei de dezvoltare 
şi consolidare a capacităților instituționale, manageriale şi didactico-ştiinţifice ale INJ 
pentru anii 2012 — 2016. 

Strategia de reformă a sectorului justiției pentru anii 2011 — 2016, aprobată prin 
Legea Republicii Moldova nr. 231 din 25 noiembrie 2011, menţionează, de rând cu alte 
probleme din sectorul justiţiei, şi unele chestiuni ce țin de organizarea și funcționarea 
INJ, subliniind importanţa îmbunătățirii calității pregătirii profesionale a judecători- 
lor, procurorilor și altor reprezentanţi ai sistemului justiției. 

Obiectivele Strategiei de reformă a sectorului justiţiei pentru anii 2011 — 2016, 
ale Strategiei de dezvoltare şi consolidare a capacităților instituţionale, manageria- 
le şi didactico-ştiinţifice ale INJ, aprobată prin Hotărârea Consiliului INJ nr. 7/2 din 
25.05.2012 şi ale Planului de acţiuni pentru implementarea Strategiei, includ preve- 
deri explicite cu privire la dezvoltarea aptitudinilor profesionale ale formatorilor, pre- 
gătirea formatorilor pentru formarea inițială şi continuă, inclusiv instruirea cu privire 
la metodologia de predare a adulţilor ce urmează a fi utilizată de formatori în cadrul 
activităților de formare inițială şi continuă. 

În scopul dezvoltării aptitudinilor didactice ale formatorilor, unul din obiectivele 
de bază ale Strategiei la secţiunea dezvoltării abilităţilor profesionale ale formatorilor 
îl constituie elaborarea unui manual al formatorului. 

Manualul formatorului reprezintă instrumentul final esenţial în lanţul 
activităților echipei de consultanţi, care şi-a desfăşurat activitatea în cadrul Progra- 
mului de Consolidare a Instituţiilor Statului de Drept (ROLISP), iniţiativă pentru 
susținerea reformelor în sectorul justiției din Republica Moldova, lansată de Agenția 
Statelor Unite pentru Dezvoltare Internațională (USAID) în Moldova, oferind asistență 
Institutului Naţional al Justiţiei în dezvoltarea unui cadru de formatori, pentru instru- 
irea ulterioară a altor formatori ai INJ în domeniul metodologiei de predare adulţilor. 

Elaborarea Manualului formatorului a fost precedată de întocmirea Curriculu- 
mului pentru formarea formatorilor INJ, aprobat prin Hotărârea Consiliului INJ nr. 
10/3 din 27.09.2013. 

Cuprinsul manualului reprezintă unități tematice curriculare, care au drept scop 
realizarea obiectivelor de formare a formatorilor şi anume: 

1. stabilirea contactului psihologic în vederea înlăturării barierelor de comunicare; 
. înțelegerea profilului de competenţe al formatorului; 

. exersarea lucrului în grup pe un exercițiu anticipativ; 

. însuşirea caracteristicilor unei prezentări de succes; 

. identificarea particularităţilor care stau la baza educaţiei adulților; 
. perceperea stilurilor de învăţare; 

. analiza modelului de formare în educaţia adulților; 

. definirea metodelor de formare activ-participative; 

. familiarizarea cu tipurile de interacțiuni în grupuri mici; 

10. evaluarea impactului pe care îl are structura unui material de instruire asupra 

calității formării participanţilor; 

11. determinarea obiectivelor de formare; 

12. adecvarea metodelor de formare la obiectivele determinate; 

13. proiectarea unui algoritm de elaborare a planului sesiunii de formare şi a 

agendei de formare; 

14. aplicarea modalităților de evaluare şi a tipurilor de instrumente în activităţile 

de formare. 

Menţionăm că manualul este axat, în special, pe formarea/facilitarea/dezvolta- 
rea competenţelor și/sau abilităţilor ce țin de profilul profesional al formatorului. 

Manualul formatorului va servi drept suport de curs pentru formatorii incluşi 
în reţeaua de formatori ai INJ şi, totodată, va putea fi utilizat de către specialiștii din 
diferite domenii de activitate care îşi propun să devină formatori şi care, în colaborare 
cu Institutul Naţional al Justiţiei, vor asigura formarea profesională a candidaţilor la 
funcțiile de judecător și procuror, formarea profesională a judecătorilor şi procurorilor 
în funcție, precum şi formarea altor persoane care contribuie la înfăptuirea justiției 
(grefieri, asistenţi judiciari, şefi ai secretariatelor instanţelor judecătoreşti şi consilieri 
de probaţiune). 

Echipa de consultanţi și autori ai Manualului formatorului alcătuită din: Otilia 
Stefania Păcurari, dr., prof., formator Institutul Naţional al Magistraturii (Romă- 
nia), Valeria Şterbeţ, dr., formator Institutul Naţional al Justiţiei, judecător în demi- 
sie, şi Adriana Eşanu, dr., conf. univ., formator Institutul Naţional al Justiţiei, aduce 
mulțumiri reprezentanților USAID ROLISP, în persoana Dlui Frederick G. Yeager, 
Directorul Programului USAID de Consolidare a Instituţiilor Statului de Drept (RO- 
LISP) şi conducerii INJ, în special, Dnei Anastasia Pascari, Directorul Executiv al 
INJ, pentru disponibilitate, suportul acordat şi crearea condiţiilor excelente de realiza- 
re a obiectivelor asumate. 

Totodată, echipa de consultanţi menţionează atât importanţa informațiilor rele- 
vante obținute în timpul interviurilor individuale cu factorii de decizie ai instituţiilor 
care promovează politicile în domeniu, având puteri decizionale și în formarea forma- 
torilor (CSM, PG, MJ, CNAJGS), cât şi contribuţia formatorilor din diferite domenii 
de activitate a INJ, inclusiv a personalului administrativ INJ, la identificarea nevoilor 
de formare a formatorilor în cadrul focus grup-urilor. 


Februarie 2014 

1. EDUCAŢIA ADULȚILOR 


1.1. Conceptul şi principiile educaţiei adulţilor 


Educaţia adulților este denumită „andragogie”, în contrast cu educația copiilor 
care este denumită „pedagogie”. 

Ca sferă a cunoaşterii, educaţia adulților a fost identificată în 1833 de către A. 
Capp, istoriograf german în domeniul pedagogiei, care a introdus în mediile ştiinţifice 
noţiunea de andragogie. 

Din punctul de vedere al psihologiei vârstelor, subiectul a fost tratat de C. G. 
Yung şi E. Erikson, cel din urmă clasificând opt stadii sau cicluri ale vieţii, dintre care 
trei adulte: 

v tinerețea sau începutul vieţii adulte; 
v viaţa adultă mijlocie; 
v bătrâneţea. 

D.E. Super utilizează criteriul poziţiei față de angajarea profesională, menţionând 
intervalul 25-44 de ani ca vârstă a maturității şi integrării în profesie, cu identificarea 
domeniului profesional specific, 44-65 de ani — intervalul menţinerii în profesie, do- 
minat de integrarea profesională și vârstele înaintate, ce se caracterizează prin dezan- 
gajare profesională. Sunt identificate şase trăsături specifice adultului: conştiinţa de 
sine largă, relații şi raporturi intime, securitate emoțională fundamentală, preocupare 
obiectivă, obiectivare de sine, armonie relativă cu propriile achiziții din experiența 
personală. 

Cercetările în psihologia dezvoltării dovedesc că la vârsta adulților se menţine 
capacitatea de învăţare, adulţii având în schimb alte motivații şi alte nevoi pentru care 
aleg să se implice în activităţi de învăţare. Pentru că trebuie să-şi asume şi să schimbe 
roluri sociale, adultul are nevoie să știe de ce învaţă un anumit lucru, doreşte să înveţe 
experimentând, învaţă când subiectul constituie pentru el o valoare cu aplicabilitate 
imediată și va fi cu siguranță mai interesat de subiectele care se referă la profesia sau 
la viaţa lui personală. 

La Conferința generală a Organizaţiei Naţiunilor Unite pentru Educaţie, Ştiinţă 
şi Cultură, care a avut loc în 1976, educaţia adulților a fost definită ca: „un ansamblu 
de procese educative organizate, prelungind educația inițială, prin care toate persoa- 
nele considerate adulte într-o societate sau în cultura de care aparțin își pot dezvolta 
aptitudinile lor, îşi îmbogățesc cunoștințele, își ameliorează calificarea tehnică sau 
profesională, îşi reorganizează aptitudinile şi comportamentele într-o dublă perspec- 
tivă, prin dezvoltare personală integrală şi prin participarea la dezvoltarea socială, 
economică şi culturală echilibrată şi independentă”. 

Pedagogia este fundamentată pe convingerea că profesorii ar trebui să orien- 
teze instruirea, urmând întocmai curriculumul standardizat, iar experienţa anterioară 
a copiilor are o importanță diminuată. Dimpotrivă, andragogia antrenează adultul în 
formare bazându-se pe experienţa anterioară profundă şi vastă a acestuia, având la 
temelie un scop bine definit care, de regulă, este determinat în funcție de rolurile lui 

sociale, profesionale și de responsabilități. Tocmai din considerentul că adulții aduc cu 
ei o experiență foarte bogată (pozitivă şi negativă), aceştia au caracteristici particulare 
de luat în considerare la elaborarea programelor de formare. 

În contextul celor relevate, reținem următoarele particularități de învățare a 
adulților: 

1. Adulții învață mai profund din experiență şi reflecţie. Învățarea este in- 
tegrată atunci când se câştigă prin experiență şi se adânceşte prin reflecţie. Este o 
diferenţă între a gândi ceva şi a şti acel ceva. Primul este asociat cu intelectul, al doilea 
este format de intelect, dar localizat în corpul care simte. A învăţa prin a face permite 
adulților să experimenteze cunoaşterea prin corp, minte, emoție şi, astfel, cunoașterea 
este integrată altfel. Învăţarea prin experienţă dublată de reflecţie oferă cadrul pentru 
cunoaştere conştientizată, care poate să fie observată, examinată şi schimbată. Adulții 
învaţă cel mai bine atunci când sunt implicaţi în experienţe profesionale relevante 
pentru viețile lor, în activități care au aplicabilitate imediată în sfera preocupărilor de 
fiecare zi. 

2. Învățarea este un proces social. Cunoașterea este socială; nu există 
cunoaştere separată de sentimente asociate cu oameni şi contexte. Chiar dacă lectura 
unei cărți este o acțiune strict fizică, cititorul asociază emoţiile şi relațiile sociale ide- 
ilor conţinute în aceasta. Crearea de cunoaştere este şi un proces social. Ideile gene- 
rate de indivizi construiesc cunoaşterea celorlalți. Procesul de învăţare este, de fapt, 
construirea prin colaborare a unor construcţii mai complexe decât ceea ce un singur 
individ poate crea în izolare. Se învață din comunicarea şi colaborarea cu ceilalți. Lu- 
crând în grupuri, se creează oportunitatea de a lărgi sistemul de cunoaștere individual. 
Pe de altă parte, adulţii înțeleg mai bine procesul prin care extrag sensul lucrurilor şi 
experienţelor dacă le articulează în mod transparent în cursul colaborării la realizarea 
unei sarcini de lucru. Practica de a lucra împreună cu ceilalți şi de a reflecta asupra 
proceselor colaborative este, prin ea însăși, o sursă de învăţare cu relevanță imediată 
pentru viaţa şi munca adulților. 

3. Adulții au capacitatea de a învăţa prin disconfortul inerent trecerii de 
la cunoscut la necunoscut şi prin capacitatea de a-și asuma riscuri. Învăţarea au- 
tentică este procesul de trecere de la cunoscut la necunoscut. Este recunoscută nevoia 
de a crea un cadru de sprijin pentru învăţare, dar acest lucru nu înseamnă că trebu- 
ie să reducem la tăcere voci conflictuale care prematur, uneori fără să înţeleagă tot 
procesul, se exprimă. Adulții învață din tensiuni creative, probleme, ambiguități și 
realități multiple care reflectă complexitatea vieții reale. Nu este exclusă dimensiunea 
emoțională. Adulții învaţă atunci când emoţiile le sunt angajate în mod pozitiv sau nu. 
Adulții pot folosi disconfortul în serviciul unor obiective de învăţare cu sprijin de tipul 
feedback-ului, instrumente pentru managementul stresului, cu înțelegerea faptului că 
erorile sunt semne ale învățării. Aceste aspecte trebuie luate în considerație de către 
formatorii care deschid spaţiul comunicării şi al experienţei individuale. Odinioară, 
spațiul tăcerii în care instructorul vorbea și cursanții doar ascultau, respectiv tăceau, 
nu apăreau aceste provocări. În secolul al XXI-lea, viteza cu care se instruieşte fiecare 
din diferite surse, în sala unde are loc formarea, generează și aspecte de genul celor 

formulate mai sus, care cer măiestrie formatorului. Cu toate acestea ar trebui evitată 
orice tendință care nu este generatoare de progres. 

4. Adulții învaţă prin crearea poveștilor profesionale pentru a da înțeles 
experienţelor proprii. Ceea ce caracterizează fiinţele umane este nevoia de a atribui 
sens experiențelor. Exemplele din viața reală stimulează memoria pe termen lung. 
Astfel, de multe ori relatarea unor situaţii concrete de către procurori, judecători pot 
crea cadrul învăţării pe termen lung. Indivizii, grupurile, instituţiile pot învăţa din pro- 
priile poveşti dacă le privesc cu detaşare, din diferite unghiuri, la diferite niveluri de 
generalitate. Învăţarea adulţilor se constituie și se demonstrează prin capacitatea de a 
înțelege logica creării exemplelor şi narării evenimentelor, precum şi prin abilitatea de 
a revizui propria abordare profesională pentru a o îmbunătăți. 

5. Adulții învaţă cel mai bine într-un mediu de libertate structurată. Adulții 
învaţă în structuri în care se simt sprijiniți, respectați și luaţi în considerație. Ei studi- 
ază în medii care îi determină să lucreze autonom, chiar dacă sunt supravegheați. Un 
mediu de învăţare structurat se poate organiza de către formatori acordând atenţie la o 
varietate de factori ca, de exemplu: spaţiul, timpul, sarcina de lucru. Din acest motiv 
organizarea activităţilor în grup, cu sarcini de lucru bine precizate, cu instrucţiuni clare 
şi timp alocat pentru gândire productivă, generează progres şi învăţare pe termen lung. 

Particularitățile enunțate mai sus au la bază câteva principii care, dacă sunt res- 
pectate, determină învăţarea la vârsta adultă: 

i! Crearea şi menţinerea unui climat de respect între formator şi participanţi, 
precum şi între participanţi. 

Pentru a crea un climat de respect, formatorul solicită participanţilor să stabi- 
lească nişte reguli de conduită pe parcursul formării. lată câteva exemple de reguli: 

> Fiecare participant ascultă în mod activ (fără să-i întrerupă pe ceilalți); 

> Se încurajează exprimarea opiniilor şi se interzic remarcile referitoare la 
persoane în particular; 

> Se încurajează comentariile constructive; 

> Se menţionează modalitatea de utilizare a telefoanelor; 

> Se subliniază importanța punctualității. 

Formatorul (ca facilitator) are sarcina să stabilească și să menţină, în mod per- 
manent, aceste reguli pentru dezvoltarea şi creşterea respectului reciproc. 

i! Luarea în consideraţie a experienței participanţilor (Adulții vin la formare 
cu o experienţă anterioară bogată — atât pozitivă, cât şi negativă. Acest lucru deter- 
mină felul cum ei vor aborda programul de formare respectiv). 

Pentru utilizarea experienţei participanţilor, este bine ca formatorul să afle ce fel 
de experienţe şi nevoi au aceştia. Experiențele pozitive pot fi incluse în formare pentru 
îmbunătăţirea ei. Experiențele negative trebuie „dezgheţate”, recunoscute și depăşite. 
Există diferite metode de a afla despre experienţele anterioare ale participanţilor. Astfel: 

> Se poate organiza o activitate de deschidere în care participanţii, în pe- 
rechi, discută despre aspecte ale vieții profesionale şi personale, iar apoi 
relatează ce au descoperit că au în comun ca experiență de viață; 

> Acelaşi tip de activitate se poate organiza în grupuri de 3-5 persoane, 
care, după ce au discutat după o structură dată de formator, prezintă 
celorlați rezultatele discuţiei înregistrate pe o coală de flipchart; 

> Un asalt de idei despre valori personale sau un exercițiu structurat de 
grup sunt de asemenea utile pentru crearea unui climat de lucru cu mai 
puţine bariere emoţionale. 

i! Bazarea pe nevoile participanților şi pe disponibilitatea lor de a participa la 
programul de formare respectiv. 

Adulții învață numai când conştientizează necesitatea instruirii. De aceea, este 
bine ca formatorul să identifice nevoile participanţilor şi să le utilizeze ca motivaţie. 
Formatorul trebuie să determine şi cât de predispuşi/motivaţi sau rezistenți sunt 
participanţii față de această formare. Această evaluare a predispoziţiei va deveni fun- 
damentul selectării metodelor de formare. Motivația adulților în formare poate fi vari- 
ată: avansare profesională, preocupare cognitivă, suplinirea cerințelor legale etc. 

Iată de ce programul de formare ar trebui să combine conținutul pe care formato- 
rul știe că trebuie prezentat cu ceea ce participanţii percep că au nevoie. O sugestie ar fi: 

> Administraţi un scurt chestionar de evaluare a nevoilor (de preferat ca 
participanţii să analizeze în scris o situație particulară şi relevantă, nu 
numai întrebându-i pe aceştia dacă „consideraţi că aveți nevoie de asta 
şi asta”. Oamenii nu ştiu ceea ce nu știu şi nu vor fi capabili să răspundă 
în mod informat. 

> Este bine ca formatorii să fie flexibili pentru a răspunde nevoilor 
participanţilor pe măsura apariției acestora. 

i! Asigurarea unei aplicabilități imediate şi specifice a conţinutului. 

Adulții sunt de obicei foarte pragmatici şi vor învăţa cel mai bine când vor se- 
siza că formarea are o aplicabilitate imediată. Orice studiu de caz, dosar analizat sau 
speță concretă vor fi cercetate cu mare atenţie dacă în cel mai scurt timp în practica de 
urmărire penală şi cea judiciară se vor utiliza acele informaţii. 

A! Implicarea participanţilor în rezolvarea problemelor relevante pentru 
situația acestora. 

Cea mai bună modalitate de învăţare ajută adulții să rezolve probleme relevante 
pentru ei. Soluţionarea problemelor autentice şi discutarea soluțiilor juridice argumen- 
tate din mai multe perspective contribuie la creșterea interesului participanţilor. 

i! Ghidarea participanţilor pentru a acţiona și apoi a reflecta asupra 
rezultatelor. 

O metodă principală în educaţia adulţilor este încercarea/experimentarea. For- 
matorul trebuie să faciliteze şi să ghideze acest proces, după care participanţii sunt 
invitaţi să reflecte asupra acestor experimente și asupra lecţiilor învăţate. Acest lucru 
creează o formare relevantă în mod personal pentru adulți. 

i! Încorporarea gândirii critice și utilizarea perspectivelor multiple. 

Gândirea critică este procesul de analiză a unor informaţii, mai ales a afirmațiilor 
sau propoziţiilor pretinse de unii oameni a fi adevărate. Ea duce la un proces de reflecţie 
asupra înţelesului acestor afirmaţii, examinând dovezile şi raționamentul oferit şi jude- 

când faptele. Adulții trebuie să înțeleagă că, atunci când fac presupoziții/emit ipoteze, 
este bine să le testeze prin examinarea unor perspective alternative. 

dE Abordarea formării ca efort de colaborare între formator și participanți/ 
audienți. 

Adulții sunt participanți activi în toate aspectele formării, de aceea este impor- 
tant să-şi asume responsabilitatea acesteia, cooperând pentru a contribui atât la dez- 
voltarea lor personală, cât şi la dezvoltarea lor ca membri ai unui grup profesional. 

{E Asigurarea unei baze pentru direcționarea proprie şi învățarea continuă. 

Cea mai bună experiență de învăţare pentru adulți include proiectele indepen- 
dente proprii, cercetarea şi descoperirea. Fără o învăţare continuă, este greu de crezut 
că în secolul al XXI-lea se poate vorbi de standarde profesionale şi personale. 


1.2. Formarea centrată pe participare activă 


CUM REALIZĂM SEMINARE/SESIUNI DE FORMARE 

INTERACTIVE? 

Cele mai frecvent întâlnite modalități de lucru, atunci când nivelul de cunoştinţe 
al participanţilor este scăzut, sunt prezentările structurate şi organizate pe domenii te- 
matice. În contextul în care nu formăm abilităţi practice, ci doar lucrăm cu informaţii 
noi, prezentările pot fi adaptate principiilor de învăţare relevate mai sus. Participanţii 
vor fi călăuziți astfel încât să nu fie niște ascultători pasivi, care colecționează informaţii 
şi le memorează pentru o perioadă scurtă de timp. 

În cele ce urmează sunt recomandate câteva sugestii referitoare la modul în care 
formatorii pot spori gradul de asimilare a cunoștințelor, făcându-și astfel prezentările 
mai interactive. 

Nu faceți o prezentare mai mult de 15-20 de minute fără a le cere participanților 
să participe activ la realizarea unei scurte sarcini de lucru, de exemplu: 

1. Formulaţi întrebări şi adresaţi-le grupului. Ajutaţi grupul să răspundă la în- 

trebare în loc să răspundeți dumneavoastră. 

2. Aduceţi teme de discuţie în prezentare. Alegeţi o idee importantă care tre- 
buie însușşită şi solicitaţi părerea grupului. Cereţi unei părți a grupului să o 
analizeze dintr-un anumit punct de vedere, iar altei părți din punctul de ve- 
dere opus. Facilitați comunicarea între participanţi prezentându-le reciproc 
punctele de vedere. Puteţi să interveniţi și dumneavoastră prin expunerea 
propriei opinii sau pentru a clarifica anumite momente. 

3. Propuneţi probleme spre rezolvare. Cereţi participanților să lucreze indivi- 
dual asupra lor. Apoi solicitați răspunsuri. Ascultaţi mai multe puncte de 
vedere. Adăugaţi părerea dumneavoastră la cele ale grupului. 

4. Nuprezentaţi informaţii sub formă de discurs personal. Ocazional, distribuiți 
participanţilor materiale scurte (1-2 pagini), speţe sau incidente critice să le 
citească şi apoi discutaţi-le. 

5. Cereţi participanţilor să discute cu vecinul despre posibilele răspunsuri la o 
întrebare-cheie. După ce au formulat împreună opinia, o expun şi celorlalți. 

Formatorul coordonează discuţia şi apoi revine la prezentarea subiectului 
juridic. 

6. Folosiţi grupuri mici (3-5 persoane) pentru a lucra împreună la rezolva- 
rea unei probleme, apoi cereţi-le să raporteze cu privire la soluțiile găsi- 
te. Facilitați discuţia. Aveţi grijă ca ideile care trebuie însuşite să iasă la 
suprafață, dar folosiţi opiniile lor, precum şi pe ale dumneavoastră. Subliniaţi 
ceea ce participanţii trebuie să ştie, să ştie să facă, pentru ca aceștia să fixeze 
ideile principale care le vor fi de folos în rezolvarea dosarelor, spețelor, în 
activitatea juridică curentă. 

7. Puneţi întrebări participanților, extrageți idei din ele şi lăsaţi ca acestea să fie 
conținutul de bază al prezentării dumneavoastră. 


RECOMANDĂRI 
În cazul unui tip de activitate în care un subiect juridic este prezentat într-un mod 
interactiv, formatorul trebuie să urmărească constant următoarele aspecte: 
e să solicite argumente pentru opiniile exprimate; 
să rezume frecvent cele enunțate; 
să folosească exemple concrete; 
să formuleze întrebări de clarificare; 
să dea dovadă că-şi înţelege rolul de formator; or, el nu este deținătorul ade- 
vărului absolut. Formatorul are rolul de facilitator al procesului de învăţare, 
moderator al discuţiilor, consilier pe probleme juridice, coordonator al 
activităţilor de formare, etc.); 
e să aibă o atitudine de deschidere faţă de ceea ce discută, respect față de 
participanți şi rigoare față de tot ceea ce se realizează în procesul de învăţare; 
umorul este un ingredient util. 


ASPECTE ALE ÎNVĂȚĂRII ACTIVE 

În ceea ce priveşte afirmaţia de mai sus, ar trebui precizat faptul că: 

e Orice proces de învăţare este activ! 

Ştiinţa cognitivă contemporană a confirmat teoria filosofilor din trecut, precum 
Kant, care susțineau că învăţarea este activă şi nu pasivă. Aceasta înseamnă că mintea 
noastră creează imagini coerente dintr-un amestec de impresii, care ne-ar copleşi dacă 
nu le-am sorta şi condensa şi dacă nu am transforma ceea ce trăim în noţiuni care au 
sens pentru noi. De exemplu, într-o conversaţie, suntem atenţi la anumite subiecte, pe 
când pe altele le ignorăm. Din acest motiv, la etapa de proiectare a formarii, ar fi bine 
să medităm asupra procesului de gândire pe care-l generează oferta noastră formativă. 
Ce vor face participanţii? La ce vor reflecta? Ce vor învăța? Sunt câteva întrebări 
necesare la această etapă. 

e Procesul învățării este tot atât de important ca și conţinutul învățării! 

Modul în care audienții învață va avea impact direct asupra a ceea ce învaţă şi 
cât de bine însuşesc aceştia. Scopul învăţării active nu este stocarea de informaţii. 
Scopul învăţării active este ca specialiștii în domeniul juridic să aplice în situații profe- 
sionale specifice ceea ce ştiu să facă. Aceasta înseamnă că formarea nu pune accentul 

pe transferul de cunoştinţe, ci prioritar pe dezvoltarea abilităţilor practice, pe formarea 
de atitudini şi valori profesionale. Pentru a realiza acest lucru, este nevoie de atenţie 
nu numai faţă de conținutul învăţării, ci şi față de procesul de învăţare. 


Paşii spre învăţarea activă 

În calitate de formator, rolul dumneavoastră este unul indirect. Aceasta înseam- 
nă că dumneavoastră puteţi crea un climat care să-i ajute pe alţii să înveţe, dar nu puteți 
învăţa în locul lor. Misiunea dumneavoastră va fi mai uşoară dacă aveţi în vedere 
următoarele: 

1. Aflaţi ce este în mintea participanților. De vreme ce aşteptările sunt cele care 
filtrează informațiile, puteți îndruma şi stimula învățarea întrebând chiar de la început 
care sunt ţelurile, preocupările şi aşteptările participanţilor. Unele dintre răspunsurile 
lor s-ar putea să vă uimească. 

2. Explicaţi obiectivele formării/instruirii şi stabiliți împreună regulile. Faceţi 
conexiunea dintre pregătire şi aplicarea acesteia în practică cât mai clar cu putinţă. Co- 
legii dumneavoastră trebuie să înțeleagă ce le-aţi pregătit şi de ce ați ales această cale 
de a împărtăşi cu ei ceea ce aţi învățat dumneavoastră. De asemenea, ei trebuie să știe 
dacă doriți să participe toți, cum vor fi apreciați în cadrul discuţiei, cum să-şi susțină 
opiniile şi aşa mai departe. Deoarece acest proces este extrem de important, va trebui 
să fiți foarte sincer referitor la ce anume implică procesul. 

3. Pregătiţi exerciţii care pun accentul pe participare activă. Ascultarea pasivă 
şi luarea de notițe au drept rezultat însușirea a mai puţine cunoştinţe şi într-un mod 
diferit de către participanţi față de implicarea activă a acestora prin intermediul între- 
bărilor, dialogului şi rezolvarea problemelor cu final deschis. Cereţi-le participanților 
să facă lucruri care conduc la descoperiri personale. 

4. Exprimaţi-vă părerile în mod frecvent. Cu cât exercițiile sunt mai active, cu 
atât este mai important să vă exprimaţi părerile, pentru ca participanții să evalueze 
progresele într-un domeniu care poate fi necunoscut pentru ei. De asemenea, trebuie 
să cereți părerea lor asupra sesiunii de formare — care sunt punctele forte sau slabe ale 
acesteia, precum şi care sunt aspectele care ar putea fi îmbunătăţite. 


Rolul formatorului 

Atunci când aveţi rolul de formator, aveți responsabilitatea de a lua hotărâri, de 
a îndruma și de a fi o sursă de învăţare pentru participanţi. 

Chiar dacă dumneavoastră v-aţi putea considera autoritatea supremă în dome- 
niu, rămâne totuşi la latitudinea participanților să determine dacă ideile prezentate în 
cadrul formării trebuie incorporate ori nu în activitatea sau viața lor personală. 

Totuşi, nu porniţi de la premisa că formarea este un proces pasiv, relaxat şi care 
se desfășoară la întâmplare. Dumneavoastră sunteți facilitatorul și catalizatorul pentru 
formarea participanților; dumneavoastră o faceți posibilă prin activităţi necesare pro- 
cesului de învăţare. 

Așadar, formatorul are responsabilitatea de a: 

e ajuta participanţii să atingă obiectivele de învăţare; 

e implica participanţii în procesul de învăţare; 

e demonstra relevanța materialului; 

e grijă ca timpul şi obiectivul să fie respectate; 

e trezi interesul participanților; entuziasm + pasiune = participanţi interesați; 
e monitoriza înțelegerea; 

e asculta activ; 

e crea un cadru de învăţare sănătos pentru adulți. 


STABILIŢI O LEGĂTURĂ CU PARTICIPANȚII 
Folosind o varietate de tehnici de prezentare, veţi reuși să stabiliți legătura cu 


audiența și veţi transmite, într-un mod eficient, ideile care doriţi să fie învăţate. Aceste 
tehnici vă vor ajuta să creaţi o ambianţă care să capteze atenţia „elevilor” adulți. 


Contactul direct: 

e Priviţi participanţii în ochi. 

e Alegeţi expresii ale feței cât mai prietenoase. 

e Plimbaţi-vă privirea prin sală. 

Tinuta și înfăţişarea: 

e Simțiţi-vă şi comportaţi-vă destins. 

e Îmbrăcaţi-vă potrivit ocaziei / Respectaţi dress codul. 

e Toleranţa va crea impresia că sunteți dornic să împărtăşiți cunoştinţele cu 
participanții. 

e Folosiți-vă mâinile într-un mod cât mai natural. 

Mimica: 

e Vă ajută să transmiteţi ideile. 

e Poate provoca reacţia dorită de la participanţi. 

e Gesturile comune: 

- mişcările rapide ale mâinilor — ilustrează un domeniu vast; 

- mișcările verticale, sacadate — evidenţiază ideile practice şi împart o idee în 
mai multe subpuncte; 

- palmele spre exterior — înseamnă „stop” sau respingerea unei idei; 

- palmele în sus — invită la acceptare, deschiderea orizontului de gândire sau la 
participare; 

- încheietura mâinii întoarsă în sus — apropie participanții de dumneavoastră. 


Recomandări: 
Sfaturile de mai jos se referă la limbajul non-verbal, care este decisiv în transfe- 


rul de mesaje în formare. 


e Mimica trebuie să atragă atenţia asupra ideii, şi nu asupra gestului în sine. 

e Diversificaţi utilizarea gesturilor. Exagerarea anumitor gesturi scade eficienţa lor. 

e Sincronizaţi gesturile cu fraza sau cu cuvântul. 

e Alegeți-vă gesturile cu atenţie, mai bine renunțați la ele decât să faceți gestul 
nepotrivit. 

e Folosirea prea multor gesturi le diminuează valoarea — controlaţi-vă dacă este 
necesar. 

e Repetaţi utilizarea lor, mai ales dacă nu vă sunt caracteristice. 

Limbajul corpului: 

e Stabileşte o legătură între dumneavoastră şi participanți. 

e Atrage atenţia participanților. 

e Angajează participanții. 

e Poate da ritm prezentării şi schimba starea de spirit. 

Expresia feţei: 

e Poate crea starea de spirit dorită. 

e Dacă formatorul nu are inspiraţie, nici participantul nu va fi entuziasmat. 

e Trebuie să fie adecvată situației. 

e De obicei, formatorul nu este conştient de expresia feţei sale. 

e Poate provoca amuzamentul participanţilor (pe seama formatorului) sau îi poa- 
te ofensa. 

e Distrage atenţia de la obiectivele prezentării. 


CUM ÎNVAŢĂ PARTICIPANȚII ADULȚI? 

Participanţii adulți şi-au format deja un anumit mod de a învăţa, dat fiind faptul 
că la locul de muncă învăţarea este continuă, dar are loc într-un anumit fel. Aceasta 
nu mai este strict organizată, supervizată și nu mai este controlată. Se bazează pe 
gândirea de specialitate folosită pentru realizarea sarcinilor de lucru în instanţe şi pro- 
curatură. Se conturează stilurile de învăţare (cunoscute sau nu, folosite sau nu, în mod 
conştient). 


1.3. Stiluri de învăţare 


Stilul de învăţare reprezintă o totalitate de caracteristici individuale ale 
modalităţilor de răspuns la procedeele, tehnicile şi metodele de învăţare şi de proce- 
sare a informațiilor. 

Fiecare persoană are propriul stil de învăţare, pe care l-a format și dezvoltat pe 
parcursul vieţii. Cunoașterea stilului de învăţare a adultului are o importanță decisivă 
în planul eficientizării activităţilor de formare; or, tocmai cunoscându-l, pot fi utilizate 
strategii adecvate de formare. 

Există mai multe tipuri de clasificare a stilurilor de învăţare, însă cel mai relevant 
model este cel al lui David Kolb, care a dezvoltat teoria învăţării bazată pe observarea 
modului în care oamenii învaţă în afara sălii de curs. La concret, modelul dezvoltat de 
Kolb se bazează pe teoria învăţării experiențiale, care descrie procesul de învăţare ca 
un ciclu (A se vedea: Figura 1). Modelul se centrează pe felul în care oamenii percep 
şi procesează informația. Percepțiile şi prelucrarea informaţiei influențează procesul 
de formare și sunt buni indicatori ai preferințelor de formare, chiar dacă uneori acestea 
pot varia în funcţie de situație. 

Instruirea este concepută ca un proces ce decurge în patru etape. 

Aşadar, Kolb face referință la patru procese fundamentale de învăţare: ex- 
perimentarea subiectivă într-o anumită Situaţie, observarea și discutarea 
experienţei practice, gândirea generalizatoare, acțiunea în situaţie nouă, sta- 
bilind premisele acestora. 

Experienţe concrete: implicarea într-o situație concretă (de exemplu, 
un proces simulat, simularea unui flagrant în timp real etc.). Participanţii sunt 
implicați în procesul de învăţare prin orice metodă de formare activ-participativă 
şi li se repartizează sarcini de lucru concrete cu oportunitatea de a interveni activ 
din diverse perspective. 

Observarea şi reflecţia: observarea altora sau observarea propriei per- 
soane. Este o etapă care generează învăţarea în formarea adulţilor, constând în 
analizarea propriilor experienţe şi puncte de vedere, argumentarea propriilor 
opţiuni, îndepărtarea de cunoştinţele anterioare, integrarea cunoştinţelor noi prin 
auto-reglare, feedback etc. 

Conceptualizarea abstractă sau teoria din spatele practicii: crearea 
unor teorii pentru a explica cele observate. Această etapă este rezultatul învăţării 
prin experienţe concrete şi prin reflecţie. 

Experimentarea activă sau testarea în situaţii noi: utilizarea teoriilor 
pentru a soluţiona probleme, a lua decizii. În fond, este verificată corectitudinea 
aplicării teoriei. 


Remarcă: Dacă etapa de experienţă concretă este urmată de o etapă de ob- 
servare şi reflecţie, învățarea se numeşte experienţială. 

Cele 4 stiluri de învăţare sunt legate unele de altele: un proces de 
învățare complet cuprinde cele patru elemente într-o spirală continuă. Între- 
barea este unde şi cum începem? 

Răspunsul la acestă întrebare ni-l oferă Kolb: fiecare dintre noi avem un 
stil preferat de învățare, fiind adesea o combinație a două dintre aceste patru 
etape reprezentate în Figura 1. De aceea, putem începe de la etapa care ne este 
specifică nouă datorită stilului preferat de învățare. 

Kolb sugerează că, pentru ca învățarea să poată avea loc într-un mod efica- 
ce, oamenii trebuie să treacă succesiv prin toate cele patru etape ale ciclului de 
învăţare. 

Pentru a găsi stilul Dvs. preferat de învăţare, dar şi al audienţilor, vă pro- 
punem să completați/aplicați, în cadrul activităților de formare, chestionarul de 
mai Jos. 


CHESTIONAR 
PRIVIND STILUL DE ÎNVĂȚARE PREDOMINANT 

Nu există timp limită pentru a răspunde la acest chestionar. 

Rezultatul depinde de sinceritatea răspunsurilor. 

Nu există răspunsuri corecte sau greşite. 

Dacă eşti de acord cu o afirmaţie, marcheaz-o cu V. 

Dacă nu ești de acord pune un X în dreptul afirmației. 

Fiecare afirmaţie trebuie marcată fie cu V, fie cu X. 

Se acordă un punct pentru fiecare răspuns marcat cu V. 

1. Am convingeri puternice referitor la ce este drept sau greşit, la ce este 

bun sau rău. 

Adesea acţionez fără să mă gândesc la consecinţe. 

Am tendinţa de a rezolva problemele pas cu pas. 

Cred că procedurile şi practicile formale restricționează oamenii. 

Am reputația de a fi o persoană care spune ce gândeşte. 

Adesea am impresia că acţiunile bazate pe sentimente sunt tot atât de 

bune ca şi cele bazate pe gândire profundă şi pe analiză. 

7. Îmi place acea muncă în care am suficient timp pentru o pregătire 
minuțioasă şi implementare. 

8. Mă interesez periodic despre valorile de bază ale oamenilor. 

9. Cel mai important este ca un lucru să funcționeze în practică. 

10. Sunt permanent în căutare de noi experienţe. 

11. Când aflu despre o idee sau metodă nouă de abordare a problemelor, 
imediat încep să elaborez un plan pentru a o pune în practică. 

12. Sunt adeptul autodisciplinei, cum ar fi: să-mi controlez dieta, să fac 
exerciţii fizice în mod regulat, să respect un anumit program etc. 

13. Ma mândresc cu faptul că tot ceea ce fac este dus minuţios la bun 
sfârşit. 

14. Mă înţeleg cel mai bine cu oamenii analitici, cu o gândire logică şi mai 
puţin cu cei spontani, irațional. 


Da Ma Pe Să bo 

. Sunt atent la interpretarea informațiilor pe care le am la dispoziție şi 


evit să trag concluzii pripite. 


. Imi place să iau o decizie cu multă atenție, după ce am „cântărit” multe 


alternative. 


. Sunt atras mai mult de ideile noi, neobişnuite decât de cele practice. 
. Nu-mi plac lucrurile dezorganizate şi prefer să integrez lucrurile într-un 


tipar coerent. 


„Accept şi sunt adeptul procedurilor şi politicilor stabile atâta timp cât le 


consider un mod eficient de a-ţi face datoria. 


. Imi place să-mi raportez acțiunile la un principiu general. 

. În discuţii îmi place să trec direct la subiect. 

. Tind să am relații distante, formale cu oamenii cu care lucrez. 

. Mă simt în largul meu în fața provocării de a aborda ceva nou și diferit. 
. Îmi plac oamenii spontani, cărora le place umorul. 

„Acord multă atenţie detaliilor înainte de a trage o concluzie. 

. Îmi este greu să am idei în urma unui impuls. 

. Sunt adeptul „trecerii la subiect”. 

. Sunt atent să nu trag concluzii pripite. 

„Prefer să am cât mai multe surse de informaţii, cu cât mai multe 


informaţii, cu atât mai bine. 


. Oamenii uşuratici, care nu iau lucrurile în serios, mă irită. 

. Ascult punctul de vedere al celorlalți înainte de a-l exprima pe al meu. 

. Sunt deschis în ceea ce priveşte ce simt. 

„În timpul discuţiilor îmi place să urmăresc manevrele celorlalți 


participanţi. 


. Prefer să reacționez în fața evenimentelor într-o manieră spontană şi 


flexibilă decât să planific lucrurile în avans. 


. Sunt atras de tehnici cum ar fi managementul timpului și stabilirea 


obiectivelor. 


. Mă îngrijorează dacă trebuie să grăbesc realizarea unei lucrări pentru a 


nu depăşi un termen-limită. 


. Tind să judec ideile persoanelor după meritele lor practice. 
38. 
39. 
40. 


Persoanele tăcute şi gânditoare mă fac să mă simt incomod. 

Adesea mă irită persoanele care doresc să grăbească lucrurile. 

Este mai important să te bucuri de prezent decât să te gândeşti la trecut 
sau viitor. 

Cred că deciziile bazate pe o analiză aprofundată a tuturor informațiilor 
sunt mai sănătoase decât cele bazate pe intuiţie. 


. Tind să fiu perfecționist. 

. În timpul discuţiilor am, de obicei, multe idei spontane. 

. La întâlniri expun idei reale, practice. 

„De cele mai multe ori regulile sunt făcute pentru a fi încălcate. 

„Prefer să stau de-o parte într-o situaţie şi să cântăresc toate 


perspectivele. 

47. 


48. 
49. 


50. 
51. 
52. 


53. 


54. 


55. 
56. 
57. 
58. 
59. 


60. 
61. 


62. 


63. 
64. 


65. 
66. 
67. 
68. 
69. 
70. 


PI 
72. 
73, 
74. 
75. 


76. 
11. 
78. 
79. 


Adesea văd inconsistența şi punctele slabe în argumentele altor 
ersoane. 

In medie vorbesc mai mult decât ascult. 

Adesea pot vedea mai multe soluţii practice la rezolvarea unor 

probleme. 

Cred că rapoartele scrise trebuie să fie laconice şi la obiect. 

Cred că gândirea rațională, logică, trebuie să aibă câştig de cauză. 

De obicei, discut lucruri concrete cu oamenii, rar mă angajez în discuții 

protocolare. 

Imi plac persoanele care abordează lucrurile într-o manieră realistă, 

mai mult decât teoretică. 

În timpul discuţiilor îmi pierd răbdarea în faţa chestiunilor irelevante gi 

în faţa abaterilor de la subiect. 

În cazul scrierii unui raport, fac mai multe schiţe înainte de versiunea finală. 

Prefer să probez lucruri pentru a vedea funcționalitatea lor în practică. 

Prefer să găsesc răspunsuri prin intermediul logicii. 

Prefer să fiu eu cel care vorbeşte mult. 

În discuţii, adesea descopăr că sunt realist, îi fac pe oameni să nu devi- 

eze de la subiect şi evit speculațiile fantastice. 

Prefer să cântaresc mai multe alternative înainte de a lua decizia finală. 

În discuţiile cu oamenii adesea eu sunt cel mai puţin „înfocat” şi sunt 

obiectiv. 

În discuţii tind mai degrabă să fiu „pasiv” decât să preiau conducerea 

şi, implicit, să monopolizez conversaţia. 

Imi place să relaţionez acţiunile curente cu scheme mari pe termen lung. 

Când lucrurile merg rău, trec peste asta cu uşurinţă şi o consider 

„experiență”. 

Tind să resping ideile fantastice, spontane, ca fiind nepractice. 

E bine să te gândești înainte de a acţiona. 

Ascult în medie mai mult decât vorbesc. 

Sunt dur cu persoanele cărora le este greu să abordeze logic o problemă. 

De multe ori cred că scopul scuză mijloacele. 

Nu-mi pasă să jignesc oamenii dacă aceasta ajută la rezolvarea 

problemelor. 

Găsesc necesitatea de a avea obiective şi planuri ca fiind sufocantă. 

Sunt genul de persoană care pune suflet în ceea ce face. 

Fac tot ce este necesar pentru a rezolva o problemă. 

Mă plictisesc repede de munca metodică, detaliată. 

Prefer să explorez convingeri fundamentale, principii şi teorii care stau 

la baza lucrurilor şi evenimentelor. 

Sunt întotdeauna interesat să aflu ce gândesc oamenii. 

Prefer ca întrunirile să se desfăşoare metodic, respectând agenda. 

Evit temele ambigue şi subiective. 

Îmi fac plăcere drama și tensiunea situaţiilor de criză. 

80. Adesea oamenii mă găsesc insensibil față de sentimentele lor. 


Indicaţi pe lista de mai jos afirmaţiile marcate de dumneavoastră cu V 


2 7 1 5 
4 13 3 9 
6 15 8 11 
10 16 12 19 
17 25 14 21 
23 28 18 27 
24 29 20 35 
32 31 22 37 
34 33 26 44 
38 36 30 49 
40 39 42 50 
43 41 47 53 
45 46 51 54 
48 52 57 56 
58 55 6l 59 
64 60 63 65 
71 62 68 69 
72 66 75 70 
74 67 77 73 
79 76 78 80 
Total Total Total Total 
Activ Reflexiv Teoretician Pragmatic 


Activii (acomodatorii) — se implică complet şi fără limite în experienţe 
noi. Se bucură de prezent şi se lasă cu plăcere dominați de experienţele actuale. 
Sunt oameni cu vederi largi, nu sunt sceptici şi aceasta îi face să fie entuziasmați 
de tot ce e nou. Filosofia lor este: „Voi încerca orice”. Sunt oameni care mai 
întâi acţionează, iar apoi se gândesc la consecinţe. De asemenea, sunt foarte ac- 
tivi. Abordează problemele prin brainstorming. În clipa în care „senzaţia” unei 
activități a dispărut, ei pornesc în căutarea alteia. Activii pot face față provocării 
unor noi experienţe, dar îi plictiseşte faza de implementare și consolidare pe ter- 
men lung. Sunt oameni sociabili, care se implică permanent alături de alții, dar, 
prin aceasta, ei doresc să centreze toate activităţile în jurul lor. 

Reflexivii (divergenţii) — preferă să „stea în rândul din spate” pentru a 
chibzui experiențele şi a le observa din mai multe perspective. Ei adună date, 
atât personal, cât şi de la persoanele din jur, şi îşi concentrează eforturile spre 
o analiză minuțioasă, înainte de a trage o concluzie. Întreaga colecţie şi analiză 

a datelor despre experiențe şi evenimente este ceea ce contează, de aceea ei au 
tendința de a amâna, pe cât posibil, concluzia finală. Au tendința de a adopta un 
„low profile” şi sunt distanti, toleranți și răbdători. 

Teoreticienii (asimilatorii) — adaptează şi includ observațiile în teorii 
complexe, dar logice. Privesc problemele într-un mod logic, vertical, pas cu pas. 
Ei asimilează fapte disparate în teorii concrete. Sunt persoane perfecționiste, 
care nu au linişte până când lucrurile nu sunt perfect integrate într-o schemă lo- 
gică. Le place să analizeze şi să sintetizeze. Se dau în vânt după presupuneri 
fundamentale, alegaţii, principii, teorii, modele şi sisteme de gândire. Merg pe 
principiul „dacă are logică e bun”. Preferă să ducă certitudinea până la maxim 
şi nu le plac judecăţile subiective sau gândirile laterale şi superficiale. 

Pragmaticii (convergenţii) — încearcă idei, teorii şi tehnici pentru a vedea 
dacă funcționează în practică. Ei caută, în mod pozitiv, idei noi şi profită de pri- 
ma ocazie pentru a le experimenta. Fac parte dintre acei oameni care se întorc de 
la cursurile de management „plini până la refuz” cu idei noi pe care doresc să le 
pună în practică. Sunt oamenii cărora le place să meargă mai departe cu lucrurile 
şi să pună în practică rapid şi cu încredere ideile care îi atrag. Dau dovadă de 
nerăbdare în discuţiile deschise şi care cer reflectare. Sunt persoane practice, cu 
picioarele pe pământ. Filosofia lor spune: „Întotdeauna există o cale mai bună”. 


2. PROFILUL DE COMPETENŢE 
AL FORMATORULUI 


2.1. Conceptul de competenţe și particularităţi 


Rolul formatorilor incluşi în rețeaua de formatori ai Institutului Naţional al 
Justiţiei (INJ) este de a realiza instruirea inițială şi continuă a categoriilor respective 
de specialişti, conform atribuţiilor de bază ale Institutului Naţional al Justiţiei ce-i 
revin în temeiul Legii nr.152-XVI din 08.06.2006. Astfel, misiunea formatorului este 
de a asigura formarea profesională a candidaţilor la funcțiile de judecător şi procuror, 
formarea profesională a judecătorilor și procurorilor în funcţie, precum şi a altor per- 
soane care contribuie la înfăptuirea justiției (grefieri, asistenți judiciari, şefi ai secre- 
tariatelor instanţelor judecătoreşti şi consilieri de probaţiune etc.) în baza planurilor 
de învățământ pentru instruirea inițială şi, respectiv, a planurilor de formare continuă, 
aprobate de Consiliul INJ. 

Activitatea de formare trebuie înţeleasă ca parte a dezvoltării profesionale a par- 
ticipantului, care satisface anumite nevoi, reflectă aspecte reale întâlnite în activitatea 
profesională a acestuia, fiind organizată la momentul necesar. Drept urmare, formatorii 
trebuie să demonstreze nu doar o cunoaștere la nivel înalt a conţinutului corespunzător 
al disciplinei care face obiectul programelor lor de formare, ci să dețină şi competențe 
specifice care să le permită să îndrume şi să faciliteze procesul de formare a celorlalți. 

Indiferent de domeniul de activitate, formatorul trebuie să aibă în vedere prin- 
cipiul de bază — de a urma cerinţele procesului de formare bazată pe teoria şi practica 
privind învăţarea adulților, astfel contribuind în mod esenţial la asigurarea calitativă a 
dezvoltării profesionale a participantului. 

Competența incorporează următoarea triadă: 

e cunoştinţe „ştiu”; 

e abilități „ştiu să fac”; 

e atitudini și valori „cum fac ceea ce ştiu să fac”. 

Având în vedere particularităţile activităților în care sunt antrenați adulții în for- 
marea adulţilor, termenul de formator are mai multe semnificaţii. 

Potrivit unui enunț descriptiv extins, compatibil cu definițiile date formatorului 
la nivel european, formatorul este specialistul în formare care proiectează, derulea- 
ză, evaluează şi revizuieşte activităţi teoretice / practice și/sau programe de formare 
şi dezvoltare ale competenţelor profesionale, derulate în instituţii specializate sau la 
locul de muncă. 

Ca urmare, din perspectiva standardului ocupaţional, formatorul este: 

e Conceptor al programelor de formare, pe baza documentelor normative în vi- 
goare, a standardelor ocupaţionale / de pregătire profesională și a nevoilor unui anumit 
sector sau domeniu de activitate, inclusiv al celui de formare a formatorilor. 

e Proiectant al programelor şi al activităților de formare, pe baza identificării 
nevoii şi cererii de formare într-un anumit sector sau domeniu de activitate. 

e Organizator al programelor de formare, asigurând toate condițiile necesare 
desfăşurării optime a programului de formare. 

e Facilitator al procesului de formare şi de dezvoltare prin crearea unor situații 
de învățare adecvate dezvoltării competențelor profesionale care se constituie în ținte 
ale formării. 

e Evaluator al competentelor efectiv formate sau dezvoltate la participanţii 
formării, precum și al propriei prestații ca formator. 

e Evaluator al programelor de formare — atât al celor proprii, cât şi al progra- 
melor de formare propuse spre evaluare în vederea autorizării. 

e Persoană care învaţă pe tot parcursul carierei profesionale, dezvoltându-și 
permanent propriile competenţe de formator. 

Totodată, toți formatorii trebuie să facă dovada aplicării celor mai înalte standar- 
de etico-profesionale. 

Rolul formatorului este în acelaşi timp, de: 
intermediar între cunoaștere şi experienţă; 
catalizator al procesului de dezvoltare de competențe; 
moderator al discuţiilor între grupuri; 
supervizor al calității activităților desfășurate; 
facilitator care practică non-intervenția în decizii, fără a evalua compor- 
tamente şi decizii de grup. 

Rolurile descrise mai sus nu sunt de sine stătătoare şi un formator poate îndepli- 
ni mai multe roluri în același timp. Este important însă ca formatorii să conştientizeze 
diversitatea rolurilor pe care le pot îndeplini în cadrul unei instituţii/organizații la un 
anumit moment, aspect ce va permite dezvoltarea continuă a capacităților şi progre- 
sul în plan profesional. În consecință, abilităţile unui formator pot varia de la simple 
abilităţi de a lectura sau a ţine prelegeri la un evantai întreg de competenţe. 


vvvyYvyYv 


Ce este şi ce nu este un formator? 

1. Formatorul nu este un profesor „clasic”." 

2. Formatorul nu predă (cunoştinţe/informaţii).”” 

3. Formatorul formează noi abilităţi, atitudini şi comportamente. 

4. Formatorul nu transmite doar cunoştinţe participanţilor, ci le dă ocazia să 
aplice aceste cunoştinţe. 

. Formatorul utilizează metode de lucru non-formale. 

. Formatorul aplică învăţarea experienţială (învăţarea bazată pe experienţe şi pe 
aplicabilitatea cunoştinţelor). 

7. Formatorul nu numai ştie despre ce vorbeşte, dar şi explică ceea ce știe. 


Nu 


* Profesorul (cadrul didactic) este specialistul într-un anumit domeniu de activitate care predă o disci- 
plină în învățământul preuniversitar sau universitar, având capacitatea de a concepe, organiza, proiecta 
actul educaţional, transmițând generaţiilor tinere, în mod organizat şi planificat, cunoştinţe şi deprin- 
deri din materia de specialitate. Diferenţa dintre un profesor şi un formator rezidă în faptul că profeso- 
rul nu este ținut de nevoia de a explica ceea ce predă, în timp ce un formator trebuie să dea dovadă de 
competență conştientă, trebuie să exemplifice principii, teorii cu practică efectivă. 

**  Formatorul utilizează experienţa audientului/participantului pentru a demonstra puncte de vedere. 

8. Formatorul facilitează învăţarea (facilitează găsirea de răspunsuri chiar de 
către participanți). 

9. Formatorul este un educator, educă abilitați și comportamente. 

10. Formatorul este un bun organizator. 

11. Formatorul are capacitatea de a se adapta. 

12. Formatorul nu face lecţii de lectură, ci este creativ şi original în ceea ce face. 

13. Formatorul trebuie să aibă o gândire pozitivă, să aibă încredere în el și în 
audienți/participanţi. 

14. Formatorul este capabil să recunoască și să aprecieze experienţa anterioară 
a participanților. 

15. Formatorul ştie să ceară, să primească şi să accepte feedback-ul. 

16. Formatorul trebuie să aibă atenţie distributivă, astfel încât să poată surprinde 
toate reacţiile participanților. 

17. Formatorul are capacitatea de a aplana eventualele conflicte. 

18. Formatorul trebuie să fie deschis, comunicativ şi să susțină activ grupul. 

19. Formatorul acceptă diferenţele de opinie şi fructifică experienţa participanților. 

20. Formatorul are simţul umorului, dar nu este comediant. 

21. Formatorul are o dorință permanentă de autoinstruire şi perfecţionare. 

Reieşind din cele relevate mai sus, formatorul în cadrul INJ este specialistul 


din diverse domenii de activitate (judecători, procurori, alți specialiști din sfera dreptu- 
lui, cadre didactice din învățământul superior, precum și specialişti cu competenţe pro- 
fesionale în alte domenii) care are abilitatea de a planifica, proiecta, derula, evalua 
şi revizui activităţi de formare şi/sau programe de formare şi de a dezvolta competenţe 
profesionale în cadrul Institutului. 


Competenţele necesare unui formator sunt: 

1. să posede cunoştinţe aprofundate în domeniul de formare şi să folosească 
terminologia specifică acestuia; 

2. să poată formula raționamente și să susțină argumentat puncte de vedere în 
domenii integrate; 

3. să dezvolte şi să promoveze un comportament social şi profesional adecvat 
sistemului de valori ale societății; 

4. să conceapă şi să organizeze programe de formare în domeniu, în baza cadru- 
lui legal şi normativ (internațional, naţional şi intern); 

5. să proiecteze programe şi activități de formare pe baza identificării nevoii şi 
cererii de formare din domeniul de activitate în care se angajează; 

6. să evalueze şi să revizuiască continuu activitățile şi programele de formare; 

7. să posede abilităţi de comunicare şi relaționare în lucrul cu adulții şi să 
înțeleagă caracteristicile de învăţare la adulți; 

8. să deţină cunoştinţe şi abilităţi în metodologia de formare a adulţilor și să 
utilizeze tehnologia modernă de instruire; 

9. să elaboreze documente educaţionale de formare; 

10. să se autoevalueze şi să se formeze continuu. 

În acelaşi timp un formator trebuie să aibă şi reputație ireproşabilă, integri- 
tate morală, disciplină profesională, abilități de aplicare/utilizare a tehnologiilor 
informaționale. 

Cerinţele privind deținerea unui profil personal de înaltă calitate și a aptitudini- 
lor privind formarea sunt valabile pentru toate categoriile de specialişti/formatori din 
diverse domenii de activitate, care sunt selectați la completarea domeniilor de instruire 
INJ, indiferent dacă sunt sau nu reprezentanți ai sistemului judiciar și ai instituțiilor 
acestuia, deoarece, fiind angajați, ei în egală măsură sunt reprezentanți ai INJ, capabili 
să conducă la îndeplinirea obiectivelor ce țin de formarea inițială şi continuă. 

Dacă este necesar, formatorilor încadrați în rețeaua de formatori trebuie să li se 
aloce timp pentru a se familiariza cu atribuțiile și particularitățile nevoilor de formare 
ale audienţilor, pentru a putea opera cu principiile de bază ale educației la adulți şi ale 
utilizării eficace a aptitudinilor de formare. 

În semn de recunoaștere a rolului lor esenţial şi a dificultăţilor întâmpinate în 
cadrul activității acestora, formatorii trebuie să beneficieze ei înşişi de o dezvolta- 
re profesională continuă pentru a dobândi şi a-şi menține aptitudinile și cunoştinţele 
ca formatori. Formatorii specializați într-o anumită disciplină ar trebui să se asigure 
că îşi menţin nivelul de expert în domeniul respectiv prin actualizarea permanentă a 
cunoştinţelor. 


2.2. Caracteristicile unei prezentări de succes 


Specialiştii în comunicare au subliniat întotdeauna faptul că nu este suficient să 
prezinți anumite lucruri interesante, este relevantă şi maniera de prezentare. 

Este adevărat că unii dintre formatori sunt mai bine înzestrați de la natură cu 
calități comunicaţionale, iar alţii se bucură de o înzestrare mai modestă. Dar, indiferent 
de acest fapt, orice formator trebuie să cunoască foarte bine materialul care trebuie 
prezentat şi modalităţile de prezentare! În principiu conţinutul prezentării trebuie sta- 
bilit și pregătit/elaborat anterior, iar forma de prezentare să fie adaptată la public, la 
context etc. 


Gândiţi, vorbiţi, convingeti, acestea sunt cuvintele-cheie. 

Spuneţi ceea ce gândiţi, ceea ce spuneţi va fi ascultat de public, ceea ce spuneți 
trebuie înţeles, ceea ce publicul înţelege trebuie să şi accepte, cu ceea ce este publicul 
de acord va fi utilizat, iar ceea ce va fi utilizat va fi la rândul său reținut. 

O prezentare bună se caracterizează printr-un stil concret, fără divagații, 
conţinutul şi forma trebuie să se potrivească unul cu celălalt. 

Un rol importat în reușita sau insuccesul prezentărilor îl joacă numeroşi și diverşi 
factori şi influenţe. În cele ce urmează sunt expuse, în linii mari, anumite idei menite 
să îmbunătăţească felul în care se realizează o prezentare. 


Fiţi pregătiți 
e  Cunoașteți materialul. 
e  Cunoașteţi facilitățile unde urmează să prezentați. 

e Testați. Verificaţi echipamentele audio-video sau computerul. 
e  Cunoașteţi-vă auditoriul; pregătiți-vă şi prezentați-vă special pentru el. 


Pregătirea prezentării 

> Organizaţi-vă 

Lipsa organizării este una dintre problemele principale ale anxietății. Faptul că 
aveți gândurile organizate vă va da mai multă încredere şi vă va ajuta să vă focalizați 
energia în prezetare. 


> Vizualizaţi 

Imaginați-vă că mergeţi prin sală făcând cunoştinţă cu auditoriul, realizând pre- 
zentarea cu entuziasm, răspunzând la întrebări, iar la final sunteţi mulţumit de prestație. 
În mod mental repetaţi acest scenariu cu toate detaliile situaţiei Dvs. în mod particular. 


> Practicaţi 

Cel puţin două repetiții sunt recomandate. Dacă e posibil, să aveți pe cineva care 
să vă critice şi/sau să vă înregistreze. Urmăriţi înregistrarea, ascultați criticile și faceți 
schimbările necesare înainte de ultima repetiție. 


> Respiraţi 

Când mușchii sunt încordaţi şi vă simţiţi nervos, s-ar putea să nu respiraţi destul 
de profund. Primul lucru ce trebuie făcut este să vă ridicaţi, să respiraţi relaxat şi să 
inspirați profund de câteva ori. 


> Focalizaţi-vă pe relaxare 
In loc să vă gândiţi la tensiune, focalizați-vă pe relaxare. In timp ce respirați, 
spuneţi-vă când inspirați, „sunt”, iar când expirați „relaxat”. Exersaţi câteva minute. 


> Eliberaţi tensiunea 

Tensiunea crescută şi neeliberată vă va face să vă tremure mâinile şi picioarele. 
Înainte de a începe prezentarea este bine să eliberaţi energia printr-un exercițiu foarte 
simplu (de exemplu, ridicaţi-vă pe vârfuri şi vă coborâţi de câteva ori). Acest exercițiu 
trebuie făcut în singurătate. 


> Mişcaţi-vă 

Prezentatorii care stau într-un loc şi nu gesticulează sunt tensionaţi. Pentru a 
elibera tensiunea, trebuie să permiteți mușchilor Dvs. să flexeze. Mișcaţi-vă. Mişcarea 
părții superioare a corpului Dvs. e importantă. Trebuie să faceți şi câţiva paşi, fie înain- 
te-înapoi, fie stânga-dreapta. Atenţie însă să nu deveniți ca un pendul care ajunge să-i 
obosească pe participanţi. 


> Menţineţi contactul vizual cu audiența 
Incercaţi să faceţi prezentarea Dvs. similară cu o discuţie om la om. Uitaţi-vă în 
ochii persoanelor când vorbiti. Intraţi în legătură cu ei. Faceţi prezentarea personală și 

personalizată. Acest lucru vă va relaxa, deoarece deveniți mai puțin izolat şi învățați 
să reacționaţi la interesul-dezinteresul participanţilor. 


Cum vă administraţi timpul 

Auditoriul nu vă va mulțumi pentru faptul că ați depăşit timpul sau nu aţi reflec- 

tat toate subiectele din agendă. 

Următoarele sfaturi vă vor ajuta să gestionați timpul: 

- repetați în prealabil cu voce tare: lucrurile care sunt vorbite iau mai mult de- 
cât dacă le spuneţi în gând; 

- după ce aţi repetat și v-aţi cronometrat, adăugaţi încă 10%-30% timp supli- 
mentar (pentru întrebări, probleme logistice etc.); 

-  cronometraţi timpul pentru fiecare subiect; 

- la începutul prezentării faceți cunoscut auditoriului agenda, iar la sesiunea de 
întrebări şi comentarii, spuneţi-le despre durata fiecărui subiect; 

- nu purtaţi un ceas, deoarece când îl veți privi, atenția auditoriului va fi con- 
centrată de acum încolo numai la timp, cauzând nepăsare, anxietate, non- 
comunicare și presiune. De preferat ca ceasul să fie pe peretele din spatele 
auditoriului sau lângă notițele Dvs., fie un coleg să urmărească timpul. 


Care sunt obiectivele dumneavoastră? 

Chiar de la început comunicaţi obiectivele formării, iar apoi reamintiţi-le la 
sfârşitul prezentării. Verificaţi ca obiectivele voastre să fie SMART: 

S = Specifice (ambiguitatea îi zăpăcește şi îi frustrează pe participanţi); 

M = Măsurabile (cum vor şti ei, inclusiv Dvs., că aţi atins obiectivele?); 

A = Posibil de Atins (este POSIBIL să atingeţi obiectivele în timpul pus la 
dispoziție?); 

R = Realiste (este PROBABIL să atingeți obiectivele, având în vedere resursele 
şi constrângerile datorate timpului pe care l-ați avut pentru pregătire, precum şi nivelul 
de cunoştinţe ale audienţei?); 

T = Ancorate în Timp (ce poate fi realizat în TIMPUL sesiunii, CE şi PÂNĂ 
CÂND aşteptaţi ca urmare a acesteia). 


Începeţi în forță 

Începeţi prezentarea astfel: 

1. Conţinutul 

-  prezentaţi-vă; 

- stabiliți obiectivele; 

- prezentați agenda; 

-  explicaţi modul de abordare; 

- stimulaţi atenţia auditoriului la subiectele ce urmează să le expuneți; 
- stabiliți contactul psihologic. 

2. Metoda 

Gândiţi creativ asupra metodei pe care o veţi utiliza pentru a intra în subiect. 

Aceasta ar putea conţine: 

- o întrebare provocatoare, referitor la subiectul în discuţie; 

- o metaforă pentru mesajul general pe care vreți să-l transmiteți; 

- o problemă care ar putea fi rezolvată ca urmare a acestui seminar; 

- o anecdotă. 

Dacă nu le treziţi interesul, curiozitatea sau nu le câştigaţi încrederea de la înce- 
put, atunci este mult mai greu s-o faceți mai târziu. 


Terminaţi prezentarea cu mult entuziasm 

Sfârşitul prezentării trebuie să fie cel puțin la fel de atractiv ca începutul. 

Prima şi ultima impresie sunt cruciale, iar finalul prezentării va rămâne cu 
siguranţă lucrul pe care şi-l vor reaminti cel mai repede. 

Sesiunile care se termină cu întrebări pot lăsa auditoriul confuz şi frustrat. În- 
cheierea activității de formare cu o întrebare fără răspuns, vă lipseşte de posibilitatea 
de a-i lăsa cu un mesaj- cheie. 


Astfel, este bine ca la sfârşitul prezentării să: 

- rezumaţi punctele principale; 

- amintiți obiectivele şi să confirmaţi realizarea lor; 

-  finalizaţi cu o întrebare retorică, metaforă sau anecdotă referitor la cele 
discutate; 

- mulțumiți auditoriului pentru timpul acordat; 

- lăsați-i cu o „chemare la acţiune” — plan de acțiune; 

- faceți conexiune cu următoarea prezentare. 


Obţinerea participării şi implicării în discuţie 

Întrebările închise vor duce la... linişte! 

Bineînţeles că nu totdeauna se întâmplă așa. Dar dacă doriţi un dialog, întrebări- 
le deschise sunt mult mai eficiente în obţinerea acestui rezultat. 

Întrebările care încep cu: „cum?”, „ce?”, „de ce?”, „când?”, „unde? ”, cine?” 
invită la opinii, idei, probleme, declarații şi răspunsuri care relevă dacă mesajul a fost 
înțeles sau nu. 


Atenţia participanţilor 

Deseori cea mai mare încercare într-o prezentare este să faci auditoriul să asculte 
(nu numai să audă) ceea ce spui. 

Ei pot fi neatenți din cauza diferitor motive: informaţia este prea simplă sau 
complexă, există o lipsă de stimulente vizuale, prezentatorul vorbeşte monoton, con- 
sideră informaţia irelevantă sau neactuală. 

Atunci când participanţii cred că ei deja ştiu tot, este bine să-i întrebaţi dacă au ci- 
tit vreodată o carte sau văzut un film de două ori. Vor fi de acord cu faptul că o vizionare 
sau o lectură repetată le-a permis să remarce informaţii adiționale neobservate inițial. 

Nu uitaţi: mințile oamenilor trebuie să fie deschise pentru a putea să le transmiteți 
mesajul! 

Recomandări pentru realizarea unei prezentări bune 


Actoria 

e Modificaţi tonul vocii pe parcursul prezentării. 

e  Elaborați mişcarea. 

e Folosiţi povestioare scurte, memorabile şi sugestive. 
e  Rezumaţi ideile din când în când. 

e  Asiguraţi contactul vizual cu sala. 

e Atitudine prietenoasă. 

e Atenție la aspectele controversate ale prezentării. 

e Folosiţi mijloace vizuale. 


Evitaţi 

e Evitaţi comportamentele care distrag atenția. 

e Nu glumiţi dacă nu vă este la îndemână. 

e Nu citiți materialul, urmăriţi doar firul logic al prezentării. 


Sfat 

* Începeţi cu mesajul cel mai important pentru Dvs. 

e Nu centraţi prezentarea pe propria persoană, gândiţi-vă la audient. 
e  Pregătiți-vă cu rigurozitate. 

e Transmiteți ideea principală, după care detaliile prezentării. 


Mesaj verbal 

e Tonul vocii: natural. 

e  Vorbiți mai rar decât într-o comunicare obișnuită. 
e Explicaţi natural, clar şi simplu. 

e Alternaţi tonul, volumul şi ritmul vorbirii. 


Comunicare non-verbală 
Comunicarea activă este mult îmbunătăţită dacă se foloseşte corect comunicarea 
non-verbală, ce include: 
e Ca formatorul să aibă contact vizual cu participanţii 80% din timp. 
e Încuviințarea și datul din cap când sunteţi de acord. 
e Reflectarea limbajului non-verbal al vorbitorului; aveţi grijă totuşi să nu-i 
imitaţi postura. 


Comportamente de evitat în seminare 

a Nu vorbiţi mult. Lăsaţi-i pe participanți să vorbească, Dvs. doar moderați 
discuţiile şi repartizați sarcinile de lucru! 

a Nu evitați contactul vizual cu cei din sală! 

a Nu intraţi în discuţii în contradictoriu cu participanţii! 

a Nu creaţi (prin comportament, atitudini şi comentarii) situaţii potențial 
conflictuale! 

a Nu permiteți ca regulile de bază stabilite de comun acord de către grup să 
fie încălcate! 

Nu blocaţi libera exprimare! (dar nici nu admiteţi discursul individual lung 
şi nejustificat)! 

Nu criticați opiniile participanților și nu emitețţi judecăţi de valoare! 

Nu permiteţi să fie criticate opiniile exprimate de către participanţi! 

Nu lăsaţi situaţiile potenţial conflictuale să se dezvolte! 

Nu lăsaţi pe nimeni neangajat în activități! (toți pot şi trebuie să participe)! 
Nu neglijați niciun participant! 

Nu luaţi decizii în numele şi în locul participanţilor! 

Nu vă proiectaţi ambițiile proprii asupra participanților. Proiectaţi sarcini de 
lucru adecvate şi de interes pentru ei. 


(m 


DODO DODOD 


Sfaturi practice pentru succesul în realizarea seminarelor 


% Pregătiți-vă întotdeauna sala din timp (aranjați mobilierul, montați apara- 
tele, ecranul, tabla flipchart) şi verificaţi aparatura, prizele şi instrumentele de lucru. 


** In caz de neajunsuri sau lipsuri de ordin logistic (materiale), nu intrați 
în panică, puneţi-vă la lucru (şi în valoare!!!) imaginaţia şi creativitatea şi ... 
improvizaţi! 


* Planificaţi detaliat desfășurarea seminarului, stabiliți durata fiecărei secvenţe, 
ce şi cum veţi folosi, ce veţi adăuga sau scoate în cazul neîncadrării în timp etc. 


** Aranjaţi-vă materialele de lucru în ordinea din planul de seminar. 


% Evitaţi prelegerea! Vorbiţi puţin! Organizați şi daţi sarcini de lucru 
participanţilor (75 — 80% din timp trebuie să le aparțină). 
** Folosiţi şi menţineţi contactul vizual cu sala şi nu uitaţi de limbajul trupului. 


** Manifestaţi încredere în participanţi și nu ezitaţi să faceţi public acest 
lucru — veţi beneficia de reciprocitate din partea lor. 


% De la început valorizați experienţa participanţilor — în cadrul seminarului, 
atât Dvs., cât şi participanţii au de învăţat unii de la alții. Este eliminat astfel riscul, 
atitudinea sau suspiciunea de superioritate sau dominare. 


* Cereţi la început participanţilor să se prezinte, să spună ceva definitoriu 
despre ei — de preferință în perechi, iar apoi fiecare să-și prezinte public partenerul de 
discuţie; aceasta dă curaj celor timizi (este mai ușor să vorbeşti cu glas tare despre 
altcineva decit despre sine!) şi îi obligă pe toți să participe. 


Capitolul 2. Profilul de competenţe al formatorului 31 


% Oamenilor le place să-și spună părerea. Creați-le ocazii să o facă!!! Nicioda- 
tă nu blocaţi libera exprimare a opiniilor (chiar şi în cazul unor opinii sau afirmații 
ce par aberante sau stupide), dar menţineţi dezbaterea focalizată pe tema în discuţie. 


* NU emiteţi evaluări şi judecăţi de valoare la adresa opiniilor exprimate — 
participanţii trebuie să se simtă în siguranță, fără teama de a fi expuşi ridicolului (fiți neutru!). 


* Asiguraţi participarea egală a tuturor participanţilor la discuţii, căci asta 
înseamnă să respectaţi pe fiecare. 


* Ascultaţi atent pe fiecare participant. Oamenii au nevoie să simtă că păre- 
rea lor este importantă şi că sunt ascultați cu atenţie. 


* Oferiți participanţilor posibilitatea să-și noteze întrebările (pe o foaie de flip- 
chart) sau înregistraţi-le Dvs. pe folie de retroproiector, iar când răspundeți la una, o bifați! 


* Evitaţi să lucraţi cu grupuri mari (grupul ideal — 16; grupul optim — ma- 
xim 24). Dacă totuşi aveţi un grup mare, divizaţi-l în două grupuri mai mici şi daţi-le 
(eventual) sarcini diferite de lucru. Inversaţi apoi sarcinile, iar la reunirea grupului 
cereţi-le să relateze ambele experienţe. Astfel, toți participanţii/audienţii vor participa 
la toate activitățile. Dacă lucraţi în parteneriat (dezirabil), fiecare poate efectua: 

— ambele activităţi cu un subgrup sau 

— aceeași activitate cu ambele subgrupuri. 

Dacă lucraţi singur, monitorizați simultan sau delegați unui cursant monitorizarea. 
Folosiţi mult (50% — 60% din timp) lucrul în perechi şi în grupuri mici (3-5 membri), 
cu sarcini: 

— identice sau 

— diferite, 

şi încurajați spiritul de echipă. 


% Nu uitaţi: la finalul lucrului în grup, un reprezentant al acestuia va raporta / 
prezenta rezultatul activității în fața întregului auditoriu. 


** După lucrul în grup, realizați feedback (pozitiv) şi expunetți pe scurt rezul- 
tatele observării activității, încurajând astfel demersul reflexiv. Participanţii, la fel, pot 
să expună propriile reflecții asupra activităţii (cu limită de timp!!!). Reflecţia se poate 
realiza şi prin discuţie în grup şi raportare sintetică de grup. 


* Ascultaţi cu atenţie şi înregistrați în scris orice răspuns sau contribuţie ale 
participanţilor pe flipchart. 


** Folosiţi markere colorate — stabiliți și utilizaţi un cod de culori (ușurează 
înțelegerea). 

% Schimbați ritmul şi tipul de activitate la fiecare 15 — 20 minute (pentru a-i 
ține atenţi pe participanți). 


*% În timpul activităţilor în grup / perechi, puneţi (dacă este posibil) un fon mu- 
zical discret — confortul este esenţial pentru succesul seminarului. 


* Când pregătiți sala, asiguraţi-vă că toți participanții vor avea condiții de 
vizibilitate şi de audiție optime. 


** Folosiţi în adresare numele mic, solicitați acest lucru și participanților, ast- 
fel se creează o atmosferă de parteneriat, care facilitează procesele de grup. 


Lista de verificare pentru pregătirea unui seminar 


Aspecte generale 


Activitatea Observaţii 


Stabiliți data, ora și agenda seminarului 


Stabiliţi locul seminarului 


Pregătirea sălii de seminar 


Activitatea Observaţii 
Rezervaţi sala și inspectaţi-o înainte. Faceţi cunoştinţă cu per- 
soana care se ocupă de amenajarea sălii respective. Aflaţi chiar 
numărul de telefon al persoanei responsabile. Se poate întâmpla 
ca, deşi ați convenit toate detaliile, să ajungeţi acolo sâmbătă 
dimineaţa şi să găsiți clădirea închisă. 

Planificați aranjarea mobilei (forma U sau V oferă multe avanta- 
je pentru participanţi şi pentru conducătorul seminarului), a flip- 
chart-ului (FC), a retroproiectorului, a mesei ajutătoare pentru 
conducătorul seminarului. Străduiţi-vă ca partea din faţă a sălii 
(acolo unde va fi FC şi/sau ecranul pentru retroproiector) să fie 
mai departe de uşa de acces în sală pentru ca cei care intră sau 
ies din sală să nu deranjeze. 

Asiguraţi-vă că există spaţii adecvate pentru lucru în echipe. 
Identificați şi verificaţi întrerupătoarele și prizele. Asiguraţi-vă 
că veți avea prelungitoare destul de lungi pentru a ajunge la pri- 
ze. Asiguraţi-vă că becurile din sală funcționează şi dau destulă 
lumină. 

Verificaţi dacă puteți afişa pe pereţi posterele seminarului 
(dacă puteți folosi blu tack, bandă adezivă etc.). Atenţie: unele 
zugrăveli pot fi grav afectate de materialele folosite pentru prin- 
derea afişelor. 


3. METODOLOGIA DE FORMARE, TIPURI 
DE INTERACȚIUNI ȘI MATERIALE DE FORMARE 


3.1. Conceptul şi clasificarea metodelor de formare 


Termenul „metodă” provine din grecescul , metodus”, ceea ce în semnificaţie 
directă reprezintă cale, drum. Sub aspect practic, metodele de formare reprezintă 
un ansamblu de modalităţi de influenţă asupra participanților, de procedee integra- 
te la nivelul unor acțiuni menite să contribuie la realizarea obiectivelor concrete ale 
activităților de formare. 

Formatorii facilitează învăţarea, motiv din care metodele de formare ar trebui 
alese doar începând cu momentul în care scopurile și obiectivele au fost identificate și 
s-a făcut o analiză a nevoilor participanţilor şi a nivelului de pregătire a acestora. Fie- 
care formator ar trebui să fie capabil să enumere scopurile detaliate şi rațiunile pentru 
selectarea unor anume metode şi tehnici de formare prin comparație cu altele. 

Metodele şi tehnicile de formare trebuie să fie adaptate nevoilor participanților, 
în măsura în care acestea sunt cunoscute înaintea și în timpul unei activităţi de formare. 

Există mai multe criterii de clasificare a metodelor de formare. 

Astfel, în funcţie de orientarea metodei, convențional distingem: 

1. Metode de formare centrate pe formator (ex: prelegerea, observarea, 

demonstraţia etc.); 

2. Metode de formare centrate pe audienți/participanți (ex: brainstorming-ul, 

jocul de rol, rezolvare de probleme etc.). 

În funcţie de modalitatea predominantă de structurare a metodei, deosebim: 

1. Metode în care predomină acțiunea de comunicare: 

- orală expozitivă (ex: prelegerea tradițională, prelegerea modernă); 

- orală interogativă (ex: metoda socratică, discuţia, dezbaterea, brainstor- 

ming-ul, rezolvare de probleme); 

- scrisă (ex: lectura critică, lectura problematizată). 

2. Metode în care predomină acțiunea de cercetare a realităţii: 

- în mod direct (ex: observarea); 

- în mod indirect (ex: demonstraţia). 

3. Metode în care predomină acţiunea practică, operațională: 

- reală (ex: studiul individual de cercetare, exerciţiul, studiul de caz); 

- simulată (ex: jocul de rol, simularea). 


După criteriul istoric, distingem: 

1. Metode tradiționale (ex: metoda socratică, studiul individual de cercetare, 
prelegerea) 

2. Metode moderne (ex: brainstorming-ul, dezbaterea, jocul de rol, simularea). 


După modul de organizare a activităţii de formare, deosebim: 
1. Metode frontale (ex: demonstrația); 

2. Metode de activitate individuală (ex: studiul individual de cercetare); 
3. Metode de activitate în grup (ex: studiul de caz, dezbaterea); 
4. Metode combinate (ex: experimentul). 


3.2. Caracterizarea metodelor de formare 


PRELEGEREA 
Prelegerea este o prezentare structurată, cu sau fără mijloace vizuale ajutătoare, 


menită să transmită cunoştinţe şi experienţe, evenimente şi fapte, concepte şi principii. 


Avantajele prelegerii: 
a Un instrument eficient pentru prezentarea/explicarea ideilor, conceptelor, 
teoriilor, principiilor etc. 
w Economisește timp. 
x Poate servi grupurilor mari de participanți. 
za Poate fi utilizată în combinaţie cu alte tehnici. 
a Procesul este controlat de către instructor/formator, pentru a transmite 
informații specifice. 
za Este o metodă directă. 
a Un bun formator poate stimula entuziasmul grupului printr-o prelegere 
convingătoare. 
Limitări: 
. Comunicarea este cu sens unic. 
. Rolul celui instruit este pasiv. 
. Gradul de memorare este redus. 
. Formatorul ar putea vorbi cu condescendență participanţilor/audienților, fapt 
pe care, în mod obișnuit, adulţii îl resping. 
5. Nu este adecvată pentru formarea de abilități practice şi schimbarea atitudinii. 
6. Opinii puţine şi care pot induce în eroare. 
7. Este o metodă de predare impersonală. 
8. 
9. 
1 


PP > D= —= 


Poate fi anostă şi plicticoasă. 
Necesită o pregătire intensivă. 
0. Asimilarea cunoştinţelor poate fi superficială. 


Prelegerea nu poate fi realizată în mod spontan. Ea se bazează pe niște 


cerinţe care vor fi evidenţiate în cele ce urmează: 


A. Prelegerea trebuie pregătită. Astfel, este recomandabil să: 
1. Cunoașteţi și analizaţi grupul. 

2. Stabiliți obiectivele intervenției. 

3. Determinaţi ideile principale. 

4. Selectaţi subiectele-cheie ale discuţiei. 

5. Asiguraţi o trecere treptată de la o idee la alta. 

6. Selectaţi materiale şi publicaţii specializate pe formare. 

7. Repetaţi, mai ales dacă tema este nouă. 


Capitolul 3. Metodologia de formare, tipuri de interacțiuni și materiale de formare 35 


B. Pentru o prezentare reuşită aveţi în vedere următoarele: 

. Îmbrăcaţi-vă corespunzător. 

. Începeți la timp. 

. Inspiraţi credibilitate (prezentați-vă în faţa grupului). 

. Explicaţi obiectivele sesiunii de formare. 

. Prezentaţi ideea de bază a prelegerii. 

. Începeţi pe o notă mai puţin severă. 

. Menţineţi-vă vocea suficient de sonoră şi clară. 

. Adoptaţi un ritm mai moderat la început. 

. Fiți atent la gesturi: acestea transmit semnificaţii şi pot fi folosite pentru a 
consolida procesul de formare. 

10. Evitaţi manierismul. 

11. Ascultaţi întrebările cu atenţie. 

12. Stimulaţi interacțiunea de grup. 

13. Fiţi asertivi. 

15. Faceţi un rezumat 

16. Încercaţi să terminaţi prezentarea la timp. 


OO AI NU Bp WR —= 


C. Tipuri de prelegere 

Prelegerea poate fi realizată într-o manieră tradiţională sau modernă (in- 
teractivă, cu suport vizual) 

i! Prelegerea tradițională este o formă de expunere complexă şi structurată, 
cu un caracter abstract şi un nivel ştiinţific înalt, care oferă posibilitatea tranferului 
unui volum mai mare de informaţii într-o unitate de timp. Informațiile transmise în ca- 
drul prelegerii tradiționale pot să se constituie dintr-o descriere şi explicaţie, îmbinată 
cu diferite modalități demonstrativ-intuitive, logico-matematice, specifice predării fie- 
cărei discipline de formare. Această metodă este aplicabilă în cazul în care se dorește 
să se transmită un volum mare de informație într-un timp foare restrâns, precum şi în 
acele situaţii în care numărul de audienţi este foarte mare (câteva sute de participanți). 
Metoda dată nu este recomandabilă, întrucât în condiţiile abordării ei se înregistrează 
cel mai scăzut grad al capacităţii de concentrare a auditoriului. 

AL Prelegerea modernă: 

Prelegerea interactivă este o alternativă la prelegerea tradițională, care presu- 
pune implicarea participanților pe parcursul prelegerii prin întreruperea acesteia sau 
prin solicitarea participanţilor de a rezuma sau concluziona tema prezentată, stimulând 
astfel interesul participanților, aprofundarea înţelegerii. 

Prelegerea cu suport vizual presupune prezentarea ideilor-cheie cu ajutorul 
Power Point-ului, fie în varianta electronică, fie în cea printată, pentru a putea fi adno- 
tate. Această alternativă de prelegere are menirea de a creşte capacitatea de concentra- 
re a auditoriului pentru care au fost pregătite slide-urile. 

Fiind unul dintre inovațiile celei de-a cincea generație a mijloacelor de formare, 
dar şi cel mai optim mijloc ilustrativ-demonstrativ şi formativ-educativ, vă ilustrăm 
unele indicii cu privire la realizarea prezentării în Power Point. 

Consideraţii generale asupra prezentării în Power Point 


A 


2 
3 
4 
5. 
6. 
d, 
8 
9. 
1 


Stabiliți un format simplu şi păstrați-l pe tot parcursul prezentării. 
Introduceţi o singură idee pe un slide. 

Alegeţi titluri care să atragă atenția. 

Folosiţi cuvinte şi propoziții simple. 

Construiţi un text concis. 

Utilizaţi acelaşi timp verbal în cadrul unui slide. 

Utilizaţi puține prepoziţii, adverbe, adjective. 

Nu utilizați mai mult de 6-8 cuvinte / rând. 

Nu utilizaţi mai mult de 20 de cuvinte / slide. 


0. Nu folosiţi numai litere mari, sunt greu de citit. 


Organizarea conţinutului 


Sub g 


So O 


Enumerați obiectivele şi domeniile la care vă veți referi. 

Rezumaţi conținutul pe puncte. 

Scrieți fiecare punct separat pe o foaie de hârtie sau un ecran. 

Adăugați informația sub fiecare punct. 

Atenție să nu aveți prea multe subpuncte; dacă da, s-ar putea să fie prea 
detaliat. 

Scrieți concluzia. 

Faceți adnotările care vor reprezenta comentariile Dvs. în timpul prezentării. 
Transferați totul pe slide-uri. 


Diferite tipuri de grafice 
A. LINII 


pentru prezentarea unor tendinţe, curente; 

pentru prezentarea unui număr mare de date/puncte; 

limitați la 4 linii /grafic; 

faceți liniile ușor de distins una față de alta (prin culoare şi grosime); 
liniile axelor trebuie să fie subțiri; 


B. BARE 


pentru reliefarea diferenţelor între date la momente diferite; 

puneţi culori diferite între bare; 

prezentaţi elementele pozitive în culori diferite față de cele negative; 
dacă trebuie să includeți multe date, utilizați bare orizontale; 


C. CERCURI 


pentru a arăta componentele unui tot; 

limitați la 6 felii; 

felia cea mai importantă se aşează în dreapta sus şi în continuare în sensul 
mişcării acelor de ceas; 

scoateţi în evidenţă datele importante, separând felia şi prin culoare; 
textul se pune în afara cercului; 


Capitolul 3. Metodologia de formare, tipuri de interacțiuni și materiale de formare 37 


- procentele se plasează, de asemenea, în afara cercului. 


Alegerea culorilor 


|, 
PA 


3. 
4. 


6. 
T 
8 


Nu alegeți prea multe culori, cel mult 3. 

Folosiţi consecvent o culoare pentru fundal, o culoare pentru titlu şi o culoa- 
re pentru text. 

Textul și fundalul trebuie să contrasteze. 

Puteţi să utilizaţi un fundal închis şi culoare deschisă pentru text în prezen- 
tarea pe calculator. 

Puteţi să utilizați culoare deschisă de fundal și culoare închisă pentru text în 
prezentări pe folie. 

Alegeţi culori reci pentru fundal şi culori calde pentru text. 

Fiţi consecvent şi păstraţi aceleași culori pe parcursul prezentării. 

Nu combinati culoarea verde cu roşu — daltoniştii nu vor face diferența! 


Alegerea fonturilor (tip de litere) 
1 


2. 


San Serifs (Helvetica şi Arial) se citesc cel mai uşor de la distanță. 


Serifs (Times) se citeşte uşor dacă textul este dens. 
3. Evitaţi fonturi prea ornate (de ex. Lucida Blackletter) pentru că se citesc 
greu. 
4. Nu amestecați fonturi în prezentare (nu mai mult de două fonturi). 
5. Verificaţi dimensiunea fonturilor. 
SFATURI 


Pregătiţi-vă: asiguraţi-vă că slide-urile sunt vizibile şi comunică ceea ce 
intenţionaţi Dvs. Pregătiți şi alternative pentru cazul în care ceva nu merge 
(calculator, curent electric, video-proiectorul etc.) 

Exersaţi: exersați discursul personal în paralel cu desfășurarea slide-urilor. 
Relaxaţi-vă: dacă v-aţi pregătit şi aţi exersat, nu aveţi de ce să vă îngrijorați. 


METODA SOCRATICĂ 

Această metodă constă într-o succesiune de întrebări formulate de formator în 
alternanță cu răspunsurile participantului numit de către acesta. Formatorul întreabă 
şi numeşte pe cineva să dea răspuns la întrebarea formulată. Relaţia formator — parti- 
cipant este aceea dintre deținătorul adevărului şi căutătorul adevărului. Este o metodă 
de tip „întrebare — răspuns”. 

Încă din vremea lui Socrate, metoda de predare „întrebare — răspuns” s-a dovedit 
a fi una mai interesantă şi mai activă decât „prelegerea”. O discuţie care începe cu o 
întrebare dificilă necesită un angajament activ al participanţilor de a răspunde şi găsi 
soluţii. Este mult mai productivă pentru gândire decât receptarea pasivă. În plus, me- 
toda socratică captează atenția auditoriului. 

Cum se poate concepe o întrebare ipotetică eficientă pentru scopurile formării? 

În procesul formării prin intermediul folosirii întrebărilor ipotetice, analiza răs- 
punsului se realizează punând întrebări şi răspunzând la ele. 
Totuşi, înainte de a pune în funcțiune metoda socratică, trebuie să medităm asu- 
pra următoarelor aspecte, care nu pot fi neglijate: 
= Din cine este compusă audiența? Primul pas pentru a formula o întrebare 
ipotetică eficientă este acela de a ţine seama de public. Pentru scopurile 
noastre imediate, vom presupune că publicul are preocupări juridice, deși 
întrebarea ipotetică poate fi folosită în orice forum. Întrebarea ipotetică va 
fi adresată unei categorii concrete de public şi nu trebuie să fie nici exagerat 
de complicată, nici exagerat de simplă. 
= Care este cadrul sau în ce mod vor fi implicaţi audienţii? Mediul în care se 
desfășoară formarea devine important pentru tipul de formare care urmea- 
ză a fi oferit. Acolo unde spaţiul este mic, iar discuţia ar putea fi limitată în 
timp şi spaţiu, o dezbatere deschisă a unei întrebări ipotetice cu formatorul 
care direcționează și facilitează discuţia, aşezat în faţa sălii de curs, poate 
fi posibilă şi eficientă. Pe de altă parte, o sală de conferință poate permite 
împărțirea participanţilor pe grupuri mici pentru a interpreta roluri în ca- 
drul unui model de întrebare ipotetică. Cu cât formatorul este mai capabil 
să angajeze toți participanţii, cu atât mai eficient va fi procesul de formare 
pentru toți audienții. 
= Care este scopul reuniunii? Subiectul general al reuniunii este semnifica- 
tiv pentru întrebările ipotetice, deoarece grupul de audienţi/participanţi va 
avea un anumit scop sau subiect de interes pentru a participa la reuniune. 
Reuniunea poate avea scopul specific al subiectului în discuţie, aşa cum se 
întâmplă în sala de curs de la drept. Or, reuniunea poate avea loc în cadrul 
unei conferințe pe teme multiple și variate. Un fir roșu care se strecoară 
şi care face conexiunea dintre scopul întrebării ipotetice şi cel al semina- 
rului va adăuga mai mult interes pentru participare. Astfel, de exemplu, 
un aspect de responsabilitate profesională poate fi introdus într-o întrebare 
ipotetică prezentată la o conferință despre etica profesională; un aspect al 
corupției poate fi introdus ca parte a unei conferințe pe tema reformei în 
sectorul justiției. 
= Care este rezultatul așteptat? Rezultatele aşteptate ar trebui să fie anticipa- 
te, astfel încât pe durata desfăşurării exerciţiului cu întrebări ipotetice să se 
poată acorda atenţie realizării lor. Întrebările care ar trebui puse sunt: 
a „De ce se efectuează exercițiul?” 
a „Ce va învăţa audientul/participantul şi cu ce se va alege el după înche- 
ierea exerciţiului?” 
a „Este exercițiul destinat învăţării unui anumit aspect sau proces?” 
Răspunsurile vor ghida creatorul întrebării ipotetice spre acţiuni şi exerciţii care 
vor da rezultatele dorite. 
Tehnica de lucru a metodei socratice: 
Argumentele discuţiei nu sunt nici „corecte”, nici „incorecte”. 

Predarea prin intermediul întrebărilor ipotetice îi cere audientului/participantu- 
lui să sintetizeze concluzii prin intermediul propriului proces de gândire. Din perspec- 
tiva formatorului (şi, prin urmare, şi din aceea a creatorului de întrebări ipotetice), nu 
există răspuns absolut corect. Mai degrabă, întrebarea ipotetică oferă audienţilor doar 
un mecanism de procesare a ideilor care duc la o concluzie, fără aprecierea formato- 
rului referitoare la corectitudinea sau incorectitudinea răspunsului. Scopul este de a 
stimula gândirea și dezbaterea. La încheierea unui exercițiu reuşit, fiecare participant 
va adopta o poziție (în mod voluntar sau prin desemnare) în legătură cu subiectul su- 
pus spre dezbatere. Prin intermediul exerciţiului, fiecare participant va dobândi respect 
pentru capacitatea de a înţelege raţionamentul şi procesul de gândire al adversarilor 
săi. Aprecierea progresului participantului în scopul evaluării constă în măsura în care 
acesta s-a implicat şi a participat la proces. 

Este important să subliniem faptul că, pe parcursul dezbaterii încununate cu suc- 
ces a unei întrebări ipotetice, formatorul nu trebuie să exprime nici o opinie sau con- 
vingere referitor la o poziție „corectă” faţă de subiectul dat. Atunci când formatorul 
adoptă o poziţie care nu este neutră față de subiectul în discuţie, în proces este introdus 
un aspect irelevant. Audientul trebuie să decidă dacă poziţia sa este sau nu aceeaşi 
cu cea a formatorului. Dacă poziţia nu coincide, el va opta pentru schimbarea sau 
menţinerea opiniei şi/sau convingerilor pentru a căpăta aprobarea autorităţii din sală 
ori va veni cu un contraargument doar pentru că formatorul său a adoptat o poziţie. În 
oricare dintre situaţii, intenţia de a folosi o întrebare ipotetică pentru a exersa procese- 
le de gândire individuală şi independentă ale participanţilor este zădărnicită. Dezbate- 
rea conferă integritate gândirii individuale. Integritatea procesului de predare impune 
să nu existe altă „agendă” pentru exerciţiul cu întrebări ipotetice, în afară de un subiect 
de interes pentru audienţă sau pentru scopul seminarului. 

Avantajele metodei socratice: 

a Oferă audienţilor un mecanism de procesare al ideilor care duc la o 
concluzie. 

za Stimulează gândirea individuală. 

a Creează teren propice pentru respectul reciproc al audienţilor/ 
participanţilor. 

Aplicaţii: 

1. La simularea de pledoarii şi simulări de procese judiciare. 

2. În cadrul seminarelor pentru perfecționarea profesională continuă a judecăto- 

rilor şi procurorilor. 


DISCUȚIA 

Discuţia are semnificaţia unui schimb reciproc de informaţii şi idei, impresii şi 
păreri, critici şi propuneri în jurul unei teme. Discuţiile se țin în grupuri mici, de obicei 
scaunele sunt aşezate în formă de semicerc, cerc sau careu. O discuţie vizează exami- 
narea şi clarificarea unor noțiuni şi idei, consolidarea şi sistematizarea unor informaţii 
şi concepte. De asemenea, prin discuţii se pot realiza analize şi analogii prin identifi- 

carea unor asemănări și deosebiri între diferite teorii, se pot soluţiona unele probleme 
teoretice sau practice complexe care comportă mai multe alternative. 

Temele şi problemele de discuţie trebuie scrise. Sunt utilizate adesea întrebări 
pentru a axa discuţia pe tema dată. Discuţia poate fi limitată la un interval scurt de 
timp, apoi, prin rotaţie, li se poate permite tuturor participanţilor din grup să-şi expri- 
me opinia referitor la temele de discuție la care doresc să participe. Participanţii pot fi, 
de asemenea, repartizaţi la un anumit grup în funcție de obiectivele unei tehnici. Ideile 
principale ale discuţiei pot fi prezentate de moderator. 

Opţiuni: 

> Discuţia poate fi moderată de către formator, iar participanţii sunt invitați să- 
şi expună punctul de vedere sau sunt numiţi, depinde de modul în care este organizată 
activitatea. Activitatea este centrată pe formator care este deținatorul răspunsurilor la 
problema discutată. 

> Moderatorii pot fi aleşi înainte de discuţie din rândul audienţilor, pentru a 
pregăti şi prezenta materiale, documente suplimentare pe temele puse în discuţie. Mo- 
deratorii pot fi voluntari din cadrul grupului. 

Resurse umane: Moderatori - fie numiţi în prealabil, fie voluntari. 

Secretar — pentru a lua notițe pe parcursul discuţiei. 

Prezentator — dacă astfel decide întregul grup. 

Avantajele discuţiei: 

w Permite un nivel avansat de interacțiune; 

a Se poate face uşor schimb de informaţii în cadrul unui grup mic cu 
participanţi din sfere diverse; 

za Creează o ambianţă relaxată pentru implicarea participanţilor; 

a Poate fortifica relațiile şi scoate la iveală factori de interes comun în rândul 
participanților; 

za Factorii de decizie pot cere părerea tuturor participanţilor într-o ambianță 
sănătoasă și relaxantă. 


LECTURA 

Lectura reprezintă o metodă fundamentală în activitatea intelectuală şi este strâns 
legată de studiul individual de cercetare. Ca metodă de formare, lectura îndeplinește 
mai multe funcții: de informare şi documentare, de instruire și autoinstruire, de cultu- 
ralizare etc. 

Spre deosebire de studiul individual de cercetare, lectura se face pentru ca 
participanţii la programul de formare să aibă o expunere cât de largă la informaţia 
de specialitate. Obiectivele urmărite pot fi individuale sau de grup. Important este 
ca, în baza lecturii, să se poată formula opinii personale argumentate în domeniul de 
specializare. 

Există demarcări esenţiale dintre lectură, ca metodă în educaţia adulţilor, şi lec- 
tura, ca metodă pedagogică. Acestea se datorează faptului că, de-a lungul timpului, 
adultul și-a dezvoltat deja unele tehnici proprii de lecturare a unui text. În această or- 
dine de idei, în andragogie metoda lecturii trebuie să se orienteze spre cultivarea atitu- 

dinii critice şi a efortului reflexiv, fortificarea unor analogii între cunoștințe, transferul 
cunoştinţelor noi la nivelul celor dobândite deja, precum şi evaluarea, emiterea unor 
judecăţi de valoare pe baza unui text. În acest sens, în lucrul cu adulții această metodă 
poate fi utilizată prin tehnici specifice, cum ar fi: lectura critică, lectura problematizată, 
lectura tip investigaţie de text (studiul de text). 

Lectura critică are rolul de a-l ajuta pe audient să înţeleagă dincolo de textul re- 
spectiv, să desprindă din contextul acestuia anumite concluzii cu caracter interpretativ. 

Lectura problematizată este o tehnică de lectură dirijată prin anumite întrebări- 
problemă, puse în prealabil de către formator, urmărindu-se ca audienţii să identifice 
răspunsuri în baza unor texte date. 

Lectura de tip investigaţie de text constă în analiza unor texte sau documente 
originale, cu scopul de a identifica soluţii la problemele formulate de către formator. 
Această metodă poate face parte din structura unui curs/seminar sau poate fi utilizată 
în afara acestuia, ca sarcină de lucru independent sau de grup. 

Avantajele lecturii: 

x Oferă audienţilor/participanţilor posibilitatea de a interpreta fenomene, 
procese, legităţi etc. 

za Stimulează gândirea analitică. 

a Oferă posibilitatea muncii independente. 


STUDIU INDIVIDUAL DE CERCETARE 

Este o metodă de formare asistată referitoare la o anumită tematică, permiţând 
aprofundarea unor detalii privind subiectul abordat. Studiul individual de cercetare 
presupune investigarea organizată şi sistemică a unui domeniu de specialitate. 

Spre deosebire de lectură, studiul individual de cercetare are obiective foarte 
clar stabilite. Cercetarea este punctuală și urmăreşte aspectele controversate sau mai 
puţin elucidate, cazuistică reprezentativă în procesualitatea evoluției cunoașterii. Mai 
mult ca atât, produce rezultate în acumularea de informaţii noi într-un domeniu, prin 
abordări analitice comparative, aprofundate. 

Principiul de la care se pleacă în ordonarea „paşilor” este de a se trece de la cu- 
noscut la necunoscut, de la ceea ce pare la ceea ce este și poate fi descoperit şi asimilat 
ca având importanță pentru audienţi/participanți. 

Fiind vorba despre cercetare în vederea cunoaşterii, dar şi descoperirii şi formă- 
rii unor capacități necesare creativităţii, o astfel de metodă va reproduce în bună mă- 
sură arsenalul specific muncii în acest domeniu. Interesul pentru cercetare joacă un rol 
important, de unde şi necesitatea ca aceasta să răspundă unor aspirații deja constituite. 

Avantajele studiului individual de cercetare: 

za Stimulează gândirea analitică. 

x Oferă posibilitatea muncii independente. 

a Stimulează simţul critic şi autocritic şi îi învaţă pe audienți să-şi aprecieze 
propriile performanţe. 

a Influenţează substanțial dezvoltarea unui raționament flexibil şi operant. 

a Oferă formatorului posibilitatea de a-şi face o idee realistă asupra nivelu- 
lui de performanţă al audienţilor în raport cu un subiect anume. 
Aplicaţii: Pentru însuşirea unor noțiuni, concepte, metode, legități, teorii şi 
chiar cunoaștere nouă. 


DEZBATEREA 

Metoda dezbaterilor se folosește atunci când sunt necesare clarificări într-o pro- 
blemă controversată. Formatorul împarte participanţii în două grupuri. Un grup are 
ca sarcină de lucru găsirea de argumente în favoarea unei anumite soluţii, iar celălalt 
grup este invitat să găsească argumente împotriva soluţiei date. După un timp de pre- 
gătire, reprezentanţii celor două grupuri îşi prezintă argumentele şi are loc dezbaterea 
propriu-zisă. 

Elementele unei dezbateri sunt: 

Y Scopul, teza de demonstrat, conţinutul; 
v Structura argumentării; 
v Stilul. 

Participanţii dispun de o pregătire în domeniu şi există un climat favorabil 
schimbului de opinii, pe baza unei analize aprofundate, încheiat cu anumite delberări, 
omologate de către formator în cadrul unei activități de formare. Prin dezbatere se 
urmăreşte influențarea convingerilor, atitudinilor și chiar a conduitei. 

Tehnica de lucru a dezbaterii: 

1. Se determină cu precizie obiectivele urmărite. 

2. Se definesc şi se conturează clar conceptele, principiile şi ideile. 

3. Se respectă nivelul de înţelegere al celor care participă la dezbatere. 

4. Se estimează atitudinea participanţilor faţă de dezbatere. 

Avantajele dezbaterii: 

x Permite un nivel avansat de interacțiune. 

za Dezvoltă competenţe de cercetare şi documentare. 

= Încurajează gândirea critică. 

a Pune în valoare stilul de argumentare. 

za Facilitează şi fortifică respectul pentru alți participanți. 


BRAINSTORMING-ul 

Brainstorming-ul a fost inițiat de către Alex. F. Osborn, având un sens dualist: 

- metodă de stimulare a creativităţii participanților, de descoperire a unor soluții 

inovatoare pentru problemele din varii domenii; 

- cadru propice pentru activităţi de formare. 

Brainstorming-ul (sau asaltul de idei) reprezintă un procedeu în care un grup de 
participanţi se concentrează asupra unei probleme specifice şi lucrează pentru a găsi 
soluţii prin intermediul procesului colectiv de colectare a propunerilor. La concret, 
asaltul de idei constă în formularea a cât mai multor idei — oricât de fanteziste ar putea 
părea acestea — ca răspuns la o situaţie enunțată, după principiul cantitatea generează 

calitatea. Conform acestui principiu, pentru a ajunge la idei viabile şi inedite, este 
necesară o productivitate creativă cât mai mare. 

Pentru derularea optimă a unui brainstorming, pot fi parcurse următoarele etape: 

e Alegerea temei şi a sarcinii de lucru. 

e Solicitarea exprimării într-un mod cât mai rapid, în fraze scurte şi concrete, 
fără cenzură, a tuturor ideilor, așa cum ele vin în minte şi țin de rezolvarea 
unei situaţii-problemă conturate. 

Sub nici un motiv, nu se vor admite referiri critice. Nimeni nu are voie să facă 
observaţii negative. 

Tehnica de lucru a asaltului de idei: 

- Se anunţă tema discuţiei — poate fi anunţată în scris sau verbal. 

- Sugestiile pe care le face grupul sunt înscrise pe tablă, pe flipchart 

sau video-proiector, astfel încât să poată fi văzute de toți participanții 
(audienţii). 

- Nu sunt admise „formulări descurajatoare”. Printre acestea se numără 
afirmaţii de genul: „Am încercat acest lucru mai înainte. Nu va da rezultate 
niciodată. Cine are timp pentru așa ceva?” 

Opţiuni: După ce se epuizează lista sugestiilor, aceasta poate fi redusă fie la 
un număr de opțiuni aplicabile, fie la o listă a soluţiilor în ordinea priorităților. După 
ce lista este completă, unele sugestii pot fi eliminate, dacă se întrunește consensul 
grupului. 

Avantajele asaltului de idei: 

za Pot fi propuse numeroase alternative într-un interval scurt de timp. 

a Permite formularea de opinii și/sau aprecieri creative, fără restricții, refe- 
ritoare la tema în discuţie. 

w Oferă formatorului posibilitatea de a-şi face o idee realistă asupra a ceea 
ce gândesc participanţii faţă de un subiect anume. 

Paşi de urmat: 

1. Introduceţi subiectul. 

2. Solicitaţi idei. Nu respingeți nici una, oricât de bizară vi s-ar părea. Scrieți-le 
pe tablă (sau rugaţi un participant să le scrie). Lucraţi repede, menţineţi ritmul. 

3. Opriţi-vă atunci când ideile participanţilor se epuizează. 

4. Revizuiţi ideile. Cereţi lămuriri acolo unde este cazul şi şlefuiți ideea. Reuniţi 
ideile asemănătoare, dacă participanţii sunt de acord. 

5. Explicaţi că vă puteți concentra numai asupra a trei propuneri și că participanţii 
trebuie să stabilească o ordine a priorităților acestora, astfel încât toți 
participanţii să fie de acord cu decizia finală. 

6. Utilizând flipchart-ul şi un ritm mai lejer, începeți un proces de analiză con- 
form unor criterii diferite, cum ar fi de exemplu: urgenţa, nivelul de dificul- 
tate, găsirea unui formator potrivit pentru subiect, timpul necesar, timpul dis- 
ponibil etc. 

7. După ce participanţii au reflectat asupra a ceea ce înseamnă fiecare idee în 
practică, cereți-le să convină asupra primelor trei. 

8. Asiguraţi-vă că aveţi consens absolut. 

Remarcă: Important pentru reușita sesiunii este un moderator care poate iniția şi 
conduce o discuţie. Moderatorul poate fi cel care scrie sau poate delega pe altcineva, 
dar el trebuie să aibă grijă ca discuţia să continue și să prevină gândirea negativă. 


REZOLVARE DE PROBLEME 

Soluționarea problemelor este un proces care face uz de implicarea participanţilor 
la identificarea problemelor, analizarea şi identificarea modalităților de corectare a lor. 
De aceea, participanţii sunt organizați pentru a participa la o activitate de identificare 
a problemelor, definire a acestora, analizarea și găsirea de soluții pentru rezolvarea 
lor. Activitatea se realizează prin lucrul în grupuri mici (3-5 persoane). În general, se 
stabilește care este rolul celor cărora li se solicită rezolvarea unei probleme. Uneori, 
metoda poate fi combinată cu studiul de caz, joc de rol sau simulare. Depinde de obiec- 
tivele de formare. 

Aspecte de logistică şi opţiuni: 

Poate fi abordată în cadrul unor grupuri, comisii şi grupuri operative formale sau 
pot avea loc discuţii într-un cadru lipsit de formalism. Solutionarea problemelor poate 
fi abordată într-un cadru planificat sau poate fi o reacție/dezbatere spontană ce poate 
avea loc în momentul în care apare o astfel de situație. 

Participanţii pot fi doar factori de decizie; lor li se pot alătura și cei care vor be- 
neficia, în cele din urmă, de soluţionarea problemei sau cei care au cauzat problema. 
Trebuie analizate cu atenție persoanele care vor fi implicate în procesul de soluționare 
a problemelor. Dacă se cer opinii, sugestii sau alternative, dar acestea sunt respinse 
imediat, soluția propusă din afara grupului s-ar putea să fie întâmpinată cu rezistență 
ŞI suspiciune. 

Avantajele rezolvării de probleme: 

za Dacă beneficiarul soluției este implicat în procesul de decizie, este aproa- 
pe garantată o mai mare acceptare a soluției. 

za Prin utilizarea procesului propriu-zis, participanților li se oferă posibilita- 
tea de a învăţa. 

za Este posibil ca participantul să nu fi avut posibilitatea să întrevadă în alt 
mod perspectivele dobândite pe parcursul discuţiei. 

xw Mai multe perspective pot avea drept rezultat o soluţie mai realistă și mai 
uşor de aplicat. 


OBSERVAREA 

Observarea este o metodă de explorare a realităţii ce presupune atât studiul te- 
meinic al unor obiecte, fenomene şi procese, cât şi identificarea legităţilor naturale și 
sociale care pot să apară între acestea. O cercetare eficientă se bazează pe aptitudinea 
de a observa în mod conștient realitatea şi este de bază la însușirea și practicarea ori- 
cărei profesii. Astfel privite lucrurile, formarea la locul de muncă se bazează în mare 
măsură pe metoda observaţiei. 

Ca metodă de formare, observarea este intenționată, organizată şi sistematică. 
Observarea în formare se face în jurul unei persoane sau a mai multor persoane care 
desfăşoară în mod intenţionat o activitate de formare. 

Fiecare participant va fi instruit înainte de activitatea de observare propriu-zisă 
cu privire la ce anume va avea de observat. Instrumentul utilizat este fișa de observare, 
care se întocmeşte de către formator şi are la bază un set de criterii de observare ne- 
cesare pentru a atinge obiectivele vizate. De exemplu, dacă obiectivul de formare se 
referă la comportamentul profesional al judecătorului, procurorului, grefierului etc., în 
exercițiul funcțiunii, criteriile pot fi: 

e ținuta profesională; 

e limbajul utilizat; 

e aspecte ale comunicării non-verbale; 
e interacțiunile cu factorii implicaţi etc. 

După perioada de observare care trebuie să fie bine delimitată, se organizează o 
întâlnire pentru valorificarea observării. În cadrul acestei întâlniri, pe baza datelor adu- 
nate de către cei care sunt în programul de formare, formatorul poate aduce informaţii 
necesare pentru a facilita fixarea a ceea ce este corect a se face în activitatea profesio- 
nală reală, de zi cu zi. 

Avantajele observării: 

a Oferă audienților/participanţilor posibilitatea de a însuși fenomene, pro- 
cese, legități etc. 

za Permite cunoaşterea unei realități prin percepția faptelor concrete de ma- 
nifestare a acesteia. 

za Este o abordare accesibilă de cunoaștere a realității în condiţiile relaţiei 
nemijlocite între subiectul şi obiectul cunoaşterii. 

Paşi de urmat: 

1. Organizarea observării. 

2. Observarea propriu-zisă. 

3. Prelucrarea datelor culese. 

4. Valorificarea observării. 

Aplicaţii: Observarea se recomandă la acea etapă a pregătirii profesionale în 
care audientul, formabilul în general, participă la o şedinţă de judecată, şi 1 se alocă o 
perioadă de timp pentru a urmări activitatea grefierului sau a procurorului etc. 


DEMONSTRAȚIA 

Demonstrația este o prezentare bazată pe acțiune pentru a arăta modul în care 
funcționează un anumit lucru. Scopul metodei demonstraţiei rezidă în asimilarea 
cunoştinţelor şi prelucrarea lor, pornind de la o sursă intuitivă. Obiectivul primar al 
demonstrației presupune crearea unei imagini şi reprezentări complete în vederea pre- 
lucrării şi elaborării generalizărilor, precum şi familiarizarea audienţilor cu realizarea 
şi îndeplinirea corectă a acțiunilor motorii. Demonstrația are la bază o sursă, care 
generează imagini și reprezentări stocate în mintea audientului despre obiecte, feno- 
mene, procese care nu pot fi percepute în mod obişnuit. 

Pentru a eficientiza procesul de formare, anumite discipline juridice pot folosi 
metoda demonstraţiei mai mult decât altele. Asemenea discipline ar fi: investigații 
financiar-economice, activitatea specială de investigaţii, metodologia investigă- 
rii infracțiunilor de corupţie și a celor conexe etc. În cadrul acestor discipline, 
demonstrațiile sunt extrem de valoroase, dat fiind incidenţa unor tehnici care pot fi 
desprinse prin demonstraţii concrete, urmate de aplicaţii supravegheate de către for- 
matori. De asemenea, ca etapă premergătoare oricărui proces simulat, poate fi folosită 
metoda demonstraţiei pe aspecte specifice sau prezentate scurte filme demonstrative. 

Avantajele demonstraţiei: 

za Se obțin rezultate rapide. 

a Este o abordare directă şi neconvenţională. 

za Participanţii câștigă încredere. 

za Cea mai bună modalitate de repartizare a aptitudinilor psihomotorii.” 
za Sunt valorificate opiniile imediate. 

Limitări: 

1. Poate face ca o situaţie reală să pară simplistă. 

2. Poate genera încredere falsă. 

3. Demonstrația nu constituie un substitut al practicii şi repetiției. 

Aplicaţii: 

1. Pentru utilizarea dispozitivelor/ instrumentelor. 

2. Pentru operarea unor procese. 

3. Pentru însuşirea unei aptitudini. 


EXERCIŢIUL 

Exerciţiul reprezintă o metodă de formare în care predomină acţiunea practică / 
operațională reală. Exerciţiile sunt acţiuni efectuate în mod conştient de către audient 
cu scopul dobândirii unor priceperi, deprinderi şi cunoştinţe noi în vederea facilitării 
altor activităţi şi contribuirii la dezvoltarea altor aptitudini profesionale. 

Datorită particularităţilor acestei metode, exercițiul poate fi aplicat în secvențe 
de formare care solicită stăpânirea, recuperarea, aplicarea, analiza materiei în termenii 
unor obiective concrete, care vizează nu numai consolidarea deprinderilor, ci şi dez- 
voltarea capacităților operatorii ale cunoştinţelor şi capacităților reactualizate/apro- 
fundate în diferite contexte de formare, în vederea eliminării sau prevenirii uitării 
noţiunilor, regulilor, formulelor, principiilor, legităților, teoriilor etc., studiate în ca- 
drul activităţilor de formare. 

Exerciţiul poate fi realizat individual, în perechi sau în grupuri de câte 3-4 
participanți. Organizarea activităţii trebuie raportată la obiectivele de formare, precum 
şi la profilul participanților. 

Tehnica de lucru a exerciţiului: Dacă obiectul exerciţiului constă în calcularea 
termenului de pedeapsă şi computarea arestului preventiv (art.88 CP RM), propunem 
următorii paşi: 


*  Aptitudinile de a executa mişcări corporale complexe în care se combină calităţile fizice ale persoa- 
nei cu cele ale gândirii. 

1) familiarizarea audientului cu acțiunea care va urma — 

Este anunțată sarcina: Calcularea termenelor pedepsei penale şi computarea 
acesteia într-o cauză concretă; 

2) antrenarea operațiilor necesare pentru desfășurarea acţiunii — 

Se repartizează fabula și audienţii studiază conţinutul acesteia; 

3) integrarea operaţiilor antrenate în structura acțiunii — 

Se determină tipul pedepsei aplicabile (de exemplu, închisoare) și termenul de 
executare a acesteia, precum și se identifică/se calculează timpul de aflare a persoanei 
în arest preventiv; 

4) sistematizarea acțiunii în funcție de scopul general şi specific al formării — 

Realizarea operaţiunii de scădere din durata de executare a închisorii a tim- 
pului efectiv de aflare a persoanei în arest preventiv, urmând prevederile legale, și 
anume: alin.(3) art. 88 CP RM, 

5) integrarea acțiunii în cadrul formării — 

Stabilirea concretă a termenului de închisoare în luni şi ani; 

6) perfecționarea acţiunii în contexte diferite care asigură evoluţia sa în termeni 

de stabilitate şi de flexibilitate — 

Determinarea soluţiei în contextul intervenției unor remanieri legislative care 
ușurează pedeapsa penală. 

Avantajele exerciţiului: 

za Formează o gândire productivă. 

x Oferă posibilitatea muncii independente. 

w Oferă posibilitatea analizei diverselor metode şi soluții de rezolvare a 
problemelor. 

a Stimulează simţul critic şi autocritic şi îi învaţă pe audienţi să-şi aprecieze 
rezultatele şi metodele de lucru. 

a Oferă posibilitatea depistării şi eliminării erorilor. 

za Contribuie substanţial la dezvoltarea unui raționament flexibil şi operant. 

Aplicaţii: 

1. Pentru recunoaşterea unor noţiuni, formule, metode. 

2. Pentru însușirea unor noţiuni. 


STUDIUL DE CAZ 

Studiul de caz este o metodă de formare, de învăţare activă și de cercetare ce 
constă în analiza şi dezbaterea unui caz propus, care mijlocește confruntarea directă cu 
o situație din viaţa reală, autentică. 

Metoda este folosită ca un instrument de formare ce-i ajută să gândească efica- 
ce pe cei ce studiază în diferite domenii profesionale, având ca finalitate dobândirea 
abilităţilor de luare a deciziilor. 

Cazurile folosite în instruire iau diferite forme. Ele pot fi destul de lungi, descri- 
ind complet o situație care există sau a existat. Acestea pot fi scurte și incitante, ca o 
schiță. Orice formă ar avea, scopul este același — să-i facă pe participanţi să sintetizeze 

concluzii dintr-o serie de fapte ce duc la decizii pe care ei le pot adapta la propria ac- 
tivitate profesională. 

Rolul formatorului, pe lângă acela de a concepe studiul de caz, este de a teoretiza 
rezultatele analizei cazului în aşa fel, încât participanţii să simtă valoarea contribuției 
lor şi să recunoască valoarea acestui efort pentru atingerea obiectivelor de învăţare. 

Aspecte de logistică: 

Studiul de caz trebuie elaborat în prealabil. 

În afară de scenariul propriu-zis, trebuie repartizate sarcini, cu scopul de a ori- 
enta discuţia într-o anumită direcție. Printre aceste sarcini se pot număra următoarele: 

- identificaţi problemele sau dificultățile din acest caz; 

- stabiliți ordinea priorităţii problemelor; 

- pregătiți un plan de acţiune alcătuit din cinci etape pentru rezolvarea fiecărei 
probleme etc. 

Fiecare grup face prezentarea concluziilor rezultate în urma discuţiei. 

Opţiuni: 

> Fiecare grup poate folosi același studiu de caz. 

> Fiecare grup poate folosi un studiu de caz diferit sau acelaşi studiu cu o 

variabilă. 

> Discuţia poate fi condusă de un moderator sau de o persoană aleasă dintre 

membrii grupului. 

> Se poate adapta cu uşurinţă o situaţie ipotetică pentru a aborda problema în 

discuţie. 

> Un moderator poate procesa ideile discuţiei, extrăgând concluziile similare 

de la diferitele grupuri şi făcând conexiunea între ele. 

Avantajele studiului de caz: 

za Permite participanţilor „să facă un pas înapoi” şi să analizeze o situaţie 
actuală sau trecută, fără a se simţi vizaţi personal. 

x Poate fi folosit pentru a-i ajuta pe participanţi să conștientizeze o anumită 
problemă sau dificultate, fără a da vina pe o persoană sau un grup anume. 

ma Poate fi folosit pentru a pune în aplicare aptitudinile, conceptele și 
informaţiile dobândite de curând într-o situaţie reală (fie ea şi ipotetică). 

Sugestii referitoare la elaborarea studiilor de caz: 

Studiul de caz este relatarea narativă a unui șir de evenimente sau situații axate 
în jurul uneia sau mai multor probleme. Există o varietate mare de probleme ce ar 
putea face obiectul unui studiu de caz: practica judiciară în materia unei infracțiuni, 
dificultăți legate de relaţiile interumane, pierderea sau lipsa de fonduri, atribuţii neclar 
definite pentru persoane care lucrează împreună, neconcordanţe ale sistemului biro- 
cratic etc. Pregătirea unui studiu de caz clar începe prin a ne asigura că relatarea este 
în concordanţă cu obiectivul sesiunii/seminarului. Obiectivul trebuie să aibă caracter 
analitic: identificarea opțiunilor pentru soluționarea unei probleme sau identificarea 
punctelor slabe şi a punctelor forte ale personajelor implicate în caz. O modalitate de 
structurare a ideilor pe măsură ce scrieți relatarea este, pur şi simplu, aceea de a folosi 
trei procedee tradiționale: introducerea, cuprinsul şi încheierea. Veţi găsi în dreptul 

fiecărei categorii de mai jos întrebările care trebuie adresate sau la care trebuie să se 
răspundă în cadrul secţiunii respective a relatării. 


1. 


Introducerea 

Unde apare situația și în ce context? (aceasta stabileşte cadrul pentru problema/ 
problemele pe care le va aborda studiul de caz). 

Care sunt personajele principale şi care este relaţia dintre ele? 

Care este situaţia acestor personaje la începutul cazului, cu ce probleme se 
confruntă şi care sunt gândurile și atitudinea lor față de aceste probleme? 


. Cuprinsul 


Ce situaţie/situaţii-problemă se crează? 

Care sunt evenimentele şi factorii care contribuie la crearea problemei/ 
problemelor? 

Unde se află personajele principale şi ce fac acestea? 

Există personaje secundare, care sunt în prezent introduse în peisaj? Cine 
sunt acestea şi ce legătură au cu situaţia/situațiile? 

Ce se întâmplă cu relaţia dintre personaje? 

Ce probleme sistematice sunt abordate şi cum sunt ele elaborate? 


. Încheierea 


În ce stadiu se află problema/problemele în prezent? 

Ce fac personajele principale/secundare şi care sunt gândurile şi sentimentele 
acestora? 

Ce s-a întâmplat cu relația dintre personajele principale? 

Cum ar putea să se sfârșească această situație, astfel încât să lase loc la diferite 
interpretări? 


Etapele prezentării unui studiu de caz: 
1. Pregătiți atmosfera. 


DOO ANDUBp WIN 


. Prezentaţi obiectivele sesiunii. 

. Prezentați aspectele teoretice (opţional). 

. Distribuiţi cazul participanţilor. Daţi-le posibilitatea să lectureze cazul. 

. Prezentaţi cazul pe scurt, dați-le participanţilor posibilitatea să pună întrebări. 
. Clarificați faptele cazului. 

. Daţi instrucțiuni pentru îndeplinirea sarcinii. 

. Divizaţi grupul în subgrupuri. Activitate în grupuri mici de lucru. 

. Monitorizaţi activitatea grupului. 


10. Conduceţi prezentările rapoartelor. Facilitaţi discuția. 

11. Faceţi generalizări. 

12. Puneţi în aplicare. 

13. Încheiere. 

Studiile de caz pot contribui la abordarea următoarelor aspecte privind formarea: 


Aptitudinile de analiză/soluţionare a problemei. 

A gândi şi discuta „cum” trebuie făcut un anumit lucru, planificarea/strategia. 
Identificarea factorilor/aspectelor dintr-o problemă; identificarea problemei. 
Un model sau o abordare de „testare a realității”. 

Ca etapă inițială în pregătirea pentru o conversaţie sau alte metode 

experimentale. 


Caracteristicile sesiunilor de formare care folosesc efectiv studii de caz: 


Studiul de caz are legătură cu scopurile sesiunii. 

Rezultatul cazului nu este predeterminat, există mai multe răspunsuri „corecte”. 
Nu există prea multe date care nu sunt la subiect în caz. 

Cazul este foarte realist şi autentic cu putință. Acesta este relevant, iar 
participanţii pot apela la el pentru rezolvarea unei probleme oricât de dificile. 
Cazul este elaborat în aşa fel, încât îndeamnă la acţiune — „Ce aţi face 
dumneavoastră?”, „Ce vedeţi aici?” 

Sesiunea oferă tuturor audienţilor posibilitatea de a participa. 


În cadrul studiilor de caz, participanţii învaţă din propriile lor experienţe, din 
experiențele altor participanţi şi din cele ale formatorului sau facilitatorului. Studiile 
de caz trebuie să simuleze situaţii din viaţa reală. 

Când structuraţi un studiu de caz, ţineţi seama de următoarele şapte etape: 


l; 


2. 


Alegeţi o temă — alegeți o temă care este importantă și relevantă pentru parti- 
cipant şi pentru obiectivul de învăţare. 

Alegeţi incidentul sau situaţia — stabiliți cum aveţi de gând să abordați 
problema pe care aţi ales-o. De exemplu, dacă predați practici de angajare, 
situația dumneavoastră ar putea aborda desfăşurarea unui interviu. 


. Oferiţi detalii suficiente — oferiţi suficiente informaţii referitoare la rolurile, 


obiectivele şi detaliile situaţiei pe baza cărora participanţii pot lua decizii co- 
respunzătoare și informate. 


. Identificaţi şi comunicaţi rezultatul pe care îl aşteptaţi — informaţi 


participanţii cu precizie referitor la ceea ce trebuie să facă pe parcursul aces- 
tei activităţi. 


. Stabiliti mărimea grupului — stabiliți mărimea optimă a grupului răspun- 


zând la următoarele întrebări: 

Vor finaliza participanţii activitatea, ca grup? 

Poate activitatea fi desfășurată în perechi? 

Ar trebui ca studiul de caz să fie efectuat de fiecare participant în parte? 


. Stabiliti componenţa grupurilor — vor lucra împreună bărbaţi cu femei, şefi 


şi subordonați, persoane care au atribuţii similare etc.? 


. Stabiliti limitele de timp — determinaţi timpul necesar participanţilor pentru 


a răspunde la întrebările studiului de caz. De asemenea, determinaţi la ce oră 
trebuie să-i îndemnați pe participanți să finalizeze discuțiile. 


JOCUL DE ROL 

Jocul de rol presupune o modalitate de predare-formare prin intermediul 
acțiunilor, rolurilor sau mijloacelor tehnice analogice, în condiții asemănătoare sau 
care le imită pe cele originale. 

Jocul de rol este o metodă de formare activă, bazată pe explorarea experienţei 
participanţilor, oferindu-le un scenariu în care fiecare persoană are un anumit rol de 

jucat. Este o metodă bună prin care participanții pot fi puşi în situația de a folosi în 
practică elemente teoretice în situaţii cât mai apropiate de cele normale. 

Elementul principal al acestei metode este discuţia şi învăţarea mai mult din 
propria experienţă şi a celorlalți participanți. 

Scopul jocului de rol constă în: 


contribuirea la conştientizarea de către audienți a multiplelor perspective, valori, 
stiluri de comunicare şi norme culturale şi învăţarea lor cum să le facă față; 
asigurarea aplicării în practică a unei game variate de aptitudini, precum: 
participarea la o şedinţă, negocierea, soluționarea conflictelor, procesul de 
decizie participativ; 

asigurarea de aptitudini practice pentru a face faţă situaţiilor neprevăzute; 
scoaterea în evidenţă a variatelor opțiuni pentru rezolvarea unor situaţii dificile. 


Remarcă: Scopul interpretării pe roluri trebuie clarificat fie la etapa de început, 
fie la cea în care se conturează concluziile. Doar astfel se poate crea un cadru relaxat 
şi constructiv. 

Elementele unei interpretări pe roluri eficiente: 


O situaţie relevantă și realistă pe care participanţii să o poată lua în serios. 
Un scop clar. Interpretarea pe roluri se va face pentru un scop bine precizat. 
Un element neprevăzut integrat în conceperea situației: de exemplu, 
distribuirea de roluri diferite, care conţin informaţii contradictorii. 
Informaţii generale clare, dar nu atât de multe, încât să fie greu de asimilat. 
Detalii suplimentare pe care participanţii le pot inventa pe măsură ce avansează. 
Instrucţiuni clare pentru fiecare interpret. 

Un interval de timp bine stabilit. 

Sarcini stabilite pentru observatori. 

Selectarea atentă a participanţilor. Nu îi obligați pe participanţii timizi să 
interpreteze un rol — ei pot fi excelenți observatori. 


Opţiuni: 
> Participanţii pot alege împreună ce va răspunde şi cum va reacţiona persona- 


jul lor în cadrul experienţei. 


> Fiecărui participant i se poate recomanda o modalitate de a reacționa la su- 


biectele puse în discuţie. 


> Adesea este o idee bună să li se permită interpreților să-și analizeze interpre- 


tarea, astfel încât aceştia să conştientizeze ce au făcut. 


Tehnica de lucru: 

Se face o demonstraţie a unui principiu sau a unei idei prin implicarea prezen- 
tatorilor şi/sau a participanţilor în interpretarea rolurilor care sunt puse în discuție: de 
exemplu — judecătorul, procurorul, avocatul, inculpatul, martorul. Participanţii „inter- 
pretează” situaţia ca o demonstraţie. În cele mai multe situaţii, scenariul trebuie scris 
înainte de sesiune. 

Avantajele jocului de rol: 


a Este o tehnică adecvată pentru a descrie situaţii delicate și conflictuale. 
za Poate fi utilizat pentru a completa însuşirea conceptelor şi teoriilor. 
za Asigură înțelegerea/cunoaşterea tiparelor comportamentale. 

za Stimulează rezolvarea spontană a problemelor. 
a Se realizează o formare prin intermediul aplicațiilor practice. 
za Activitatea de formare are un impact dramatic. 
za Este o modalitate eficientă de schimbare a atitudinilor. 
Limitări: 
1. Pentru a obţine rezultate bune, este nevoie de „interpreţi” competenţi. 
2. Lipsa planificării poate duce la rezultate dezastruoase. 
3. Numeroase interpretări de roluri suferă datorită superficialității situației. 
4. S-ar putea ca interpreții şi publicul să dea dovadă de neseriozitate. 
5. Consumă mult timp. 
6. Este nevoie de un moderator competent și experimentat. 
7. Poate afecta în mod negativ persoanele sensibile. 
Aplicaţii: 
1. În activităţile de formare dedicate confruntării cu situaţiile conflictuale şi ge- 
neratoare de tensiuni. 
. Pentru a stimula tiparele comportamentale empatice. 
. Pentru înţelegerea modului în care funcționează intelectul uman. 
. Pentru predarea aptitudinilor interpersonale. 


igent 


DRN 


. Pentru a ilustra dimensiunea emoțională a unui studiu de caz. 


SIMULAREA 
Simularea este o metodă de formare care constă în crearea unor împrejurări spe- 


cifice audienților/participantților de a trăi o experiență de formare similară celei reale, 
fără ca prin aceasta să se producă şi urmările nefaste pe care experiența reală o poate 
discerne. Astfel, ca metodă de formare, simularea are scopul de a reproduce cât mai fi- 
del posibil o situaţie reală. Obiectivul primar al simulării este facilitarea transferului în 
practică a cunoștințelor teoretice, în cadrul unui mediu care, deși reproduce condiţiile 
reale, rămâne, totuşi, un mediu protejat. Spre deosebire de jocul de rol, simularea nu 
are la bază un scenariu prestabilit. 


Procesul simulat se poate situa între jocul de rol şi simulare, ca metode de for- 


mare. Rolurile sunt structurate, dar contribuţia personală este în afara scenariului. 


Avantajele simulării: 
za Permite contactul audientului/participantului cu situații similare celor reale. 
za Stimulează interesul audientului/participantului. 
za Produce schimbări atitudinale şi comportamentale. 
w Permite cumularea altor metode (exerciţiul, studiu de caz). 
za Dezvoltă gândirea critică. 
za Implică transferul de experienţe de la un participant la altul. 
Limitări: 
1. Poate exista un refuz al participanților/audienţilor de a participa la simulare sau 
unii participanţi pot să se implice superficial în rezolvarea sarcinilor propuse. 

2. Necesită un efort de pregătire important din partea formatorului. 

3. Sub aspect de derulare, consumă mult timp. 

4. Activitatea de coordonare a unei simulări solicită un nivel minim de experiență. 

3.3. Particularităţile selectării şi aplicării metodelor în activităţi 
participativ-active 


Selectarea de către formator a unei metode de formare şi ajustarea acesteia la 
activitatea de formare este determinată atât de factori obiectivi (natura activităţii de 
formare, disciplina de studiu, legităţile fenomenului formării adulților), cât şi de fac- 
tori subiectivi (contextul uman şi social al aplicării metodei de formare, personalitatea 
formatorului, atitudinea şi psihologia audientului/participantului, dar şi a întregului 
auditoriu. 

Cerinţa primordială a educației progresiviste, susţine Jean Piaget, este de a asi- 
gura o metodologie diversificată, bazată pe îmbinarea activităților de formare şi de 
muncă independentă cu activitățile de cooperare, de formare în grup şi de muncă inter- 
dependentă. Astfel, experienţa a demonstrat că o combinare a diferitelor proceduri 
(metode şi tehnici) de formare va produce efecte mai puternice şi mai durabile, decât 
aplicarea unei singure metode, oricât de performantă ar fi aceasta la o singură aplica- 
re. Totodată, participarea şi implicarea participanţilor — care trebuie să asculte, să 
privească, să vorbească și să facă — va facilita formarea. 

În acelaşi timp, obiectivul de bază în selectarea şi aplicarea metodelor de for- 
mare nu rezidă în universalitatea acestora, ci, mai curând, în cunoașterea scopurilor și 
condiţiilor legate de pertinenţă şi eficienţă a metodelor de formare centrate pe audient/ 
participant, în condiţiile unei combinaţii. De aceea, formulăm următoarea recoman- 
dare: în principiu, orice metode sunt binevenite, atât timp cât, prin diversificarea și 
adaptarea lor la activitatea de formare, se reuşeşte crearea unei ambianţe activ-par- 
ticipative. Aşadar, se admit în activităţi de formare atât metode moderne, cât şi me- 
tode tradiționale, cu specificul: să cultive însuşiri fundamentale unui adult, şi anu- 
me — independență, creativitate, spirit critic, gândire analitică, aptituidini şi atitudini 
exploratoare. 


CUM ALEGEM METODELE DE FORMARE? 

Unii oameni învață cel mai bine atunci când citesc informaţiile (cum ar fi o car- 
te), alţii învaţă cel mai bine atunci când ascultă informațiile (cum ar fi o prelegere); 
unii învaţă ascultând şi văzând (casete video, filme sau televizor), iar cei mai mulți 
învaţă făcând. Învăţarea prin practică include sentimente, gesturi şi adesea simulează 
realitatea. Prin urmare, studiile de caz, simulările şi practicarea aptitudinilor sunt me- 
tode de învăţare extrem de eficiente. 

Dacă oamenii învaţă în feluri diferite, trebuie folosită o varietate mare de metode 
de formare în cadrul fiecărui seminar. Învăţarea va fi mai eficientă, dacă participanţii 
nu se plictisesc. Pentru a ne asigura că majoritatea participanților primesc şi rețin vo- 
lumul maxim de informaţii posibil pe durata unei sesiuni de instruire, este cel mai bine 
să includem o combinaţie de metode de instruire în fiecare curs elaborat. 

Atunci când determinăm pe care dintre metodele de instruire le utilizăm într-un 
curs sau seminar, trebuie să ținem seama de următorii factori: 

e numărul persoanelor care urmează a fi instruite; 

e posibilitatea participanţilor de a lipsi de la serviciu pentru a lua parte la 

instruire; 

e experienţa şi cunoştinţele anterioare ale participanților; 

e rezultatele anticipate ale instruirii (cunoştinţe, abilităţi şi/sau atitudini); 

e nevoia participanţilor de a interacţiona cu alte persoane pentru a face schimb 

de idei şi pentru a-şi exersa aptitudinile. 

Selectarea metodelor de formare se poate face în funcție de scopurile activității 
de formare. 

Dacă scopul principal al activităţii este transferul de informaţie, metodologia va 
fi centrată pe CONȚINUT şi vor fi alese următoarele proceduri, metode de formare: 
discuţia; 
exercițiul; 
prezentarea; 
prelegerea interactivă; 
asaltul de idei; 
studiul individual de cercetare. 


kan aa e 


Dacă scopul principal al activității este dezvoltarea abilităților de utilizare a 
conținuturilor în domeniul juridic, metodologia va fi centrată pe PRACTICĂ și vor 
fi alese metode de formare ca: 

v studiul de caz; 

v simularea/procesul simulat; 
Y jocul de rol; 

v exerciţiul experienţial; 

Y rezolvarea de probleme. 


Dacă scopul principal al activităţii este creșterea capacităţii şi a eficienţei co- 
municării profesionale pentru modelarea comportamentului profesional, metodolo- 
gia va fi centrată pe PROCES şi vor fi alese aceste metode de formare: 

v dezbaterea; 
Y studiu de caz cu lucrul în grup; 
Y lucrul în perechi şi în grup pentru rezolvare de probleme. 


Dacă scopul principal al activităţii este reamintirea experienţei de formare, me- 
todologia va fi centrată pe REFLECȚIE și vor fi alese proceduri (metode, tehnici și 
procedee) adecvate, cum ar fi: 

v interogarea; 
v feedback-ul; 
v discuţie în perechi. 

Pentru a eficientiza selectarea celor mai adecvate metode de formare, dar și a 
preîntâmpina un eventual eşec al formării, propunem mai jos o listă de verificare: 

Este metoda de formare adecvată obiectivului/obiectivelor propus(e)? 


Este metoda de formare adecvată pentru a crea sau dezvolta cunoştinţe, 
abilități şi atitudini față de învățare? 


Poate metoda de formare să producă învățări multiple (cunoştinte noi, 
abilități, atitudini)? 


Necesită metoda de formare un grad mai mare/mai mic de cunoștințe anteri- 
oare, abilități sau atitudini pe care participanţii le-au dobândit deja? 


Cât timp consumă metoda de formare? Permite cea mai eficientă utilizare a 
timpului? 


De ce spațiu este nevoie pentru aplicarea acestei metode? 
Ce materiale şi echipamente sunt necesare? Sunt acestea disponibile? 
Ce competenţe specializate/expertiză trebuie să aibă formatorul? 


Agreează formatorul metoda de formare? Este compatibilă cu stilul lui de 
formare? 


Agreează participanții această metodă? Corespunde profilului acestora? Dar 
aşteptărilor lor? 


Metoda de formare pretinde din partea participanţilor o participare activă 
sau una pasivă? 


Este metoda de formare suficient de motivantă pentru participanţi? 


Păstrează metoda de formare controlul activităţii la formator în măsură suficien- 
tă/prea mare? În ce măsură au participanţii control asupra desfășurării activităţii? 


Este metoda de formare cu ritm rapid sau lent (este dinamică sau statică)? 


Ajută metoda de formare la realizarea obiectivelor de învăţare pe calea cea 
mai simplă, scurtă, directă şi clară sau este inutil elaborată? 


Tipuri de interacțiuni şi specificul interacțiunii de grup 


Audientul/participantul poate fi antrenat în cadrul activităților de formare: 


individual; 
în perechi; 

- în grupuri mici; 
- în grupuri mari. 


d Activităţile de formare individuală 

Din punct de vedere psihologic, prin însăşi natura sa, formarea este individuală. 

Formele individuale de activitate pun accentul pe munca independentă, fară su- 
praveghere directă şi consultanță din partea formatorului. De remarcat că, în con- 
textul activității formative, termenii „individual” şi „independent” nu se suprapun. 
Activitatea de formare individuală poate fi independentă atunci când audientul rezolvă 
sarcinile fară a fi supravegheat sau îndrumat de către formator, în timp ce activitatea 
de formare independentă poate fi individuală şi în grup, presupunând autoinformarea 
audienţilor, autoorganizarea şi autoformarea. 

Formarea bazată pe activităţi individuale se poate realiza prin: lectură, formare 
programată, studiu individual de cercetare, formare asistată de calculator, elaborare de 
proiecte etc. 

Există mai multe modele de formare a audienților bazată pe activităţi indivi- 
duale: cu sarcini de formare comune pentru toţi audienții; cu sarcini diferențiate în 
grupuri; cu sarcini diferite pentru fiecare audient. În cazul utilizării sarcinilor diferite 
pentru fiecare audient, activitatea de formare este personalizată, fiind recomandabilă 
doar în cazurile în care există o nevoie educaţională a audientului. 

Avantajele desfășurării activităţii de formare individuală: 

a stimulează responsabilitatea; 

a integrează în formare audienţi timizi sau cu deficienţe în comunicare; 

w dezvoltă aptitudini individuale şi de motivaţie; 

za poate fi ușor verificat progresul individual; 

a crează posibilitatea ameliorării şi dezvoltării nivelului de formare 
individuală. 


d Activităţile de formare în perechi 

Activitatea de formare în perechi sau activitatea de formare binom reprezintă o 
cooperare dintre doi audienţi în vederea realizării unor obiective de formare. Perechile 
pot fi selectate aleatoriu sau după criterii precise. 

Formarea bazată pe activităţi în pereche se poate aplica în cazul: discuţiei, rezol- 
vării de probleme, exerciţiului etc. 

Avantajele desfăşurării activităţii de formare binom: 

a este uşor de organizat; 

a creşte rata de participare activă a audienţilor; 

a încurajează cooperarea audienţilor (cei doi se pot corecta reciproc, fără 
teama de a fi ridiculizați, își pot explica aspectele mai puţin clare ale sar- 
cinii de formare etc.); 

a stimulează valorificarea informațiilor partenerului în construirea 
cunoaşterii proprii. 

AL Activităţile de formare în grup (mic sau mare) 

Compoziţia şi organizarea unui grup reprezintă de fapt rezultatul interacțiunii 
tuturor celorlalte caracteristici ale grupului, important fiind gradul de omogenitate sau 
de eterogenitate. Dinamica grupului determină o altă caracteristică importantă: coezi- 
unea grupului, „personalitatea ” grupului ca un tot întreg. 

Caracteristicile generale ale grupurilor 

Lucrul în grupuri constituie una din formele de orientare a procesului de 
învăţare pe participanţi. La instruirea adulţilor, grupul are un rol important datorită 
particularităţilor determinate de relaționarea la nivelul unui astfel de grup. 

Există numeroase definiţii date grupului, care, în marea lor majoritate, planează 
asupra următoarelor elemente caracteristice: 

e grupul reprezintă un ansamblu de indivizi, persoane care interacționează în 

vederea atingerii unui scop comun; 

e grupul are rolul de a satisface nevoile de securitate şi comunicare între indi- 
vizi, reprezentând totodată un mijloc de socializare, dar și surse de formare, şi 
cadru de afirmare a membrilor săi. 

Astfel, structura unui grup de formare este determinată de scopul comun al mem- 
brilor săi şi de interrelaţiile care se stabilesc între aceştia. Structura unui grup poate fi 
analizată din două puncte de vedere: atât ca modalitate de legătură a membrilor săi în 
plan interpersonal, cât şi ca ierarhie internă. În timp, scopul comun al grupului devine 
sursă de dezvoltare atât pentru întregul grup, cât şi pentru fiecare membru în parte. 

Mărimea grupului vizează numărul de membri ai acestuia și trebuie să respecte 
criterii ce ţin de dinamica grupului şi de raportul dintre informaţie și dinamica aces- 
tuia. În acest sens, Yona Friedman a introdus noţiunea de valență, care reprezintă 
numărul de indivizi cu care un individ poate comunica direct într-un timp dat — fie în 
calitate de emiţător, fie în calitate de receptor al unui mesaj. S-a avut în vedere faptul 
că ființa umană are o capacitate de recepţionare a informației de 40 biți pe secundă. 
Al doilea concept introdus de Friedman este capacitatea de transmitere, care exprimă 
pierderea de informaţie în momentul în care un mesaj ajunge la un individ. Din per- 
spectivă informaţională, Friedman clasifică grupurile în grupuri egalitare şi grupuri 
ierarhizate, stabilind ierarhia unui grup printr-un bilanţ informaţional, bilanţul repre- 
zentând diferenţa dintre influențele pe care le primeşte şi influenţele pe care le exercită 
un individ la nivelul unui grup. Dacă bilanţul este egal pentru toți membrii grupului, 
grupul este egalitar, iar dacă bilanţul este inegal, grupul este ierarhizat. Ca rezultat 
al teoriilor sale, bazându-se pe o valență de 4 şi pe o capacitate de transmisie de 6, 
Friedman a elaborat următoarea lege privind stabilirea dimensiunii unui grup pentru 
a evita pierderile de informaţie: „Nici un grup egalitar nu poate avea mai mult de 
16 membri”. 


Lucrul în grupuri 

Reieşind din obiectivele programului sau ale sesiunii de formare şi având în 
vedere particularitățile componenţei de participanţi, formatorul va putea opta pentru 
împărțirea acestora în grupuri cu un număr de membri concret, pentru atingerea sco- 
pului trasat. Grupul are rolul de a satisface nevoile de comunicare între participanți, 

reprezentând totodată un mijloc de socializare, dar şi surse de formare şi cadru de 
afirmare a membrilor săi. Activitățile de formare în grup pot fi aplicate ca una dintre 
modalitățile de îmbinare a formării individuale cu cea colectivă. 

Formarea unor grupuri mici cu componențe noi pentru oricare altă unitate de 
conținut, după caz, poate aduce cu sine o implicare mai echilibrată a participantilor. 
Rolul formatorului este să găsească sarcini adecvate. 

Înainte de a forma un grup, trebuie să luăm în considerație: 


> natura sesiunii de formare, a disciplinei (în cazul instruirii inițiale) și 
unitățile de conținut ale acestora; 

> nivelul de pregătire a audienţilor şi omogenitatea audienților; 

> abilitatea Dvs. ca formator de a stăpâni tehnica de lucru în grup etc. 


Avantajele desfăşurării activității de formare în grup: 


za optimizează comunicarea, dezvoltând capacități şi inteligente specifice; 
a stimulează efortul şi productivitatea fiecărui membru al grupului; 

za dezvoltă spiritul de echipă; 

za generează competitivitatea; 

za dezvoltă capacităţi cognitive complexe (gândirea critică, gândirea laterală); 
a reduce blocajul emoţional al creativităţii; 

a atenuează individualitatea exagerată. 


Capacităţile de interacţionare a grupurilor după componenţa lor 


Componenţa grupului | Capacităţile de interacţionare 


Grupul din 2-3 persoane | Asigură implicarea activă a tuturor participanților. 


Grupul din 4-6 persoane |- Asigură exprimarea unor opinii diverse, dar și posibi- 


litatea adoptării unei poziţii comune. 

- De obicei, în cadrul unui astfel de grup, participanții 
vor îndeplini anumite roluri: de conducere/întreținere/ 
relansare a discuţiei sau de repoziționare/motivare a 
celorlalți. 


Grupul din 7 şi mai multe | Pentru buna gestionare a grupului, necesită a fi în- 
persoane treprinse măsuri de structurare a acestuia, înainte de 


comunicarea sarcinii (spre exemplu, se va stabili cine 
va conduce discuţiile, cine va scrie etc.) 


Împărţirea participanţilor | Asigură un cadru de competitivitate, atunci când acest 
în jumătate lucru este de dorit. 


Mai des este utilizat lucrul în grupuri mici. Lucrul în grupuri mici este folosit 
mai ales în scopul de a: 


orienta grupul spre rezolvarea unei sarcini; 

construi pe marginea experienței participanților; 

lega cunoştinţele şi abilitățile dobândite într-un modul anterior de cele 
dobândite în cadrul modulului de formare prezent; 

e obține observații din partea participanților. 

Avantajele lucrului în grupuri mici: 

- permite participarea activă a tuturor celor prezenţi; 

- evidențiază experienţa participanților şi o valorifică; 

- îi ajută pe participanți să înveţe unul de la celălalt; 

- creşte gradul de responsabilizare al participanţilor în ceea ce priveşte procesul 
de învăţare. 


Recomandări privind organizarea și lucrul în grupuri sau subgrupuri mici” 

1. Numărul ideal de persoane dintr-un grup mic este între 4 şi 6. Numărul minim 
este trei, iar numărul maxim este 8. 

2. Definiţi sarcinile în termeni foarte specifici. Distribuiţi sarcinile pe foi volan- 
te, scrieți-le pe tablă, pe o planşă sau afişaţi-le pe retroproiector. 

3. Anunţaţi grupul cât timp are la dispoziţie pentru fiecare sarcină. Daţi indicaţii 
referitor la modul în care trebuie să-şi administreze timpul pentru fiecare sarcină. Dacă 
timpul este scurt, este nevoie să stabiliți ordinea priorității subsarcinilor pentru grup. 

4. Pentru a ajuta grupul să-şi stabilească timpul de lucru pentru sarcini de durată 
mai mare (30 de minute sau mai mult), cereți fiecărui grup să desemneze o persoană 
care se ocupă de cronometrare, pentru ca grupul să se încadreze în timp. Sau, anunţaţi 
din când în când, cât timp a mai rămas. 

5. Anunţaţi grupul de la început dacă doriţi ca la sfârşit acesta să facă o prezenta- 
re. Grupul trebuie să-şi aleagă un purtător de cuvânt. Dacă nu trebuie să facă o prezen- 
tare la sfârşit, anunţaţi acest lucru, ca să nu fie irosit timpul pentru pregătirea acesteia. 

6. Desemnaţi diferitele grupuri pentru subsarcini. Faceţi în așa fel, încât primul 
grup să nu eclipseze celelalte grupuri. Fiecare grup va trebui implicat într-un mod po- 
zitiv. Toată lumea are posibilitatea să „strălucească”. 

7. Dacă este necesar un rezumat vizual, puneţi la dispoziţia fiecărui grup un su- 
port de plange sau câteva coli de hârtie. De asemenea, distribuiţi carioca, astfel încât 
toate grupurile să poată vedea notițele. 

8. Dacă sunt stabilite sarcini de lecturare, limitați timpul la 10-15 minute. Deoa- 
rece oamenii citesc cu viteze diferite, riscaţi să irosiți mult timp. Dacă trimiteţi anumi- 
te materiale în avans, este recomandabil să aveţi câteva copii în plus pentru acei care 
au uitat să-şi aducă exemplarul de acasă. 

9. Dacă sesiunile se desfăşoară pe durata întregii zile, timp de mai multe zile, 
este bine să-i așezați pe participanţi în poziţii diferite. Este de dorit să aveţi scaune 
mobile. În funcţie de mărimea grupului și durata instruirii, daţi posibilitate fiecărui 
membru al grupului să lucreze cu ceilalți membri cel puţin o dată. 

10. Acolo unde este posibil, aranjaţi sala și participanţii în aşa fel, încât să se 
poată alcătui subgrupuri instantaneu, pentru a nu se irosi timp şi energie. Mesele ro- 
tunde sunt mai adecvate pentru discuţii de grup, deoarece participanţii se pot vedea 
unii pe ceilalți și nimeni nu trebuie să se aşeze în capul mesei. 


* 12 Guidelines on Using Subgroups (12 recomandări referitoare la utilizarea subgrupurilor), Trai- 
ning House, Inc., 1989 

11. Formatorul trebuie să monitorizeze şi să asculte discuţia, dar să nu partici- 
pe la aceasta. Totuși, dacă discuţia deviază de la subiect sau dacă participanţii nu au 
înțeles sarcina ce li s-a încredinţat, e bine ca acesta să ofere sugestii. Dacă i se cere 
sfatul, e de dorit ca formatorul să adreseze întrebarea membrilor grupului, pentru ca 
aceştia să ajungă la un răspuns, în loc să răspundă în locul lor. Formatorul poate nota 
observaţiile şi ideile pertinente pentru rezumat sau pentru discutarea concluziilor. 

12. Concluziile trebuie să fie concise şi simple. Dacă grupurile au fost structu- 
rate, instruite şi formate corect, participanţii ar trebui să fi tras deja propriile concluzii 
şi nu va fi nevoie să prelungiţi exercițiul. Dacă subgrupurile au atins obiectivele de 
învăţare, ar putea fi util un rezumat pentru întregul grup. 

Atenţie: dacă formaţi prea multe grupuri, prezentarea rezultatelor va dura mult 
şi va fi plictisitoare, în măsura în care vă determinaţi ca toate grupurile să ia cuvântul. 


w os. A 


3.5. Specificul formulării întrebărilor 


Toate cunoştinţele noastre rezultă din întrebări, motiv din care formularea între- 
bărilor este unul dintre cele mai importante instrumente intelectuale. 

Întrebările sunt deosebit de importante pentru faptul că sunt generatoare de gân- 
dire şi de cunoaștere, constituind premise pentru acțiuni, fie că sunt simple şi solici- 
tă memorizarea faptelor sau că sunt complexe şi cer judecăţi de valoare. Din aceste 
rațiuni, întrebările trebuie formulate în raport cu Taxonomia Obiectivelor Educaţional, 
ce constituie o contribuţie remarcabilă a lui Bloom şi Krathwohl în ceea ce priveşte 
procesul de clasificare al gândirii logice. Pe scurt, această taxonomie spune că nu se 
poate valoriza sau judeca ceva până ce nu: 

= cunoşti faptele (cunoaștere); 

= întelegi faptele (întelegere); 

= aplici faptele (aplicare); 

= le ştii a împărți în elemente componente (analiză); 

= le reconstruieşti astfel, încât să relevi o perspectivă nouă (sinteză); 

= ẹmiți judecăți de valoare (judecăți de valoare). 

Cercetările lui Bloom şi Krathwohl nu se referă la modalități de construire a 
întrebărilor, ci la cum se produce cunoaşterea. Pentru a înțelege această particularitate, 
propunem exemple de întrebări pentru fiecare nivel taxonomic: 

Întrebare 1: (Cunoaştere) 

- Ce vezi în această imagine? 

Întrebare 2: (Înţelegere) 

- Cum numim locurile care sunt ca acesta? 

Întrebare 3: (Aplicare) 

- Cunoașşteţi vreun alt loc care seamănă cu acesta? 

Întrebare 4: (Analiza) 

- De ce credeţi că sunt atât de mulţi judecători în imagine? 

Întrebare 5: (Sinteză) 

- Dar dacă nu ar fi fost judecători în imagine? 

Întrebare 6: (Evaluare) 

- Ai locui într-un oraş de asemenea dimensiuni sau ai prefera un oraş mai mic? 
De ce? 


Remarcă: Întrebările generează gândire, nu controlează gândirea. 


CE ESTE GÂNDIREA? 

Există multe cuvinte care descriu modul în care gândim, precum: conectare, 
argumentare, generare, analiză, capitulare, relatare, compunere, retractare, asociere, 
secvențare, sugestie, sortare, comparare, intuire, prezicere, contrastare, proiectare, 
reconciliere, închipuire, suspendare, modificare, includere, acomodare, îmbunătăţire, 
testare, clarificare, cooperare, sincronizare, armonizare, speculare, asimilare, empa- 
tizare, internalizare, abstractizare, inducere, selectare, generalizare, rezolvare, calcu- 
lare, formulare, valorizare. 

Unele dintre aceste cuvinte sunt sinonime și descriu aceleaşi moduri de gândi- 
re, altele desciu un mod de gândire diferit. Problema care se pune însă este că mulți 
oameni au trăit o mare parte din viaţa lor și au folosit un vocabular limitat, aşa că este 
posibil să fi trăit într-un lexicon îngust de abilităţi de gândire. 

În educaţie, cu cât mai multe oportunităţi le oferi audienţilor de a gândi despre 
același lucru în moduri diferite sau despre lucruri diferite, în acelaşi fel îi antrenezi în 
a deveni gânditori mai abili. Aşadar, în procesul de planificare, formatorul are două 
lucruri pe care ar trebui să le ia în considerare: 

= Ce fel de gândire generează această întrebare? 

= Cum vor fi ajutaţi audienţii să se angajeze în studiul materialului de formare 

prin intermediul întrebărilor? 

Mai jos, vă propunem exemple de întrebări în funcție de obiectivele urmărite: 


1. Întrebări care atrag atenţia asupra cunoştinţelor (aducere aminte) 

Vrem ca audienţii să vorbească despre ceea ce deja ştiu, ceea ce au perce- 
put sau au experimentat deja? În cazul dat, unele dintre abilităţile de gândire sunt: 
recunoaşterea, definirea, identificarea, aducerea aminte. 

Cuvintele-cheie care marchează aceste întrebări sunt: 

Ce? 

Cine? 

Când? 

Unde? 

Identificaţi ... 

Definiţi... 

În mod obişnuit, răspunsul la aceste întrebări se află în text. 


2. Întrebări care testează înţelegerea (înţelegere) 

Dorim ca audienţii să demonstreze ce știu prin negocierea a ceea ce se ştie 
într-o structură de informaţii diferită? În acest sens, abilităţile de gândire solicitate 
sunt: reformulare, comparaţie, explicație, interpretare, descriere, ilustrare, asociere, 
diferențiere. 

Întrebările se caracterizează prin sintagme ca: 

Ce se înţelege prin? 

Puteţi reformula? 

Puteţi descrie? 

Care este diferenţa? 

Care este ideea principală? 

Descrieti ... 

Explicati... 

Se solicită descoperirea conexiunilor dintre fapte, idei, definiții, valori. 


3. Întrebări care solicită aplicații (rezolvare) 

Dorim ca anumiți audienți să fie capabili să selecteze, să transfere şi să foloseas- 
că informaţii şi generalizări pentru a completa o sarcină de lucru prin folosirea a ceea 
ce deja au învăţat. Astfel, aceștia vor aplica ceea ce au învăţat în alte situații. Abilităţile 
de gândire sunt următoarele: rezolvare de probleme, exemplificări, clasificări, selecta- 
re, transfer, aplicare, formulare de ipoteze, relatare. 

Întrebările sunt deseori caracterizate prin sintagme ca: 

Pe cine aţi alege? 

Ce s-ar întâmpla, dacă? 

Ceaţi...? 

Dacă ... cum? 

Ce fel de exemple ... ? 

Se cere demonstrarea înțelegerii sensului practic. Se oferă audienţilor oportuni- 
tatea de a rezolva probleme sau de a duce mai departe diverse probleme de logică sau 
raționamente întâlnite în lectura sau experiențele lor de formare. 


4. Întrebări care încurajează analiza (a face raționamente) 

Dorim ca audienţii să fie capabili să exprime opinii prin organizarea ideilor în 
tipare logice de înțelegere? Atunci abilităţile de gândire sunt: analiză, determinarea 
dovezilor, evidenţelor, elaborarea concluziilor, raţionare logică, critică, ordonare, 
inferenţă. 

Întrebările sunt caracterizate prin sintagme ca: 

De ce? 

Dar dacă? 

Care a fost scopul? 

Este un fapt că... ? 

Putem să ne asumăm faptul că ...? 

Prin acestea se identifică capacitatea de a arăta relațiile dintre componente 
individuale. 


5. Intrebări care invită la sinteză (creaţie) 
Dorim ca audienții să construiască un tot alcătuit din elemente componente se- 
parate, prin exprimarea ideilor proprii într-un mod creativ și original? In cazul dat, 

abilităţile de gândire sunt: combinare, integrare, prezicere, anticipare, proiectare, dez- 
voltare, îmbunătăţire, reflecţie, presupoziție. 

Întrebările se caracterizează prin sintagme ca: 

Cum am putea? 

Cum ...? 

Credeţi că ... ? 

Mă întreb dacă ...? 

Întrebările de acest tip permit audienţilor să facă uz de toate cunoştinţele şi 
experiențele pe care le au pentru a rezolva o problemă în mod creativ. 


6. Întrebări care promovează evaluarea (judecata) 

Vrem ca audienţii să ia în considerare valorile implicite în propria gândire prin 
analiză și sinteză? Atunci, abilitățile de gândire sunt: rezumare, judecare, apărare, eva- 
luare, argumentare, raționalizare, apreciere, critică, selectare, deducere, decidere asu- 
pra priorităților. 

Întrebările sunt caracterizate prin sintagme ca: 

Sunteţi de acord că ...? 

Ar fi mai bine, dacă ... ? 

Care este opinia dumneavoastră? 

Cum este mai bine? 

Întrebările evaluative sunt cele care presupun capacitatea de a trage concluzii 
sau judecăţi de valoare bazate pe analiză şi sinteză. Sunt judecăţi de valoare care se 
fac în funcție de standardele pe care şi le-au stabilit audienţii înşişi. Acest lucru pre- 
supune faptul că audientul/participantul înţelege faptele şi le integrează într-un sistem 
personal de convingeri, pe baza cărora se fac judecăţi. 

Se solicită judecarea calității informațiilor sau a propriilor comportamente prin 
prisma noilor informaţii. 


Întrebările care favorizează abilităţile de gândire de nivel superior sunt ultimele trei: 
x analiză; 
x sinteză; 
a evaluare. 


DEZAVANTAJE 

În general, întrebările care favorizează abilităţile de gândire de nivel superior 
sunt greu de mânuit din mai multe motive, ca de exemplu: 

= Oferă oportunitatea de a se exprima opinii divergente. 

= Creează posibilitatea ca unul sau doi participanţi să domine discuția. 

= Grupul se poate diviza în 2-3 fracțiuni, care se ceartă între ele. 

=  Formatorul poate pierde focalizarea. 

= Se pot introduce idei despre care știți puţin sau deloc. 

= Sunt membri ai grupului care nu participă deloc. 

= Uneori discuţia poate deveni neproductivă. 

= Este greu de tras concluzia. 

AVANTAJE 

Cu toate acestea, lucrurile se simplifică, dacă ȘTIM PRECIS DE CE AM FOR- 
MULAT UN ANUMIT TIP DE ÎNTREBARE: 

= Implicare. 

= Participare activă. 

= Exerciţii de comunicare. 


CLASIFICAREA ÎNTREBĂRILOR PE BAZA FUNCŢIEI LOR 

GENERALE 

CUNOAȘTEREA nu poate fi separată de EMOŢII. Trebuie să recunoaștem 
că abilitățile de gândire de ordin superior dublează organizarea logică cu procese- 
le emoționale, intuitive. Taxonomia cunoașterii nu se mai disociază de taxonomia 
emoțiilor. 

Depăşind nivelul de interogare, formatorii demonstrează faptul că pun preţ pe 
gândirea audienților/participanților. Aceștia, la rândul lor, devin conștienți de faptul că 
acumularea de informaţii nu este suficientă. Pentru ca ele să capete valoare, ele trebuie 
integrate, analizate şi folosite pentru un anumit scop. 

Categoria A: Întrebări care solicită informaţii: scot ceea ce se ştie deja în terme- 
nii informației şi a experienţei și care stabilesc procedurile adecvate pentru derularea 
activităţii. 

Categoria B: Întrebări care formează înţelegerea: ajută umplerea golului dintre 
fapte, sortarea, exprimarea şi elaborarea modului în care gândesc. 

Categoria C: Întrebări care presează reflecţia: solicită angajare intelectuală şi 
emoțională prin provocarea individului pentru a gândi critic şi creativ. 

Aceste categorii reflectă următoarele principii: 

=  Audienții/participanții au dreptul să participe la propria lor educație şi 

trebuie să li se ofere mijloacele prin care să se manifeste şi să-și asume 
responsabilitatea. 
= Natura colectivă a grupului (funcția deținută de participanții prezenți la for- 
marea continuă, vechimea în muncă etc.) trebuie adusă la cunoștința membri- 
lor ei. Audienții/participanţii ajung să înţeleagă lucruri prin construirea unui 
cadru de referință comun, care le permite să participe la învăţarea socială şi 
culturală care nu este de descoperire individuală, ci de schimb de experienţă, 
comparație, contrastare şi argumentare a unei perspective împotriva altora. 

= Fiecare individ are nevoie şi are dreptul să fie provocat în a-şi considera 
propriile idei la nivelul cel mai profund de gândire și emoție. Este recoman- 
dabil să i se acorde timp de reflecţie, deoarece formarea se petrece doar în 
condiţiile în care conștientizăm ce şi cât ştim prin raportarea la contextul 
profesional căruia îi aparținem. 


Funcţia de mediere. Cercetările arată că întrebările formulate la cursuri și semi- 
nare sunt din categoria A, cu toate că funcţiile fiecărei categorii sunt foarte importante. 
Dacă vreţi ca participanţii să gândească despre ceea ce învaţă, va trebui să formulați 
întrebări care să îi ajute să articuleze înțelesuri şi să gândească la aceste semnificaţii. 

In fiecare categorie se potriveşte o gamă de întrebări şi fiecare dintre ele 
serveşte anumite funcții particulare, şi anume: 


CATEGORIA A 

1. Întrebări care „stabilesc regula jocului”. 

Functie: de a stabili reguli de comportament sau de a-şi aminti despre reguli 
pe care şi le-au stabilit înainte, precum şi de a crea o atmosferă de lucru în care 
fiecare individ își monitorizează situaţia el însuși. 


2. Întrebări care stabilesc proceduri. (În ce ordine ... ?) 

Functie: să-i ajute să ia în considerare cea mai productivă modalitate de lu- 
cru. Să-şi organizeze timpul, spaţiul şi metoda de lucru. Să se stabilească angaja- 
mentul personal în procesul de învăţare. Să stimuleze cercetarea. 


3. Întrebări care ajută să stabilească şi să ajute /a controlul disciplinei. 
Functie: să-i ajute să lucreze eficient în grupuri, independent de formator. 


4. Întrebări care unifică grupul. (Suntem cu toţii de acord ... ?) 
Functie: să ne asigurăm că putem să ne mişcăm împreună. 


5. Întrebări care se axează pe reamintirea faptelor. (Care este formula? Aţi 
putea rezuma? Care erau termenii ... ?) 
Funcție: a împărtăși fapte pentru a stabili o fundaţie solidă pentru ceea ce va urma. 


6. Intrebări care oferă informaţii şi sugerează implicaţii. (Ce aţi spune, dacă?) 
Functie: să pregătească audienţii/participanţii să se obişnuiască cu provocă- 
rile posibile sau să se focalizeze pe parametrii răspunsului. 


7. Întrebări care relevă experiențe (Ce idei aveţi când auziţi despre ... ?) 
Functie: să descopere care este bagajul personal pe care audienţii/participanţii 
îl aduc cu ei despre conţinutul cursului. 


CATEGORIA B 

1. Întrebări care se focalizează pe stabilirea de conexiuni. 

Exemple: 

- Ce conexiuni sunt între ... ? 

- Cum s-ar schimba ... ? 

- Care este legătura dintre sursa ... ? 

Functie: Cere audienţilor să folosească ceea ce ştiu și să aplice la materialul 
asupra căruia lucrează. Îi pune în relaţie cu trecutul, prezentul sau viitorul. 

2. Întrebări care îi presează pe audienţi să regândească sau să reformuleze cu 
mai multă acuratețe şi mai specific. 

Exemple: 

- Ce înţelegeți prin civilizat? 

- Cum percepeţi acest ... ar fi diferit ... ? 

- Aţi putea reformula, ca să înțeleagă și marele public? 

Funcție: presează clarificarea noţiunilor, atunci când înţelesul este confuz sau 
atunci când înțelesul este blocat emoțional. 


3. Întrebări care ajută la promovarea perspectivelor personale (ce se vede şi 

interpretarea acestora), atitudini, puncte de vedere. 

Exemple: 

- Care este punctul dumneavoastră de vedere cu privire la această problemă? 

- Care sunt îngrijorările pe care le aveţi? 

- Care sunt oportunităţile pe care le vedeţi? 

- Care ar fi poziţia dumneavoastră cu privire la ... ? 

Funcție: Ajută la dezvoltarea atitudinilor (set de credințe și valori personale) în 
zona de studiu. Stimulează analiza materialului de studiu din diverse puncte de vedere. 
Ajută la înţelegerea perspectivelor altora (atitudini, puncte de vedere), precum şi la 
înțelegerea puterii emoționale ataşate acestora. 


4. Întrebări care solicită inferență” și interpretare. 

Exemple: 

- Cum aţi explica oamenilor decizia dumneavoastră? 

- Cum ar percepe publicul poziţia dumneavoastră? 

- Ce înţeles ar putea fi implicat în propoziţia ... ? 

Funcție: Cere audienţilor/participanţilor să ia în considerare, să justifice sau să 
explice textual afirmațiile, situațiile, concluziile. 


5. Întrebări care se focalizează pe înţelesul din spatele conţinutului. 

Exemple: 

- Despre ce este vorba în acest caz cu adevărat? 

- Ce aţi descoperit despre ... ? 

- De ce credeţi că ... ? 

Funcție: Să probeze înțelesurile care sunt esențiale pentru înţelegerea 
materialului. 


CATEGORIA C 

1. Întrebări care dezvoltă ipoteze şi presupoziţii. 
Exemple: 

- Ce s-ar întâmpla, dacă ... ? 

- Să presupunem că ... ? 


*  Operaţie logică de derivare a unui enunț din altul, prin care se admite o judecată în virtutea unei 
legături a ei cu alte judecăţi considerate ca adevărate. 

- Dacă ...? 

- Ce ar spune ...? 

Funcție: Să ofere cursanților oportunitatea de a gândi creativ despre fapte. În 
ipoteze, faptele sunt puncte de plecare, iar participanţii la discuţie ar putea să rupă 
legea logicii pentru a dezvolta o idee. 


2. Întrebări care se focalizează pe emoţii personale. 
Exemple: 

- La ce te-ai gândit atunci când ai citit acest paragraf ... ? 
- Este vreun loc unde nu te-ai întoarce? De ce? 

- Care sunt îngrijorările cu privire la ... ? 

Funcție: a exersa exprimarea şi împărtăşirea emoţiilor. 


3. Întrebări care se focalizează pe acţiuni viitoare, proiective. 

Exemple: 

- Care sunt consecinţele ... ? 

- Ce urmează ... ? 

Funcție: a privi la implicaţiile acţiunilor în termenii consecinţelor. A experi- 
menta relația cauză-efect. 


4. Întrebări care dezvoltă evaluări critice și judecăţi de valoare. 

Exemple: 

- Care este poziţia ta cu privire la acest lucru? 

- Ce ai face, dacă se întâmpla acest lucru? 

Funcție: a dezvolta atitudini în arealul de studiu. A oferi oportunităţi în a vedea 
materialul dintr-o varietate de puncte de vedere, a respecta opiniile altora. 


ATENȚIE! 

Aceste întrebări nu reprezintă o taxonomie, aşadar ele pot să fie folosite în orice 
ordine, nu sunt ierarhice. Ele mediază înțelegerea, promovează cercetarea, rezumatul 
sau reflecția, se focalizează pe inteligenţa de grup, generează perspectivă emoțională 
colectivă, dezvoltă contexte comune, oferă platforme spre noi înţelegeri, invită la par- 
ticipare, încurajează comunicarea, prezintă diferite feluri de a comunica şi de a asuma 
comunicarea. 


RECOMANDĂRI ÎN MATERIA FORMULĂRII ÎNTREBĂRILOR 

`> Formulați întrebările clar şi concis. 

Cu cât întrebarea este mai lungă, cu atât este mai greu de urmărit. La întrebările 
scurte se răspunde mult mai uşor, decât la cele lungi. 

> Nu puneţi mai multe întrebări deodată. 

Punând mai multe întrebări în acelaţi timp, creați confuzii. Ascultătorii nu vor şti 
la care să răspundă mai întâi. 

© Lăsaţi o pauză după întrebare. 

Este nevoie de timp pentru formularea răspunsurilor și pentru a gândi puţin la 
ceea ce se va răspunde. 

`> Formulați mai curând întrebări deschise decât întrebări închise. 

Întrebările deschise încurajează răspunsurile şi încep cu „ce”, „de ce”, „cum”. 

Întrebările închise permit numai răspunsuri prin da sau nu şi sunt „încărcate”, 
„dirijate” sau „ameninţătoare”. 

Exemple de întrebări „dirijate” sau „încărcate”: 

- Suntem de acord cu asta, nu? 

- Nu spunem acelaşi lucru? 

- N-ar fi cea mai bună soluţie să faci aşa? 

Sensul de ameninţare al unei întrebări poate fi redat prin tonul sau inflexiunile 
vocii sau prin alegerea cuvintelor. 

Exemple de întrebări cu motivaţie personală: 

- Gigi, de ce nu l-ai trecut pe Vasile pe listă? 

- Dece mă dezaprobi, Mariana? 

© Evitaţi întrebările ultimatum, de exemplu: „Te potoleşti sau raportez 

şefului?” 
> Evitaţi adresarea unei întrebări stânjenitoare, de exemplu: „Punem pariu, 
Virgil, că nu ştii ce să răspunzi?”. 

© Evitaţi întrebările care implică existenţa unei modalităţi total greşite sau 
a unei modalităţi perfecte de a crede sau a acționa în zone ca: relațiile inte- 
rumane, atitudini, valori, obiceiuri, credinţe şi comportamente. Interacțiunea 
umană este mult prea complexă pentru a ţine la „răspunsuri” obişnuite. 

Exemple de întrebări cu conţinut moralizator sau care cer un standard absolut: 

- Care este singura cale justă de a ne comporta unii față de ceilalți? 

- Cum ar putea un om inteligent crede aşa ceva? 

- Ar trebui să fie mai atenţi, nu? 

>  Ascultaţi răspunsul verbal şi observaţi-l pe cel nonverbal în cazul fi- 
ecărei întrebări. Observaţi-vă atent. Ascultaţi-vă pe Dvs. înşivă — cuvintele, tonul, 
inflexiunile vocii - când puneţi întrebarea. Fiţi conștient de sentimentele personale, de 
tensiunile şi postura corpului, de mişcarea ochilor și mimică. 

Trebuie să simțiti climatul de începere sau atmosfera din cadrul relaţiilor intre- 
personale, ca răspuns la întrebări. 

Când se formulează un răspuns verbal, ascultați fără a-l întrerupe, priviți persoa- 
na respectivă fără a-i pierde însă din vedere pe ceilalți membri ai grupului. Concentraţi- 
vă asupra a ceea ce exprimă, verbal şi non-verbal, cel care răspunde. Aceasta vă poate 
ajuta să evitaţi să vă lăsaţi furat de propriile gânduri, în loc să fiți atent la răspunsul dat 
la întrebarea Dvs. 

©  Puneţi întrebări, încercând să confirmaţi primirea răspunsurilor, astfel 
încât să întreţineți o atmosferă în care toţi să se simtă liberi în exprimare; or, felul 
în care cel cu întrebarea confirmă primirea răspunsurilor poate avea un efect favorabil 
sau nefavorabil asupra dorinţei grupului de a participa, de a se exprima. 

>  Încereaţi să nu alteraţi răspunsul atunci când îl reformulaţi pentru 
a-l confirma. De asemenea, întărind răspunsurile fiecăruia, încurajați participanţii să 
reacționeze, punând întrebări şi primind răspunsuri. 
Este importat ca, înainte de a trece mai departe, să reacţionaţi la ceea 
ce tocmai s-a spus. 


3.6. Materiale de formare 


Printre materialele necesare pentru succesul unei activităţi de formare, putem 


enumera: 


APARATURĂ: 


> 
> 
> 
> 


Fotocopiator. 
Calculator. 
Videoproiector. 
Flipchart. 


MATERIALE PENTRU AUDIENȚI / PARTICIPANȚI: 


> 


vvvyYvyY 


Ecusoane (facultative, dar utile — numele de botez cu caractere mai mari 
decât cel de familie ușurează adresarea pe numele mic, ajută la famili- 
arizarea participanților între ei și la crearea unei atmosfere destinse). 
Agenda programului de formare — multiplicat. 

Suportul de curs — multiplicat. 

Fişe de lucru — multiplicate. 

Fişe de evaluare — multiplicate. 

Dosare/mape, hârtie/caiete, pixuri. 


MATERIALELE FORMATORULUI: 


> 
> 
> 
> 


Planurile de curs/seminar/agenda de formare. 
Suportul de curs al formatorului. 

Prezentări Power Point pentru videoproiector. 
Alte materiale. 


MATERIALE PENTRU DESFĂȘURAREA ACTIVITĂȚII DE FORMARE: 


YY YVYvYyY 


Mobilier modular/scaune. 

Flipchart + markere. 

Hârtie pentru flipchart. 

Bandă adezivă (scotch) / blue-tack / bolduri / pioneze / clame / patafix 
etc. 

Foarfece, cutter, ascuţitori, capsator, perforator etc. 

Etc., etc., etc. 


Remarcă: După ce ați identificat materialele pe care le veți utiliza în cadrul 
activității de formare, este nevoie de a comunica din timp consultantilor INJ lista inte- 
grală a acestora, pentru a vi se pune la dispoziție cele solicitate. 


4. PROIECTAREA ACTIVITĂȚILOR DE FORMARE 


4.1. Identificarea şi definirea obiectivelor de formare 


Indiferent care este tema abordată sau conţinutul modulului elaborat, atunci 
când ne ocupăm de design/proiectare, viziunea noastră se raportează la participanți/ 
audienți, mai precis la ceea ce am dori noi, formatorii, ca ei să înveţe în contextul pro- 
gramului de formare planificat. De aceea, este foarte important ca, în prealabil, orice 
formator să-și traseze anumite obiective. 

Obiectivele de formare sunt acele afirmații care reflectă intenția formatorului 
cu privire la rezultatele aşteptate în procesul de formare. Acestea stabilesc ceea ce 
participanţii/audienţii ar trebui să știe, să ştie să facă şi în ce fel (cu ce fel de atitudine, 
pe ce valori /principii se așează). 

Obiectivele au la bază întrebări-cheie care orientează procesul, precum: 

- Ce ar trebui să înveţe participanții/audienţii noştri din acest modul? 

- Ce ar trebui să ştie să facă? 


Obiectivele de formare au două niveluri de generalitate: 

1. Obiectivele generale — sunt urmărite pe parcursul programului de formare, 
raportat la fiecare unitate tematică, unitate de conținut și vizează anumite rezultate ale 
formării, ca de exemplu: înțelegerea, demonstrarea, raportarea etc. 

2. Obiectivele specifice — sunt de atins la fiecare sesiune de formare (seminar). 
Ne așteptăm ca participanţii să fie capabili să compare, să clasifice, să elaboreze etc. 

Obiectivele specifice trebuie să fie SMART și anume: 

> Specifice. 

> Măsurabile. 

> Să se poată Atinge. 

> Relevante. 

> Încadrabile în Timp. 

Înainte de a formula obiectivele pe care le urmărim, se recomandă a se stabili 
scopul programului de formare. Scopul se enunță sintetic, într-o frază, pentru a se 
prezenta la cel mai înalt nivel de generalitate ce țintă vrem să atingem în cadrul pro- 
gramului de formare. 

Exemplu: Scopul general al cursului este conştientizarea rolului care îi revine 
judecătorului, procurorului ... 


Abilităţile în domeniul cognitiv se dezvoltă prin trecerea proceselor de gândire 
printr-o anumită temă. Sunt 6 niveluri taxonomice, ierarhic structurate. Este vorba 
de abilități de gândire de nivel inferior (cunoaștere, înţelegere, aplicare) şi abilități 
de gândire de nivel superior (analiză, sinteză, evaluare). 

Taxonomia obiectivelor este o remarcabilă contribuţie a lui Bloom la procesul 
de clasificare a gândirii logice. Această clasificare arată că nu se poate judeca ceva, 
dacă nu: 
cunoşti faptele (cunoașterea); 
înţelegi faptele (înțelegerea); 
aplici faptele (aplicarea); 
le ştii a împărți în elemente componente (analiza); 
le poţi reconstrui astfel, încât să relevi o perspectivă nouă (sinteza); 
emiţi aprecieri şi judecăți de valoare (evaluare, judecare). 

Pentru formularea obiectivelor de formare se utilizează verbe care exprimă 
operaţiile mentale solicitate pentru fiecare nivel. 

Taxonomia cognitivă este asociată cu cea afectivă, care are tot atâtea niveluri 
ierarhice şi funcționează interdependent. 

Taxonomia cognitivă a lui Bloom este prezentată în paralel cu taxonomia afec- 
tivă a lui Krathwohl (Figura 2), pentru a sublinia legătura dintre gândire şi emoție, 
care are loc în timpul procesului de învăţare. Cunoaşterea livrată este recepționată, 
înțelegerea produce reacție, aplicarea demonstrează modul în care este valorizată 


cunoaşterea nouă etc. 


Evdid re 


Taxonomia lui Bloom 
cognitivă 


Cunoaştere: 

aranjează, defireşte,rumeşte, listează, 
relatează 

Inţelegere: 

clasifică, descrie, discută, indică, 
localizează, recunoaste, selectează 
Aplicare: 

aplică, demonstrează, ilustrează, 
interpretează, schițează 

Analiză: 

analizează, estimează, calculează, 
examinează, experimentează 

Sinteză: 
asamblează, 
gestionează 


compune, construieşte, 


Evaluare: 
estimează, judecă, evaluează 


Figura 2 


Taxonomia lui Krathwohl 
afectivă 


Receptare: 

întreabă, alege, descrie, identifică, 
răspunde, selectează, utilizează 
Reacţionare: 

conrformează-te, ajută, prezintă, citeşte, 
scrie 

Valorizare: 

explică, justifică, iniţiază, propune 


Organizare: 
modifică, 
integrează 


combină, organizează, 


Caracterizare prin set de valori: 


acționează, modifică, influenţează, 


verifică, califică 

Cercetarea inițiată de Bloom nu se referă la modul în care se formulează obiec- 
tivele cognitive sau la întrebările care stau în spatele acestora, ci la modul în care 
generăm procesele de formare. 

Astfel putem urmări: 

1. Nivelul cognitiv. 

2. Abordarea temei. 

3. Verbele recomadate pentru a formula obiectivele de formare. 

4. Metodele de formare asociate. 

În cele ce urmează, se va face o prezentare a modului în care pot fi generate 
procese de învăţare la fiecare nivel cognitiv în vederea realizării designului formativ. 


Nivel cognitiv: CUNOAȘTERE ȘI ÎNŢELEGERE 

Abordare curriculară: Perspective multiple, integrarea cunoştinţelor noi. 

Obiective de formare: Verbele cel mai des folosite pentru formularea obiecti- 
velor care vizează cunoaşterea şi înțelegerea unor procese, fenomene, concepte, regle- 
mentări etc. sunt: a identifica, a defini, a stabili, a localiza, a enumera, a înțelege, a 
relata, a clasifica, a indica, a selecta, a aranja etc. 

Metodele de formare recomandate sunt: asaltul de idei, prelegerea interactivă, 
studiul individual dirijat, lucrul în grup, exercițiul, întrebări structurate etc. 


Nivel cognitiv: APLICARE 

Abordare curriculară: Rezolvare de probleme. 

Obiective de formare: Verbele cel mai des folosite pentru formularea obiecti- 
velor care vizează aplicarea unor concepte, reglementări, cadre conceptuale, principii 
etc. sunt: a aplica, a ilustra, a schița, a face un raport, a face o diagramă, a construi, 
a arăta, a elabora etc. 

Metodele de formare recomandate sunt: studiul de caz, jocul de rol, exercițiul 
pentru rezolvare de probleme etc. 


Nivel cognitiv: ANALIZĂ 

Abordare curriculară: Organizarea ideilor în contexte noi. 

Obiective de formare: Verbele cel mai des folosite pentru formularea unor 
obiective care vizează analiza unor concepte, reglementări, cadre conceptuale, prin- 
cipii etc. sunt: a rezuma, a clasifica, a compara, a investiga, a ordona, a diferenția, a 
cataloga, a planifica, a așeza pe categorii etc. 

Metodele de formare recomandate sunt: studiul de caz, exerciţii practice, dez- 
batere, lucru în grup etc. 


Nivel cognitiv: SINTEZĂ 

Abordare curriculară: Reflecţii generatoare de idei noi sau structuri noi. 

Obiective de formare: Verbele cel mai des folosite pentru formularea obiecti- 
velor care vizează sinteza sunt: a emite ipoteze, a imagina, a crea, a face inferenţe, a 
estima, a produce, a proiecta, a formula, a da o soluţie etc. 

Metodele de formare recomandate sunt: studiu de caz, lucru în grup, studiu 
individual cu sarcină de lucru, procesul simulat etc. 


Nivel cognitiv: EVALUARE 

Abordare curriculară: Orientare proprie. 

Obiective de formare: Verbele cel mai des folosite pentru formularea unor 
obiective care vizează sinteza sunt: a formula o opinie, a evalua, a decide, a dezbate, 
a discuta, a verifica, a alege, a măsura, a selecta, a da un verdict, a recomanda, a face 
un sondaj etc. 

Metodele de formare recomandate sunt: asaltul de idei, exerciții individuale și 
de grup, discuții, dezbateri. 


Practic, după stabilirea acestor coordonate, se poate elabora un plan strategic, 
numit planul sesiunii de formare. Agenda de formare este documentul care centrali- 
zează toate sesiunile de formare, care se desfăşoară într-un anumit program de formare 
continuă. 


4.2. Corelarea obiectivelor cu metodele de formare 


CRITERIUL: facilitarea activării nivelurilor de gândire (inferioară şi 
superioară) 


Metode şi tehnici de 


Nr.crt. | Niveluri de gândire | Abordare curriculară 
formare recomandate: 


asalt de idei; 
prelegere/prelegere 
interactivă; 
studiu individual dirijat 


1. Cunoştinţe Perspective multiple 


exercițiul experiențial; 

discuţii dirijate pe baza 
unor studii de caz; 

formulare de întrebări 


Utilizarea experienţei 
2. Înţelegere pentu integrarea 
cunoştinţelor noi 


studii de caz; 
3. Aplicare Rezolvare de probleme joc de rol; 
rezolvare de probleme 


studiu de caz; 


. Organizarea ideilor în dezbateri; 
4. Analiza : i 
contexte noi proces simulat: 
lucrul în grup* 
NE toate metodele de formare 
A Reflecţii critice pentru Se ut Ap 
S: Sinteza A care facilitează gândirea 


generare de idei noi 


autonomă 

Judecăți de va- toate metodele de formare 
6. loare, apreciere, Orientare proprie care facilitează gândirea 
autoevaluare autonomă 


“Configuraţia de lucru în grup şi în perechi dă arhitectură de formare ACTIV 
— PARTICIPATIVA. 


4.3. Intocmirea planului sesiunii de formare 


Proiectarea activităților de formare este determinată de cerința creşterii calității şi 
eficienţei formării. Astfel, eficienţa formării creşte pe măsura unei proiectări reuşite. 

Proiectarea activităţii de formare reprezintă un ansamblu de procese şi operaţiuni 
de anticipare a acesteia. 

Funcţiile pe care le îndeplineşte proiectarea activităţii de formare sunt: de anti- 
cipare, de orientare, de organizare, de dirijare, de reglare-autoreglare, de decizie și de 
inovare. 

În planul activităţilor de formare desfăşurate în cadrul Institutului Naţional al 
Justiţiei, distingem două categorii de documente formative: planul sesiunii de forma- 
re (curs şi seminar) şi agenda de formare. 

Planul sesiunii de formare este un document formativ destinat instruirii inițiale, 
iar agenda de formare este destinată instruirii continue. 

În această secțiune, ne propunem să relevăm particularităţile şi conţinutul orien- 
tativ al planului sesiunii de formare, ca în secțiunea următoare să abordăm caracteris- 
tica şi conţinutul agendei de formare. 


ELABORAREA PLANULUI SESIUNII DE FORMARE 
Graţie planului de formare se poate răspunde la întrebările relevante legate de 
organizarea unei sesiuni de formare (cine, ce, când, de ce şi cum). 
Unul dintre modelele relevante este modelul ADDIE, constând din următoarele 
cinci faze: 


ANALIZĂ 

În această fază de analizare se studiază şi se obţin informaţii privind durata, 
natura şi obiectivele pe care reuniunea de lucru ar trebui să le aibă, precum și cele 
referitoare la cunoştinţele și aptitudinile existente ale publicului țintă. 


DESIGN 

Pe durata fazei de planificare, se stabileşte conţinutul programului: obiectivele 
de formare, aspectele cheie ale predării şi activităţile de formare, care pot fi utilizate în 
scopul de a explora şi consolida aspectele cheie ale predării. 


DEZVOLTARE 

In această fază de dezvoltare, se documentează prezentarea, prin crearea unui 
plan al sesiunii, materiale de sprijin şi materialele care vor fi distribuite participanților 
(handout). 


IMPLEMENTARE 
Pe durata implementării, planul sesiunii de formare este pus în practică. Forma- 
torii urmează planul sesiunii în timp ce derulează activitatea de formare. 


EVALUARE 

Evaluarea constă în obținerea feedback-ului de la persoanele implicate pe durata 
fiecărei faze a procesului. 

Remarcă: 

În fiecare etapă a modelului ADDIE veţi genera informaţii care să fie utilizate în 
etapa următoare. 

Modelul ADDIE este un proces iterativ — pașii sunt interconectaţi şi rezultatele 
fiecărei etape se rafinează de-a lungul întregului proces. De exemplu, chiar dacă evalu- 
area este prezentată ca fiind un ultim pas, ar trebui să încercaţi să beneficiaţi de critica 
constructivă din partea colegilor de-a lungul întregului proces. 


Astfel, până la elaborarea propriu-zisă a planului sesiunii de formare, vă propu- 
nem să parcurgeţi 9 paşi. Acești paşi stau la baza pregătirii formatorului pentru curs/ 
seminar şi arată în mod specific ce anume vrem ca audienţii să înveţe, în cât timp, din 
ce temă, cu ce fel de mijloace. Iată: 


PASUL 1 
Care este TEMA cursului/seminarului?* 


PASUL 2 
Cine sunt participanţii? Care este PROFILUL GRUPULUI DE AUDIENŢI? 


PASUL 3 
Care vor fi CUNOŞTINŢELE, ABILITĂȚILE ȘI ATITUDINILE pe care 
audienţii ar trebui să le înțeleagă, să le aplice şi să le exerseze la sfârşitul orei? 


PASUL 4 
Care este scopul şi care sunt OBIECTIVELE DE FORMARE? 


PASUL 5 
Ce ASPECTE ALE TEMATICII (ale unităților de conținut) va fi necesar să fie 
acoperite în cursul activităţii de formare? 


* Tema cursului/seminarului coincide cu tematica din Curriculumul la disciplina de formare (instruire 
inițială). 

PASUL 6 
Care sunt METODELE DE FORMARE potrivite? 


PASUL 7 
Ce metode de EVALUARE vor fi folosite pe parcursul activităţii de formare? 


PASUL 8 
Ce MATERIALE şi echipamente de formare vor fi necesare pe parcursul 
activităţii de formare? 


PASUL 9 
Cum va fi evaluat IMPACTUL cursului/seminarului asupra activităţii ulte- 
rioare a audienţilor? 
După realizarea celor 9 pași, treceţi la elaborarea propriu-zisă a planului sesiunii 
de formare. Cu titlu orientativ, infra, Vă propunem următorul model: 


CADRUL CONCEPTUAL AL PLANULUI 
SESIUNII DE FORMARE 


NUMELE, PRENUMELE FORMATORULUI 

DATA 

DURATA CURSULUI/SEMINARULUI 

TEMA CURSULUI/SEMINARULUI (unitate tematică) 

SURSE: BIBLIOGRAFIE RECOMANDATĂ ANTERIOR PENTRU PREGĂ- 
TIREA CURSULUI/SEMINARULUI DE CĂTRE AUDIENŢI 


DESFĂŞURAREA CURSULUI/SEMINARULUI (descrierea activităţilor de 
formare / unitate de timp) 
Activitatea 1 
Aspecte relevante: 
Obiectivele specifice (de ce facem?)!; 
Sub aspectul conţinutului (ce facem?); 
Sub aspect metodologic (cum facem?); 
Resursa timp (cât timp?); 
Resurse materiale (cu ce?); 
Evaluarea (de unde ştiu ce au învăţat audienţii?Y. 
Activitatea 2 / activitatea 3 / activitatea 4 / etc. 


VvvyYvvyY 


1 Obiective operaţionale: ce ar trebui ca audienţii să ştie, să ştie să facă, cu ce fel de atitudine. 

2 Metode de formare - asalt de idei, studiu de caz, discuții, dezbatere, joc de rol, rezolvare de pro- 
bleme etc. 

3 Durata aproximativă. 

4 Resurse materiale: Fişe de lucru, video-proiector, flipchart etc. 

5 Metode de evaluare: aprecieri verbale, feedback individual sau de grup, mini-chestionare, exerciţii etc. 

4.4. Elaborarea agendei de formare 


În cazul formării continue, cel mai util instrument în proiectare este agenda de 
formare. 
Proiectarea agendei de formare presupune următoarele elemente-cheie: 
© Problematica abordată 
Care este tema? Care sunt problemele de identificat, analizat, soluționat? 
© Obiectivele de formare 
Ce urmăriți ca audienţii să ştie, să ştie să facă şi cu ce fel de atitudine? 


Atunci când redactaţi obiectivele de formare poate fi dificil să stabiliți nivelul 
corespunzător de formare. Întrebările de bază la care trebuie să se găsească un răspuns 
sunt: Ce vrem noi să realizăm prin acest program de formare? Vrem ca participanții 
să poată numai descrie anumite concepte sau vrem ca ei să fie în stare să aplice aceste 
concepte și aptitudini într-un domeniu specific al practicii judiciare? 


Programele de formare pot fi planificate pentru a-i ajuta pe judecători, procurori 
etc. să îndeplinească obiectivele la mai multe nivele: 

1. Cunoaştere. La acest nivel de bază de înţelegere, participanților li se pot 
reaminti şi ei pot repeta informațiile prezentate. 

2. Înţelegere. Înțelegerea presupune ca participanţii să poată reda informaţiile 
cu cuvintele lor. Ei pot explica, oferi exemple şi face rezumatul acestora. 

3. Aplicare. Participanţii pot aplica informaţiile sau aptitudinile la situații noi. 
Ei pot interpreta, modifica şi utiliza concepte şi aptitudini. 

4. Analiză. La acest nivel de gândire, participanţii pot diviza o informaţie comple- 
xă în mai multe părți componente. Ei pot diferenția, sublinia și subdiviza idei şi aptitudini. 

5. Sinteză. Capacitatea de a sintetiza oferă participanţilor posibilitatea de a fo- 
losi informaţiile pentru a emite o nouă idee sau pentru a aplica cunoștințele în vederea 
dezvoltării planurilor de acţiune sau rezolvării problemelor. 

6. Evaluare. Evaluarea implică gândire critică, abilitatea de a emite judecăţi în 
baza unui set de criterii. 

Luaţi în considerare scopul programului, publicul țintă şi analiza conţinutului, 
atunci când stabiliţi nivelul profesional al programului. Experienţa formării ar trebui 
să-i provoace pe participanţi, dar nu ar trebui să fie atât de dificilă încât să determine 
frustrarea acestora. 

În cele din urmă, obiectivele de formare trebuie să fie create, ţinându-se cont de 
participanţi şi de mediul de formare. De exemplu, dacă aveţi două ore la dispoziție 
pentru un program de formare, scopurile dumneavoastră s-ar putea să fie destul de 
modeste. Trebuie să vă întrebaţi: Ce-i putem învăţa pe oameni să facă în două ore, 
care să-i ajute să-și dorească să fie mai buni la ... ? 

În general, programele de formare includ obiective de formare care descriu cum 
să gândeşti şi cum să faci. Unele programe, în special acelea care se ocupă de tematici 
sensibile, ar putea de asemenea include obiective de formare legate de aspectul psiho- 
logic şi comportamental al activităţii judecătorului, procurorului etc. 

> Ideile de bază în procesul de transfer formativ 

Câte idei veţi scoate în evidenţă şi care sunt acelea? 

Care sunt tehnicile şi metodele optime pe care le folosiţi pentru fiecare dintre acestea? 
Ce mijloace vizuale ajutătoare veți utiliza? 

Ce alte resurse veţi folosi? 


© Rezumatul 
Care sunt cele mai importante idei care trebuie recapitulate? 
Ce tehnici puteți folosi pentru a recapitula ideile? 


Y Încheierea 
Ce analogii, povestiri sau citate puteți folosi pentru a încheia activitatea de formare? 


Pe măsură ce creaţi agenda de formare pentru tematica dumneavoastră, în ve- 
derea incorporării principiilor învăţării la adulți în planificarea activității de formare, 
puneți-vă următoarele întrebări: 

1) De ce este această informaţie importantă pentru participanţi? 

2) Ce ştiu deja participanţii? Cum poate programul să se construiască mai depar- 

te pe baza acestor cunoştinţe şi experienţe? 

3) Aceste informaţii au legătură cu ceea ce fac judecătorii, procurorii etc. (adică, 

au aplicabilitate practică)? 

4) Planul este structurat pentru a oferi participanţilor ocazia de a gândi și a 

acționa? 

5) Ce întrebări pot fi adresate pentru a angaja participanţii în conversaţia despre 

informațiile/procedurile prezentate? 

6) Participanţii vor folosi ceea ce este livrat imediat după program? 


Vă propunem un model de agendă, care poate fi adaptat la nevoile de formare în 
dependență de durată, participanți şi obiective de formare: 


TEMA 


Durata (zile/ore) 
Grupul țintă (participanți) 


Organizator(1) 
Data şi locul desfășurării activităţii de formare 
AGENDĂ 
Sa 2014 


08:20 — 08:30 | Înregistrarea participanților 

08:30 — 08:50 | Deschiderea oficială a activităţii de formare 

Prezentarea obiectivelor de formare şi a agendei de lucru 
08:50 — 09:00 | Testarea preliminară a cunoștințelor participanţilor 

09:00 — 10:30 | Sesiunea de formare I: UNITATEA TEMATICĂ 
Unităţi de conţinut 
Formator: 

10:30 — 10:50 Pauză de cafea 

10:50 — 12:20 | Sesiunea de formare II: UNITATEA TEMATICĂ 
Unităţi de conţinut 
Formator: 

12:20 — 13:20 Prânz 

13:20 — 14:50 | Sesiunea de formare III: UNITATEA TEMATICĂ 
Unităţi de conţinut 
Formator: 

14:50 — 15:10 Pauză de cafea 

15:10 — 16:40 | Sesiunea de formare IV: UNITATEA TEMATICĂ 
Unităţi de conţinut 
Formator: 

16:40 — 16:50 | Testarea finală a cunoștințelor participanţilor 

16:50 — 17:00 | Înmânarea certificatelor de participare 


5. EVALUAREA ACTIVITĂȚILOR DE FORMARE 


5.1. Modalităţi de evaluare 


În instruirea adulţilor se urmăresc și aspecte ce se referă la managementul 
activității de formare, în particular, este vorba despre evaluare. 

Evaluările au scopul: de a verifica dacă participanţii au realizat obiectivele de 
referință, dacă au înţeles corect şi/sau dacă seminarul a fost eficient; dacă prezentarea 
dumneavoastră a corespuns cerințelor pe care le-aţi avut în legătură cu obiectivele 
şi selectarea conținuturilor metodice; pentru a trage concluzii privind schimbările 
necesare la seminarele viitoare şi modul de a organiza mai bine activitățile unui 
seminar. 

Astfel, necesită în fiecare caz concret să apreciaţi: 

e Ce vreţi să evaluaţi? 

e La care etapă pe parcursul seminarului trebuie integrată evaluarea? 

e La ce folosește controlul? 


De multe ori, evaluarea audienţilor este parte dintr-un proces ce vizează eva- 
luarea întregului program de formare. Astfel, evaluarea programelor de formare este 
un proces care se realizează înainte de formare, în timpul și imediat după încheierea 
programului. 

Formarea se concentrează asupra îmbunătățirii cunoştinţelor şi abilităților 
persoanelor care participă la un astfel de program şi mai puțin pe transmiterea unor 
informaţii de maximă noutate. Astfel, formatorul trebuie să afle nivelul de cunoştinţe 
şi abilități ale participanţilor, înainte ca aceştia să înceapă programul de formare. 

Dacă evenimentul, mediul sau tipul materialului de formare sau alte condiții 
permit, testele (nu neapărat sub forma clasică a chestionarului) trebuie trimise 
participanţilor înaintea începerii sesiunilor de formare și, în acelaşi timp, odată cu 
testele, trebuie trimise participanţilor și informații complete în legătură cu modul de 
completare a acestora şi motivul existenței lor. 


i! Evaluarea la începutul sesiunii/programului de formare 

Cele mai utilizate modalităţi de evaluare pentru această etapă sunt: 

° testele de cunoştinţe; 

e evaluări ale cunoștințelor, priceperilor şi deprinderilor; 

e autoevaluări. 

Testele de cunoştinţe îl ajută pe formator să analizeze nivelul grupului de 
participanţi și să ajusteze nivelul cursului corespunzător rezultatelor acestor teste şi, de 
asemenea, au rolul de a se constitui într-un criteriu de raportare a rezultatelor obținute 
la finalul programului de formare, determinând nivelul la care s-au produs schimbări. 

Tipuri de teste: 

1. Cu întrebări deschise; 

2. Cu răspunsuri binare (da, nu); 

3. Cu răspunsuri de tip adevărat/fals; 

4. Cu variante multiple de răspuns; 

5. Cu răspunsuri scurte. 

Evaluarea prin teste de cunoştinţe nu este utilă atunci când conținuturile prezintă 
maximă noutate pentru audienti. 

Evaluarea cunoștințelor, priceperilor şi deprinderilor este mai dificil de rea- 
lizat, pentru că de cele mai multe ori formatorul trebuie să evalueze abilitățile prin in- 
termediul instituției formatoare, care organizează/propune componența grupului pen- 
tru formare, deţinând şi datele respective anterioare, inclusiv prin observaţii directe. În 
acest sens, pot fi aplicate probe practice în condiţii de simulare. 

Autoevaluarea se realizează la începutul sesiunii de formare, audienților cerân- 
du-li-se să-şi evalueze propriile abilităţi, atât ca unică modalitate de evaluare, dar mai 
ales ca o suplimentare a evaluării realizate de formator. 


A Evaluarea în timpul sesiunii/programului de formare 

Acest gen de evaluare are în general un caracter de informare, însă există şi me- 
tode formale de evaluare, mai ales pentru evenimentele care durează mai mult de o zi. 
Dintre acestea, se pot enumera: 

e analiza activităţii; 

* analiza comportamentală; 

e feste practice şi demonstraţii; 

e recapitulări zilnice sau audituri. 

Analiza activităţii are rol reglator, transmițând către formator un feedback în 
ceea ce priveşte atingerea obiectivelor propuse. Se realizează fie prin discuţii dirijate, 
fie în baza unor chestionare specifice şi are rolul de a verifica în ce măsură partici- 
pantul/participanţii au rezolvat sarcina dată, cu urmărirea respectării instrucțiunilor 
precizate. 

Analiza comportamentală se referă la o serie de observaţii, un rezumat şi o 
recapitulare a datelor care au fost prezentate participanţilor, pentru a le demonstra mo- 
dul în care ei au reacționat de-a lungul programului. Ca urmare a acestor prezentări, 
audienţii pot planifica să-și modifice diverse aspecte ale comportamentului, analiza 
formatorului urmând a produce date pentru un stadiu ulterior. 

Testele practice şi demonstrațiile au aceleaşi caracteristici ca şi cele utilizate 
în etapa premergătoare desfăşurării propriu-zise a programului de formare, conducând 
la relevarea prezenţei unor anumite abilități în rândul participanţilor. 

Recapitulările zilnice sunt necesare în special în cazul programelor care durea- 
ză mai multe zile, pentru că se constituie într-o analiză intermediară pentru eficienţa 
programului de formare. Recapitulările zilnice îi dau audientului posibilitatea de a-şi 
fixa noile cunoștințe prin reflectarea necesară unei astfel de recapitulări. De asemenea, 
recapitulările zilnice permit audienților să-şi împărtășească reciproc cunoştinţele şi să- 
şi reamintească unele aspecte pe care nu le-au reţinut inițial. Recapitulările zilnice pot 
fi făcute dimineaţa, la finalul zilei, în timpul auditurilor scrise sau a auditurilor orale. 

Recapitulările de dimineaţă oferă participanţilor şansa să reflecteze asupra 
evenimentului petrecut în ziua precedentă, participanții având şansa de a-şi revizui 

notițele, de a reciti materialele chiar de la sfârşitul zilei precedente. Recapitularea în 
dimineaţa zilei următoare are un caracter de fixare a acestora, într-un cadru mai relaxat. 

Dezavantajele recapitulărilor de dimineaţă: 

- În cazul în care nu a fost posibilă revizuirea materialului la sfârşitul zilei 
precedente sau seara, reflectarea asupra conținuturilor respective este una minimală. 

-  Recapitularea de dimineaţă poate să identifice aspecte problematice pe 
care formatorul nu le poate soluţiona pe loc. În această situaţie există riscul de a nu 
se respecta programul/tematica propusă pentru ziua respectivă. Cu toate acestea, 
formatorul trebuie să aibă în vedere ca toți participanții să primească răspunsuri și 
lămuriri pentru a putea trece mai departe, la alte conţinuturi. 

-  Recapitulările la sfârşitul zilei au avantajul că, în mintea participanților, 
informațiile sunt foarte proaspete, aceştia sunt obişnuiţi cu exprimarea comentariilor, 
iar ziua se încheie cu concluzii și observaţii elaborate nu de formator, ci de audienți. 
Trebuie evitat însă ca aceste recapitulări să urmeze unei activităţii intense, foarte 
solicitante pentru audiențţi, pentru că aceștia datorită oboselii fie nu vor fi capabili să 
facă comentarii, fie pot spune orice numai ca să se încheie activitatea. 

- Auditul scris îi solicită pe audienţi să reflecteze asupra zilei respective şi să-şi 
noteze ideile în scris, atât ca răspuns la o serie de întrebări deschise cât şi sub forma unui 
scurt eseu. Acestea sunt date la sfârşitul zilei și se vor discuta a doua zi de dimineaţă, 
în cadrul unor grupuri restrânse, prezentând avantajul că le permite şi participanţilor 
mai tăcuți sau timizi să-şi poată expune punctul de vedere. Orice formator trebuie să 
ştie că o evaluare intermediară poate să conducă spre relevarea unor situații sau date 
cu care participanţii nu sunt de acord în cadrul cursului de instruire la care participă. 
În acest caz, formatorul nu are prea mult timp la dispoziţie pentru a rezolva problema. 
Pentru a evita această situaţie este indicat să nu aplice o probă de evaluare şi să apeleze 
mai bine la metode mai puţin tradiționale, cum ar fi: trei cuvinte, recapitulări ale 
sesiunilor, revizuirea materialelor aplicative. 

- Trei cuvinte reprezintă o formă simplă de audit zilnic, ce presupune ca la 
începutul zilei să li se ceară participanţilor să scrie trei cuvinte sau o frază scurtă, 
care să le descrie sentimentele la acel moment în legătură cu evenimentul de formare/ 
învăţare. Ele pot fi apoi împărtăşite altor persoane sau scrise pe un flipchart. Formatorul 
trebuie să conducă o discuţie, pornind de la acele cuvinte, urmând a acţiona conform 
lor în timpul cursului. 


i Evaluarea la sfârşitul sesiunii/programului de formare 

Această modalitate se realizează prin recapitulări orale sau simple. Orice sesiu- 
ne/program de formare trebuie să se încheie şi cu o evaluare a programului în sine, eva- 
luare pe care audienţii o fac de cele mai multe ori în baza completării unui chestionar 
scris. Doar acele sesiuni/programe de formare, care oferă certificarea unor cunoştinţe 
sau competenţe într-un anumit domeniu, sunt evaluate final prin examinări și testări 
ale cunoștințelor, priceperilor şi deprinderilor dobândite de audienţi. 

Cine ar trebui să evalueze o sesiune de formare? 
Evaluarea poate fi realizată de către: formatori, participanți, sponsori, etc., adi- 
că, toate persoanele implicate pot avea un interes în evaluarea formării. 


De avut în vedere: Evaluarea în legatură cu formarea poate cuprinde: 

- intrări (formatori, participanţi, materiale pentru formare, fonduri şi spațiu); 

- proces (metode de formare, stil, abilităţi de facilitare, participare etc); 

- ieşiri (participanţi formaţi, obiective îndeplinite, produse de formare gen ma- 
teriale vizuale ctc.); 

- impact (rezultatul final — comportament schimbat, calitate crescută a servicii- 
lor prestate de către cei formaţi etc.). 


La etapa actuală un rol important în procesul de evaluare îi revine Feedback-ului. 


CE ESTE FEEDBACK-UL? 

Feedback înseamnă a descrie altei persoane comportamentul acesteia şi ceea ce 
ați simţit ca reacție la acest comportament. 

Feedback-ul este un mod de a ajuta pe cineva să se gândească să-şi schimbe 
comportamentul, înseamnă a furniza cuiva aspecte ale comportamentului său şi efec- 
tele acestuia asupra Dvs. Feedback-ul ajută individul să afle dacă comportamentul său 
a avut efectul scontat, îl informează dacă „nu a pierdut ţinta” pe măsură ce încerca 
să-şi atingă obiectivele. 


TRANSMITEREA FEEDBACK-ULUI 
DE CĂTRE FORMATOR 

1. Începeţi cu ceva pozitiv. 

Când oferiţi feedback, ar putea ajuta dacă primitorul ar auzi mai întâi ceea ce v-a 
plăcut, ce aţi apreciat, ce ați găsit că a fost făcut bine. Dacă partea pozitivă e spusă la 
început, e mult mai ușor de primit partea negativă şi acționa pe măsură. 

2. Fiţi specific. 

Comentariile generale nu sunt foarte utile când se referă la abilitățile Dvs. în 
dezvoltare, deoarece nu furnizează detalii suficiente pentru a fi utile în procesul de 
învăţare. Comentariile cum ar fi „a fost foarte bine” nu sunt de mare ajutor, din cauza 
faptului ca este foarte greu să reacționezi la comentarii și informaţii generale. 

3. Fiţi descriptiv, nu evaluativ. 

Descrieţi-vă reacțiile spunând persoanei ce aţi văzut sau auzit şi ce efect au avut 
informațiile asupra Dvs. Comentând simplu că a fost „bun sau rău” nu este informativ 
şi valoarea judecății va conduce la o atitudine defensivă. 

4. Aveţi grijă de timp. 

Feedback-ul este util când este dat cât mai repede după eveniment şi sentimen- 
tele sunt proaspete. Totuși trebuie să vă asiguraţi că „receptorul” este pregătit pentru 
feedback anume atunci. 

5. Oferiţi alternative. 

În situaţia în care oferiţi feedback negativ, sugerând că aţi fi făcut altfel, este mai 
util decât să criticaţi. Întoarceţi feedback-ul negativ în sugestii pozitive. De exemplu: 

„Faptul că aţi continuat cu expunerea când audientul/judecătorul/procurorul a 
intrat în sală, mi s-a părut lipsit de politețe. Cred că dacă v-aţi fi oprit pentru moment 
să-l salutaţi şi să faceți prezentările, i-ar fi fost mult mai ușor să se integreze în grup”. 

6. Verificaţi. 

Nu vă asumaţi că feedback-ul este imediat înțeles şi că mesajul recepționat a fost 
cel intenționat. Verificaţi dacă persoana a înţeles. 

7. Apartenența feedback-ului. 

Oferind o opinie univesală de tipul „tu ești ...”, este o cursă în care poţi că- 
dea când oferi feedback. Tot ce putem spune persoanei în cauză este propria noastră 
experiență la un moment dat şi este important ca să ne asumăm responsabilitatea pen- 
tru feedback-ul care-l oferim. 

Începând cu „Eu ...”, „Din punctul meu de vedere ...”, vă poate ajuta să evitaţi 
impresia că judecaţi persoana în cauză. 

8. Nu copleșiți. 

Furnizarea unei „cantităţi” de feedback este importantă. Când vi se cere să 
comentaţi sau să vă expuneţi opinia, există tentația să spuneți tot ce vă trece prin minte 
şi să aglomeraţi persoana, în loc să selectaţi cea mai potrivită şi utilă informaţie, lăsând 
persoana să pună întrebări. 

9. Lăsaţi-i persoanei posibilitatea de a alege. 

Feedback-ul care presupune schimbare sau este impus, poate genera rezistență 
sau distrugerea relaţiei. Feedback-ul nu implică explicarea unei persoane cât de mult 
trebuie să ni se potrivească. 

10. Întrebarea la început. 

Ajutând persoana să gândească despre ce ea sau el vrea să fie, punând întrebări 
reflexive va fi mult mai util decât făcând o afirmație despre persoană. 

11. Fiţi obiectiv. 

Obiectivitatea este greu de atins atunci când dați sau primiți feedback. Descriind 
comportamentul înainte de a vă spune opinia vă ajută să evitaţi subiectivismul şi să 
puneţi observaţia într-un context. 


PRIMIREA FEEDBACK-ULUI DE CĂTRE FORMATOR 

Putem obține maximum din feedback, dacă urmăm câteva sfaturi: 

1. Ascultaţi. 

Feedback-ul poate fi dificil de ascultat, dar poate fi mai puţin dezavantajos decât 
să nu ştii ce gândesc şi simt alții despre tine. Oamenii au opinii despre tine, la fel și 
percepții despre comportamentul tău şi poate fi de ajutor să ştiţi părerea lor. De asem- 
nea, nu uitaţi că aveţi dreptul la propria voastră părere şi puteți ignora ca nesemnifica- 
tivă, relevantă opinia altora. 

2. Fiţi siguri că înţelegeți. 

Asiguraţi-vă că aţi înţeles ce vi s-a spus înainte de a răspunde. Dacă reacționaţi la 
concluzii, devenind defensivi sau atacați, puteţi face oamenii să evite să vă mai dea feed- 
back. Verificaţi, dacă ați înțeles, iar o tehnică ar fi să parafrazați sau să repetaţi ce vi s-a spus. 

3. Verificaţi cu alţii. 

Bazându-vă numai pe o sursă de informare, puteţi ajunge la o părere greșită, pre- 
cum că asta e părerea tuturor. Dacă verificaţi și cu alţii, puteţi constata că experiența 
altora este diferită și vă puteţi construi o părere mai echilibrată despre Dvs. 

4. Cereţi feedback. 

Dacă nu primiţi feedback, cereți-l. 

5. Utilizaţi feedback-ul. 

Feedback-ul poate avea o contribuție substanțială la autodezvoltare, dacă 
îl folosiți. După ce ați primit feedback-ul, este important să-i evaluați valoarea, 
consecința, dacă îl ignoraţi sau dacă îi folosiți şi ce trebuie făcut. Dacă nu luăm nici o 
atitudine, putem spune că l-am pierdut. 

Nu uitaţi să mulțumiți persoanei care v-a furnizat feedback-ul. Poate aţi benefi- 
ciat de pe urma lui, şi persoanei 1-a fost foarte greu să-l dea, iar utilizarea lui în orice 
proces de instruire este valoroasă. 


CRITERII PENTRU FOLOSIREA FEEDBACK-ULUI 

Emiterea şi recepționarea feedback-ului sunt abilităţi ce pot fi dobândite. Când 
feedback-ul nu este realizat la timpul potrivit şi în modul potrivit, rezultatele pot fi, în 
cel mai bun caz, nefolositoare, dacă nu chiar negative. 

Feedback-ul trebuie să fie: 

e Descriptiv 

Este mai util să vă concentrați asupra a ceea ce a făcut persoana, decât să-i 
traduceţi comportamentul într-o afirmație de calificare. 

„Ai întrerupt trei persoane într-o jumătate de oră.” poate că nu este tocmai ceea 
ce şi-ar fi dorit să audă, dar este mai util decât ,„ Eşti nepoliticos. ” 

e  Orientat către efectul comportamentului 

Oferă informaţii clare despre efectul comportamentului său și în același timp îi 
lasă libertatea de a decide ce să facă relativ la acest efect. 

e Specific 

De exemplu, este probabil mai util să afli că „este deranjant să-i întrerupi pe 
ceilalți colegi”, decât să ţi se spună ca eşti „dominator”. 

e Util 

Este îndreptat spre un comportament cu care receptorul poate să facă ceva. Frus- 
trarea creşte când unei persoane i se recunoaște un defect, pe care nu-l controlează. 

e Situat în timp 

În general, feedback-ul atinge maximum de eficienţă când se produce imediat 
după observarea unui comportament. 

e Asigură comunicarea didactică 

O modalitate de a realiza acest lucru constă în a-l determina pe receptor să încer- 
ce să reformuleze feedback-ul sub forma unei întrebări, pentru a verifica dacă versiu- 
nea acestuia corespunde cu ceea ce a vrut să spună emițătorul. 

e Oferă posibilitatea de a ajusta ceea ce cred că ştiu cu ceea ce știu 

Formatorul se asigură că participantul la procesul de formare înţelege nivelul 
personal de intervenţie, cunoştinţele pe care le utilizează, aspectele pe care ar trebui 
să le îmbunătățească. 

e Nu răspunde la întrebarea DE CE? 

Se încadrează în limitele comportamentului cuiva şi a reacției altcuiva la acesta. 

e Se oferă într-un registru neutru 

Persoana care primeşte feedback-ul trebuie să se simtă motivată să înveţe în 
continuare. 

Tendinţa este de negare şi de autoapărare: dacă apare fenomenul, este clar că 
metoda de a acorda feedback-ul nu funcționează. 

Un feedback util are nevoie de următoarele: 

1. Încredere reciprocă; 

2. Receptarea feedback-ului ca pe o experienţă comună; 

3. Ascultarea atentă; 

4. Comportamentul emițătorului trebuie să fie de natură să-l ajute pe receptor să 
vorbească. 


DE CE RESPINGEM FEEDBACK-UL? 

Dacă feedback-ul poate fi un mod de autorecunoaștere, din ce motive îl 
respingem? 

Iată nişte răspunsuri posibile: 

1. Este greu să ne recunoaştem propriile dificultăți. Este încă şi mai greu să le 
recunoaştem în fața altora. 

2. Ne-ar putea fi teamă să aflăm ceea ce cred alții despre noi. De obicei, ne 
aşteptăm să auzim numai opinii negative, tinzând să ne trecem cu vederea calitățile. 


Pe de altă parte, nu este întotdeauna uşor să oferi celorlalți feedback-uri con- 
structive. Celor mai mulți dintre noi ne place să dăm sfaturi. Aceasta sugerează că 
suntem competenţi şi importanţi. Ne lăsăm destul de uşor ademeniţi de rolul de „sfătu- 
itor”, fără a mai verifica dacă este potrivit problemei sau abilității, temerii sau calității 
persoanei pe care încercăm să o ajutăm. 

Dacă persoana pe care încercăm să o ajutăm se apără, am putea încerca să ne 
certăm sau să o forțăm să accepte. Apărarea şi negarea din partea „receptorului” sunt 
indicaţii clare că metoda folosită nu este bună. Poate că nu suntem bine sincronizați, 
dar, în orice caz, cel mai bine ar fi să ne oprim până putem reevalua situația. Dacă nu 
reacționăm, rezistenţa receptorului va creşte. 

5.2. Instrumente de evaluare 


Evaluarea este un proces de colectare, prelucrare şi interpretare a datelor obținute 
prin intermediul instrumentelor de evaluare, în scopul emiterii unei judecăţi de va- 
loare asupra rezultatelor sau în scopul adoptării unor decizii. 

Ea presupune: 

Măsurare: prin instrumente de măsurare; 

Interpretare şi apreciere a rezultatelor: după criterii; 

Adoptarea deciziei: prin judecata expertă. 

Astfel, activitatea de evaluare se realizează prin intermediul unor instrumente de 
evaluare adecvate scopului urmărit. 

În funcţie de scopul urmărit, instrumentele de evaluare pot fi folosite pentru a 
pune în evidență: 


cantitatea de învăţare realizată de audienți/participanți; 

calitatea învăţării; 

starea de spirit a audienţilor/participanţilor; 

aspectele clarificate şi/sau cele rămase neclare; 

impactul seminarului asupra audienților/participanţilor; 

percepția audienţilor/participanţilor asupra calităţii cursului şi prestației 
formatorului; 

gradul de atingere al așteptărilor audienților/participanţilor (aşteptările şi 
nevoile rămase neacoperite şi care pot fi avute în vedere pentru seminarele 
ulterioare) etc. 


Având în vedere specificul formării formatorilor pentru instruirea inițială şi con- 
tinuă, cele mai indicate instrumente de evaluare se consideră chestionarele/testele și 
fişele de evaluare. 


Utilitatea acestor instrumente este triplă: 
I. Pentru formabili — îi pune în situaţia: 


O 
O 
O 


O 


Să rememoreze ce s-a lucrat în ziua respectivă; 

Să reflecteze asupra punctelor principale ale seminarului/zilei; 

Să emită judecăți de valoare asupra celor întâmplate/învățate/simtțite pe par- 
cursul zilei de formare; 

Să conştientizeze propriile trăiri, ceea ce poate duce la autocunoaștere. 


II. Pentru formator — îi oferă necesarul de feedback pentru activitatea reali- 
zată, pe baza căruia poate: 


O 
O 


O 


Să aprecieze eficienţa şi impactul seminarului; 

Să modeleze formarea pentru ziua/zilele/seminarele următoare, astfel încât să 
vină mai bine în întâmpinarea nevoilor și așteptărilor formabililor; 

Să identifice lucrurile care au rămas neclare pentru participanţi şi să le clari- 
fice în ziua / seminarul următor şi/sau să răspundă întrebărilor acestora oral 
sau în scris (când se dovedeşte că este necesar); 

Să realizeze îmbunătățirea/adecvarea bazei de curs; 

O Să-şi optimizeze metodologia şi demersul de formare. 


III. Pentru cel care solicită, organizează și plăteşte formarea: 

o Să constate eficienţa cursului şi, implicit, a cheltuielilor făcute; 

O Să-şi optimizeze programul de formare; 

o Să îmbunătăţească organizarea următoarelor seminare de formare. 

Pentru a obţine feedback şi pentru a putea aprecia diverse aspecte legate de can- 
titatea şi calitatea învăţării, se recomandă ca pe parcursul şi/sau la sfârșitul fiecărei zile 
de formare (fie în cazul seminarelor de o zi, fie în cazul seminarelor de mai multe zile) 
să se administreze fişe/chestionare de evaluare. Cu ajutorul acestora se pot evalua di- 
verse aspecte legate de calitatea seminarului și se pot lua măsuri de optimizare pentru 
ziua sau seminarul următor. De asemenea, în cazul seminarelor cu o durată mai mare 
de o zi, întrebările și eventualele neclarități semnalate de audienți/participanțţi în fişele 
de evaluare pot primi răspunsuri sau clarificări în ziua următoare. 

Pentru realizarea evaluării prin chestionare și fişe de evaluare este necesar a 
avea în vedere faptul că, elaborarea întrebărilor are la baza premisa că aceste instru- 
mente de evaluare trebuie să cuprindă o gamă cât mai largă de întrebări, care să poată 
evalua multidimensional programul/seminarul de formare. Astfel, din punctul de ve- 
dere al naturii întrebarilor, chestionarele sunt de mai multe feluri: 

e cu răspunsuri închise, care permit alegeri din mai multe variante (ex: da, nu, 

nu ştiu); 

e cu răspunsuri deschise, la care subiectul îşi construieste răspunsul; 

e cu răspunsuri mixte, care îmbină atât varianta cu întrebări deschise, cât și va- 

rianta cu întrebări închise. 

Recomandări: 

La alcătuirea întrebărilor se recomandă respectarea următoarelor condiţii: 

e întrebările să fie formulate în raport cu scopul chestionării; 

e întrebarea să ceară răspunsuri simple la început, iar dificultatea acestora să 
crească treptat; 

e în cazul utilizării unui număr mare de întrebări, se vor formula întrebări care 
cer răspunsuri relativ scurte. 


Pentru a le permite audienților să-și structureze mai bine răspunsurile se vor da 
instrucţiuni privind natura, forma, organizarea şi durata răspunsului așteptat care: 
e trebuie să fie formulat corect şi cu sens; 
e să vizeze un singur aspect; 
e să nu inducă sau să sugereze răspunsurile subiecţilor; 
e să fie redactat pe înţelesul celor chestionaţi. 

În elaborarea chestionarelor şi a fişelor de evaluare este necesar de pornit de la 
premisa că evaluările participanţilor asupra activităților de formare pot fi utilizate de 
către: 

e Formatori - pentru a avea un feedback asupra instruirii, în scopul îmbunătăţirii 
calităţii cursurilor şi a metodelor de predare; 

e Organizatori/finanţatori - pentru luarea deciziilor în privinţa organizării unor 
noi forme de instruire, inclusiv bazate pe metode interactive de predare. 

Drept urmare, formularele de evaluare pot conţine itemi de apreciere cu între- 
bări distincte orientate celor trei funcţii ale evaluării - diagnostică, informativă şi, 
respectiv, sumativă. 

Spre exemplu, pentru realizarea evaluării, pot fi elaboraţi itemi de apreciere sub 
aspectul măsurii în care o abilitate/activitate/situaţie există în prezent. 


Atât pentru formator, cât şi pentru formabili, este esenţial ca, în cazul sta- 
giilor de mai multe zile, fiecare zi să înceapă cu prezentarea şi discutarea rezulta- 
telor evaluării din ziua precedentă, cu răspunsul la unele din întrebările apărute 
în fişele de evaluare. Aceasta are mai multe avantaje: 

v Constituie un bun warm-up pentru formabili; 

y Demonstrează participanţilor că părerile lor sunt ascultate şi că se ţine cont 
de ele, ceea ce face să sporească gradul lor de disponibilitate; 

Ajută formabilii să rememoreze ceea ce s-a discutat în ziua precedentă; 

Face legătura între ceea ce s-a lucrat şi ce urmează să se facă (constituie un 

punct de intrare); 

v Ajută la crearea unei atmosfere de lucru chiar de la începutul zilei (mai ales 
dacă se comentează şi se răspunde la fişele de evaluare fără încrîncenare și 
cu simţul umorului!). 


v 
V 


PRECIZĂRI 

e Fişele de evaluare cu itemi cu alegere duală/multiplă iau mai puţin timp la 
completare, dar oferă o informație limitată; 

+ La fişele de evaluare cu itemi — întrebări deschise, completarea răspunsurilor 
durează mai mult, dar sunt utile pentru: 
= revizuirea de către participanți a ceea ce s-a parcurs; 
= evidenţierea neclarităților și aspectelor problematice apărute pe parcursul 

seminarului. 


RECOMANDĂRI: 

Pentru a folosi cu eficiență maximă aceste fişe şi chestionare, vă recomandăm: 

> Pentru evaluările de etapă, folosiţi fişe simple, uşor de completat şi de 
prelucrat. 

> Pentru evaluarea finală, folosiţi 2 (sau chiar 3) instrumente de evaluare, fieca- 
re urmând să evidenţieze aspecte diferite ale cursului. 

> Deoarece fiecare seminar de formare este unic, un eveniment unic, nu se re- 
comandă preluarea ca atare a unor instumente de evaluare; este de preferat să 
particularizați fişele/chestionarele de evaluare la tematica și tipul cursului şi 
la specificul grupului cu care lucraţi (deși ele pot fi folosite și ca atare). 

> Utilizaţi întotdeauna o abordare pozitivă în cerinţele din fişele de evaluare 
folosite. 

> Deși puteți urmări în evaluare doar aspecte de conţinut, este bine să evaluaţi 
şi aspecte afective. 
> Deşi puteţi solicita doar evaluarea unor aspecte ale cursului, este bine să aflaţi 
câte ceva şi despre Dvs. 
> Este esențial să dovediţi participanților că citiți atent fişele de evaluare şi 
ţineţi seama de conţinutul lor. Aceasta se poate realiza prin: 
yY Prezentaţi sintetic rezultatele evaluării a doua zi (la seminariile de mai multe 
zile); 
v  Modelaţi/adaptaţi activităţile, ţinând seama de propunerile participanţilor (în 
același seminar sau în seminare succesive); 
vY Răspunsul la întrebările adresate în fişe (la seminarele de mai multe zile) — 
poate fi transmis participanţilor oral; 
Y Răspunsul la întrebările adresate de participanţi în fişe (la seminarele de o zi) 
poate fi transmis participanţilor în scris. 


INTERPRETAREA REZULTATELOR EVALUĂRII 

Cea mai simplă interpretare şi analiză a rezultatelor evaluării se realizează prin 
numărarea răspunsurilor de fiecare tip şi calcularea procentelor din totalul pe care îl 
reprezintă fiecare tip de răspuns. 

O analiză primară de acest tip poate fi suficientă în cele mai multe cazuri la fişele 
cu itemi cu alegere duală/multiplă, deoarece imaginea pe care o oferă despre curs este, 
de regulă, relevantă. În situaţiile în care datele obţinute astfel sunt contradictorii sau 
irelevante, se poate apela la o analiză statistică mai complexă, corelând răspunsurile la 
diverși itemi ai chestionarului, pe fiecare item în toate fişele sau pe toți itemii în fiecare 
chestionar. Astfel se pot obține rezultate mai edificatoare. 

În cazul fişelor de evaluare cu întrebări deschise, din sistematizarea pe domenii 
tematice a răspunsurilor se pot trage concluzii privind aspectele înțelese de participanți 
şi aspectele rămase încă neclare şi se pot lua decizii privind construirea demersului 
formativ ulterior. Se recomandă ca, ori de câte ori este posibil, răspunsurile la întrebă- 
rile/neclarităţile esenţiale identificate să ajungă la participanți. 


În continuare, vă propunem un număr de instrumente de evaluare a seminarelor 
(chestionare, fişe) — exemple, nu modele (!!!) — create şi adunate în timp, unele pre- 
luate tale quale de la diverşi colegi, altele fiind rezultatul combinării ideilor din mai 
multe asemenea fișe sau a unor idei sugerate de unii participanți, multe fiind rezultatul 
experienței proprii. 

Mulţumim pe această cale tuturor colegilor (formatori şi formabili) pentru ideile 
pe care ni le-au oferit și fără ajutorul — ştiut sau neştiut — al cărora această „colecţie” 
de fişe de evaluare nu ar fi fost atât de bogată și vă transmitem tuturor provocarea să 
participaţi cu propriile idei şi instrumente la creşterea ei. 

FIŞĂ DE EVALUARE A ZILEI 


I. Trei idei/lucruri pe care intenţionez să le folosesc/aplic: 

CHESTIONAR DE EVALUARE 


Pentru a evalua eficienţa demersului formativ, vă rugăm să completaţi 


chestionarul, încercuind un răspuns (DA/NU) sau răspunzând la întrebări. 


1. Consideraţi activitatea desfăşurată utilă? 

Consideraţi activitatea desfăşurată interesantă? 

Consideraţi că problemele esențiale au fost atinse în discuție? 
V-aţi simţit bine în grupul de lucru? 

Au fost eficiente/adecvate metodele folosite? 

Modul de prezentare a fost atractiv? 

Limbajul şi terminologia au fost suficient de accesibile? 

Ce notă acordați formatorului/ilor? 4 5 6 7 8 


O L UE a 


activitatea Dvs.? 


DA 


Care dintre temele prezentate este cea mai utilă şi o puteți folosi în 


10. Care dintre temele prezentate o consideraţi inutilă şi nu o puteţi folosi în 


activitatea Dvs.? 


Vă mulțumim! 


Capitolul 5. Evaluarea activităților de formare 93 


FIŞĂ DE EVALUARE A SEMINARULUI 


Vă rugăm să acordați câteva minute pentru a aprecia, pe o scală de la 1 la 5, 
câțiva parametri ai seminarului la care ați participat. Incercuiți cifra care exprimă apre- 
cierea Dvs. 


4 = foarte bine 2 = satisfăcător | 1 = nesatisfăcător 


1. Conținutul temei l 2 3 4 5 
2. Utilitatea temei 1 2 3 4 5 
3. Originalitatea modului de abordare l 2 3 4 5 
4. Sistematizarea şi coerenţa materialului 1 2 3 4 5 
5. Modul de realizare a temei 1 2 3 4 5 
6. Metodele și mijloacele folosite 1 2 3 4 5 
7. Încadrarea în timp 1 2 3 4 5 
8. Prestaţia formatorului/echipei 1 2 3 4 5 
9, Eficiența seminarului 1 2 a 4 5 
10. Calitatea organizării l 2 3 4 5 


Vă mulțumim! DATA ooo 


94 Manualul formatorului 


FIŞĂ DE EVALUARE 


Folosind scara de notare de la 1 la 5, vă rugăm să apreciaţi activităţile de for- 
mare de astăzi după criteriile indicate, punând un X pe fiecare axă (5 = foarte bine) 


relevanta conţinuturilor 
metodologia utilizată 


atmosfera de lucru 


alocarea timpului 


utilitatea secvenţelor 


a 
DeK 
I— 


SE za => actualitatea tematicii 
1 2 B 4 5 


Recomandări, observaţii (recomandările şi observaţiile Dvs. ne vor permite o 
mai bună corelare între ofertă şi aşteptările Dvs.) 


Vă mulțumim! DATȚTA „cent taia 03 aia aia 

CHESTIONAR DE EVALUARE A SEMINARULUI 

Pentru a evalua eficiența demersului formativ, vă rugăm să completaţi, prin bi- 
fare, acest chestionar, răspunzând sincer la următoarele întrebări. Vă asigurăm că răs- 
punsurile dumneavoastră vor fi tratate cu confidențialitate. 


1. În ce măsură consideraţi că tematica oferită a prezentat interes pentru 
dumneavoastră? 


În foarte mare 
măsură 


In mare 
măsură 


In măsură 
moderată 


În mică măsură 


În foarte mică 
măsură 


2. In ce măsură consideraţi că tematica oferită vă va fi utilă în activitatea Dvs.: 


În foarte mare 
măsură 


In mare 
măsură 


In măsură 
moderată 


În mică măsură 


În foarte mică 
măsură 


3. Consideraţi că metodologia utilizată a fost: 


Foarte eficientă 


Relativ eficientă 


Relativ ineficientă 


Complet ineficientă 


4. Modul de prezentare a fost: 


Foarte atractiv © | Relativ atractiv | Relativ neatractiv | Complet neatractiv & 


5. Limbajul folosit a fost: 


Foarte 
accesibil © 


Accesibil 


Relativ 
accesibil 


Relativ 
neînțeles 


Complet 
neînțeles © 


6. Apreciaţi pe o scală dela 5 la 1 cât de stimulativ a fost impactul semina- 
rului asupra Dys.: 


5. Foarte 
stimulativ © 


1. Complet 


4 3 2 nestimulativ 8 

7. Cum v-aţi simţit în cadrul grupului de lucru? 

Foarte bine © 


Bine 


Foarte rău 8 


Moderat | Rău 


8. Care este starea Dvs. de spirit la sfârșitul acestei serii de seminare? 
(bifați figura care o exprimă cel mai bine!) 


ATA 
® 


bine dispus 


OON 


istovit 


îngândurat 


indignat 


Capitolul 5. Evaluarea activităților de formare 97 


FIŞĂ DE AUTOEVALUARE 


Această fişă este elaborată pentru ghidarea autoevaluării participanţilor 


INDICATORI 
1; Cum v-aţi simțit în timpul secvenţei de formare? 
2. Punctele tari ale secvenţei de formare 


3. Ce ați îmbunătăţi şi de ce? 

FIŞA DE OBSERVARE INDIVIDUALĂ A SECVENŢEI DE FORMARE 


Data: 


Observator (numele şi prenumele): 


Date de identificare a secvenţei de formare (numele propunătorilor, tema, 
metoda etc.): 


Instrucţiune: Marcaţi cu un X pe o scară de la 1 la 7 ( 1 — minim, 7 — maxim) 
1. Atitudinea formatorului 
1 2 3 4 5 6 7 


Aspecte de îmbunătățit: 


2. Respectarea principiilor de educație a adulților 
1 2 3 4 5 6 7 


Aspecte de îmbunătățit: 


3. Corectitudinea aplicării metodei de formare 
a. Logica demersului formativ 

1 2 3 4 5 6 7 
b. Eficienta interacțiunilor 

l 2 3 4 5 6 7 


Aspecte de îmbunătățit: 


4. Eficiența procesului de învățare 


1 2 3 4 5 6 7 
Aspecte de îmbunătățit: 


5. Alte observatii: 


CONCLUZII FINALE 


Ridicarea profesionalismului şi a responsabilității persoanelor implicate în efec- 
tuarea justiţiei în mare măsură depinde de buna organizare și desfăşurare a procesului 
de formare, în conformitate cu cerințele educaţionale ale adulților, centrate pe tehno- 
logii moderne de formare şi metode activ-participative. Din aceste raţiuni, în procesul 
instruirii inițiale şi continue în cadrul Institutului Naţional al Justiției, un formator 
ar trebui să dea dovadă de competenţe suplimentare competențelor profesionale din 
domeniul de specializare şi anume: să dispună de abilitatea de a planifica, proiecta, 
derula, evalua şi revizui activități de formare şi/sau programe de formare. 

Fiecare formator trebuie să conștientizeze că performanţele instruirii depind în 
mare parte de identitatea profesională a formatorului. O astfel de identitate este de 
neconceput fără o fortificare a capacităţilor de formare, motiv din care un formator în 
educaţia adulților, indiferent de domeniul de activitate, trebuie să se autoevalueze şi să 
se formeze continuu. 

În contextul celor relevate, nu poţi cere formatorului o prestație pe potrivă, fără 
a-i oferi în schimb un resort funcțional și temeinic, care să-i stimuleze cunoştinţele, 
abilitățile şi atitudinele (comportamentele). Astfel privite lucrurile, prezentul manual 
constituie un model de orientare al formatorului în materia tehnologiilor și strategiilor 
de formare în educaţia adulților, un reputat indicator: 

za de combinare de atitudini, cunoştinţe şi capacități; 

za de percepere a utilității implementării principiilor educației adulților în 
activitățile de formare; 

a de fortificare a capacităţii formatorului de a analiza nevoile grupului țintă și 
de a identifica nevoile de formare, precum și de a adapta informația la nevoile 
grupului țintă; 

a de însuşire a specificului obiectivelor de formare în dependenţă de nivelele 
cognitive în vederea realizării designului formativ; 

a de ajustare a metodelor de formare la scopurile activităţii de formare; 

za de formare a dexterităţii de a dezvolta abilităţi unui grup țintă în mod interac- 
tiv cu un scop definit; 

a de asimilare de către formator a necesităţii proiectării activității de formare; 
de recepţionare a variilor modalități de evaluare a activităților de formare şi 
de exersare a feedback-ului etc. 

Bineînţeles, acest demers nu este unul complet, fiind limitat la acele nevoi de 
instruire care au fost identificate în rezultatul colectării datelor, conform metodologiei 
de evaluare a necesităţilor de instruire ale formatorilor INJ. Echipa de consultanță/ 
autori ai manualului are convingerea că unitățile tematice reflectate în manual, dar 
deopotrivă şi conţinutul propriu-zis al acestuia, vor fi de real folos tuturor formatorilor 
incluşi în rețeaua de formatori ai INJ şi, de ce nu, specialiștilor din diferite domenii 
de activitate, care îşi propun să devină formatori ai acestei instituţii. De asemenea, 
credem că subiectele abordate, vor răspunde întrebărilor legate de modul în care un 
formator îşi poate planifica, proiecta, derula, evalua şi revizui activități de formare şi/ 
sau programe de formare şi dezvolta competenţe profesionale în cadrul Institutului. În 

definitiv, sperăm că formatorii, asumându-și acest rol, vor aplica metodele, tehnicile, 
principiile şi idealurile educaţiei adulților cu maximă responsabilitate şi creativitate. 

